
TABEL CRONOLOGIC 


1821 I4/je 21 S-a născut, conform opiniei majorităţii cercetătorilor, cel de-al 
doilea copil, Vasile, al medelnicerului Vasile Alecsandri şi al Elenei, 
născută Cozoni, în oraşul Bacău. Curând familia viitorului scriitor se 
mută la Iaşi. 

(Conform altor surse, Alecsandri s-ar fi născut în 18109 sau chiar în 
1818.) 

1827 Vasile Alecsandri ia primele lecţii de la dascălul maramureşean 
Gherman Vida, profesor la Seminarul de la Socola. 

1828-1834 Viitorul scriitor îşi continuă învăţătura în pensionul lui Victor 
Cuenim, deschis în 1828 la Iaşi. Verile şi le petrece la Mirceşti, unde 
tatăl său cumpărase moşia. 

1834-1839 Împreună cu alţi fii de boieri, Vasile Alecsandri își face studiile la 
Paris. După trecerea bacalaureatului literar se pregăteşte să intre la 
medicină, dat abandonează. Urmează cursurile facultăţii de drept, însă 
după câteva luni renunţă. Tatăl său l-ar fi vrut inginer, dar îi lipsea 

bacalaureatul în ştiinţe, pe care nu-l poate obţine. Se dedică literaturii, 

scriind primele versuri în limba franceză, între care poemul Zunarilla. 

1839 În drum spre Patrie Vasile Alecsandri întreprinde o lungă călătorie 

prin Italia. Vizitează Florenţa, Roma, Padova, Veneţia, Triest. Din 

această călătorie culege impresii necesare scrierii primelor opere în 
limba română Buchetiera de la Florenţa şi Muntele de foc. 

1840 În revista “Dacia literară“ (nr. 3, mai—iunie) este publicată nuvela 

Buchetiera de la Florenţa. Este numit, împreună cu C. Negruzzi şi 





M. Kogălniceanu, director al Teatrului din Iaşi. Pentru nevoile scenei 

scrie vodevilul Farmazonul din Hârlău, care se joacă la 18 
noiembrie. 

1841 Pe scena teatrului ieşean se joacă piesa lui Vasile Alecsandri Modista 
şi cinovnicul. 

1842 V. Alecsandri călătoreşte prin munţii Moldovei, fapt care i-a prilejuit 
“descoperirea tezaurului poeziei populare”. Sub influenţa acestora 
Vasile Alecsandri scrie primele sale poezii româneşti — Doinele. 

1843-1844 Scriitorul întreprinde lungi excursii prin munţii şi prin satele 
Moldovei, culegând folclor. Din această perioadă datează nuvela O 
primblare la munți. 

1844 La 18 ianuarie are loc premiera piesei lorgu de la Sadagura, primită 
de public cu deosebită căldură. Împreună cu Mihail Kogălniceanu şi 
Ion Ghica, scriitorul se află în fruntea revistei “Propăşirea”. Aici sunt 
publicate o parte a doinelor sale, nuvelele O primblare la munţi şi 
Istoria unui galben. 

Aflat pentru cură la Borsec, Vasile Alecsandri scrie nuvela Borsec. 
Dă la iveală “fiziologia” Iaşii în 1844. 

1845 Face cunoştinţă cu Nicolae Bălcescu şi cu alţi tineri munteni la moşia 
Mânjina a lui Costache Negri. Tot acum vizitează Bucureştii. Este 
epoca în care creşte afecțiunea sa pentru Elena Negri, căreia îi dedică 
o seamă de poeme (8 Mart ş.a.). 

1846-1847 Vasile Alecsandri o însoţeşte pe Elena Negri în străinătate, pentru 
îngrijirea sănătăţii. Italia, Austria, Germania, Franţa, apoi din nou 
Italia îi prilejuiesc impresii profunde. Însă boala Elenei se agravează, 
iubita poetului stingându-se pe vapor la întoarcere în Patrie. În vară 
se află la odihnă la Balta Albă. Impresiile din această localitate şi-au 
găsit expresia în nuvela Balta Albă. 

1847 Scrie piesa Piatra din casă. 

1848 Martie Începe mişcarea revoluţionară din capitala Moldovei. Alecsandri 
scrie Deşteptarea României şi redactează împreună cu alţi patrioţi 





petiția cuprinzând revendicările ce trebuiau aduse la cunoştinţa 
domnitorului Mihail Sturza. După înăbuşirea mişcării se refugiază în 

1849 


1850 


1851 


1852 


1854 


1855 


munţi, apoi trece la Braşov. Evocarea acestor întâmplări o face în 
fragmentul de proză Un episod din anul 1848. 

Vasile Alecsandri redactează studiul Românii şi poezia lor, sub 
forma unei scrisori către A. Hurmuzachi, studiul fiind publicat în 
revista “Bucovina”. 

„Aprilie 9 Are loc reprezentaţia piesei Chiriţa în Iaşi sau Două fete 
ş-o neneacă. 

La întoarcerea din Paris şi Londra, cu vaporul pe Dunăre, vasul e pe 
punctul de a se scufunda. Întâmplarea e povestită în episodul Înecarea 
vaporului Seceni pe Dunăre, destinat să apară în primul număr al 
proiectatei reviste “România literară“. Episodul este mai târziu încadrat 
în naraţiunea dramatizată Un salon din Iaşi. 

„Aprilie Apare la Iaşi prima fasciculă din colecţia de opere folclorice: 
Poezii poporale. Balade (cântece bătrâneşti) adunate şi 
îndreptate de V. Alecsandri. 

Mai Se reprezintă piesa Chiriţa în provincie. 

Octowbrie Vasile Alecsandri scoate prima culegere din teatrul său, 
Repertoriu dramatic. 

La Paris, unde se găsea încă din toamna precedentă, publică primul 
volum de poezii originale, Doine şi lăcrimioare, dispuse în trei cicluri: 
Doine, Lăcrimioare, Suvenire. 

La Iaşi apare cea de-a doua fasciculă a Poeziilor poporale. 

Vasile Alecsandri întreprinde o lungă călătorie în sudul Franţei, în 
Spania şi în nordul Africii. Relatarea parţială a acestei călătorii se 
cuprinde în “ziarul de călătorie” Călătorie în Africa. Scriitorul 
intercalează în cursul relatării diverse episoade narative, ca Cel întâi 
pas în lume (publicat iniţial în 1841 în “Albina românească“ sub 
titlul Pierderea iluziilor) şi Suvenire din Italia. Monte di fo, 
publicat tot acolo, în 1843. 

Moase tatăl scriitorului. Preluându-şi moştenirea, Alecsandri eliberează 
țiganii robi de pe moşiile sale. 

Apare, sub conducerea poetului, revista “România literară“, în care 

1856 


1857 


1859 


1860 


1861 


1867 


1868 


se publică poezia Anul 1855. 'Tot aici apar fragmente din Călătorie 
în Africa şi nuvela Balta Albă. 

Are loc congresul de pace de la Paris, decisiv pentru viitorul politic al 
Principatelor, care aspirau la unire. Alecsandri se dedică integral cauzei 
luptei pentru Unire. 

În “Steaua Dunării”, ziar condus de Mihail Kogălniceanu, apare la 9 
iunie Hora Unirii. 

Vede lumina tiparului culegerea de proză Salba literară, conţinând 
povestiri, impresii de călătorie şi câteva scrieri dramatice. 

În ziarul “Concordia” din Bucureşti apare poezia Moldova în 1857. 
După alegerea ca domnitor a lui Cuza, scriitorul pleacă într-o lungă 
misiune diplomatică la Paris, Londra şi Torino, pentru a obţine 
recunoaşterea dublei alegeri a lui Cuza. La Paris îi vizitează pe Lamartine 
şi pe Merimce şi caută să câştige bunăvoința ambasadorului Rusiei, 
contele Kisseleff, fostul guvernator al Principatelor între 1829 şi 1834. 
Abandonează activitatea politică şi se retrage la Mircești, în mijlocul 
familiei, unde se dedică scrisului, compunând piese de teatru, printre 
care Rusaliile şi câteva cântecele comice. 

Îndeplineşte o nouă misiune diplomatică, încredinţată de Cuza. În 
vederea recunoaşterii Unirii de către puterile europene, Alecsandri 
vizitează Parisul, Torino, Milano, iar un timp girează afacerile agenţiei 
diplomatice de la Paris, în locul fratelui său. 

Reîntors la Mirceşti, scrie piese şi cântecele comice. 

La laşi apare ediţia a doua a volumului Doine şi lăcrimioare cu 
ciclul Mărgăritărele. 

Apare partea a doua a Repertoriului dramatic, cuprinzând ultimele 
piese ale scriitorului. 

Apare într-un volum întreaga colecţie a Poeziilor populare. 

E numit membru al Societăţii literare române pentru cultura limbii, 
care în 1879 avea să devină Academia Română. 

Publică, în “Convorbiri literare”, primele pasteluri: Sfârşit de toamnă, 

1871 


1872 


1874 


1875 


1876 


1877 


1878 
1878 


1880 


1881 


Iarna, Gerul etc. 

Îşi dă demisia din Societatea literară română, după ce aceasta hotărâse 
să adopte principiul etimologic în scriere şi să publice dicţionarul lui 
Laurian şi Massim. 

Apare studiul Introducere la scrierile lui Constantin Negruzzi, 
mai întâi în "Convorbiri", apoi ca prefaţă la volumul de scrieri ale lui 
Negruzzi scos de Editura Socec. 

Scrie Dumbrava Roşie, pe care o citeşte la o şedinţă a “Junimii”. 
Apare piesa Boieri şi ciocoi, fiind reprezentată pe scena teatrului 
ieşean. 

Apar la Socec primele patru volume din seria Operelor complete, 
cu o prefaţă a autorului. Ele cuprind creaţia dramatică. 

În acelaşi an apar următoarele trei volume, cuprinzând creaţia po- 
etică. 

Apare volumul al optulea al Operelor complete: Proza. 

Mai 9 Proclamarea independenţei ţării în parlament. La aflarea veştii 
Alecsandri scrie poezia Balcanul şi Carpatul, cu care inaugurează 
ciclul Ostaşii noştri. 

Apare volumul Ostaşii noştri. 

Se dedică lucrului la drama istorică Despot-Vodă. În mai 1879 citeşte 
piesa la o şedinţă a “Junimii” bucureştene. Are loc reprezentaţia piesei 
la "Teatrul Naţional din Bucureşti. Este invitat să-şi reia locul la 
Academie şi să participe la lucrările anuale, fiind ales în comisia pentru 
modificarea ortografiei. 

Apare cel de al nouălea volum din seria Operelor complete, 
cuprinzând Legende nouă şi Ostaşii noştri. 

Apare nuvela Vasile Porojan, sub forma unei scrisori către lon Ghica. 
Scrie feeria Sânziana şi Pepelea. În Albumul macedoromân al lui 
V. A. Urechiă apare “istorioara de început de amor” Margărita, scrisă 
cu zece ani mai înainte, dar relatând un episod de tinereţe, localizat în 
timp prin 1850—1852. 

I se decernează Marele premiu “Năsturel-Herăscu” al Academiei 


VASILE ALECSANDRI 





1884 


1885 


1886 
1888 


1890 


Române pentru drama Despot-Vodă şi poeziile din ultimul volum 
de Opere complete. 

Într-o şedinţă a “Junimii” şi la Academie Alecsandri citeşte noua sa 
piesă Fântâna Blanduziei. 

Fântâna Blanduziei este reprezentată, cu mare succes, la Teatrul 
Naţional. Scrie piesa Ovidiu. 

Este numit ministru plenipotenţiar al României la Paris, post pe care 
îl deţine până la moarte. 

Realizează o nouă versiune a piesei Ovidiu. 

Scrie Plugul blestemat. Se ivesc primele semne ale bolii care avea 
să-l răpună. 

„August 22 Vasile Alecsandri se stinge din viaţă la Mirceşti. Este 
înmormântat la 26 august în grădina casei, dăruită în 1914 Academiei, 
de către soţia poetului. Deasupra mormântului a fost ridicat un 
mausoleu din iniţiativa Academiei, în 1928. Întreg ansamblul a devenit 
muzeu memorial. 


Din ciclul 
DOINE 


(1842-—1852) 


Preaiubitulni meu părinte 
VORNIC V. ALECSANDRI 
închin aceste doine cu iubire şi recunoștință 
1853 


A CUPRINS 
Do/na* 


Doina, doiniţă! 
De-aş avea o puiculiță, 
Cu flori galbene-n cosiţă, 
Cu flori roşii pe guriţă! 


De-aș avea o mândrulică 
Cu-ochişori de porumbică 
ŞI cu suflet de voinică! 


De-aș avea o bălăioară 
Naltă, veselă, uşoară, 
Ca un pui de căprioară! 


Face-m-aş privighetoare 
De-aş cânta noaptea-n răcoare 
Doina cea dezmierdătoare! 


Doina, doiniţă! 
De-aş avea o puşculiţă 
ŞI trei glonţ în punguliţă 
Ş-o sorioară de bărdiţă! 


*Doina este cea mai vie expresie a sufletului românesc. Ea cuprinde simţirile 
sale de durere, de iubire şi de dor. Melodia doinei, pentru cine o înţelege, este 
chiar plângerea duioasă a patriei noastre după gloria sa trecută! 

De-aş avea, pe gândul meu, 
Un cal aprig ca un leu, 
Negru ca păcatul greu! 


De-aş avea vro şapte frați, 
Toţi ca mine de bărbaţi 
Şi pe zmei încălecaţi! 


Face-m-aş un vultur mare, 
De-aș cânta ziua, la soare, 
Doina cea de răzbunare! 


* 
Doina, doiniţă! 
ŞI i-aş zice: “Mândruliţă, 
Mă jur p-astă cruciuliță 
Să te ţin ca un bădiţă!” 


ŞI i-aş zice: ““Voinicele, 
Să te-ntreci cu rândunele 
Peste dealuri și vâlcele!” 


ŞI le-aş zice: “Şapte frați, 
Faceţi cruce şi Juraţi 

Vii în veci să nu vă daţi!” 
Hai, copii, cu voinicie, 
Să scăpăm biata moşie 


De păgâni şi de robie! 

Baba C/oanta 


Baba-i calul dracului 


(Vorbă veche) 


Şede baba pe călcaie 

În tufarul cel uscat, 

ŞI tot cată ne-ncetat 
Când la luna cea balaie, 
Când la focul cel din sat. 


ŞI tot toarce cloanţa, toarce, 
Din măsele clănţănind 

Şi din degete plesnind. 
Fusu-i repede se-ntoarce, 
Tute-n aer sfârâind. 


“Fugi, Urâte! baba zice, 
Peste codrul cel frunzos, 
In pustiu întunecos! 
Fugi, s-alerge-acum aice 


Dragul mândrei, Făt-Frumos. 


De-a veni el după mine 

Să-l iubesc eu, numai eu, 
Dare-ar Domnul-Dumnezeu 
Să-i se-ntoarcă tot în bine, 
Cum se-ntoarce fusul meu! 


lar de n-a vrea ca să vie, 
Dare-ar Duhul necurat 

Să fie-n veci fermecat 
Şi de-a Iadului urgie 
Vecinic să fie-alungat! 


În cap ochii să-i se-ntoarcă 
ŞI să-i fie graiul prins, 

Iar Satan, c-un fier aprins, 
Din piept inima să-l stoarcă 
ŞI s-o ardă-n foc nestins! 


Fiară-Verde să-l gonească 
Cât va fi câmp de gonit 

ŞI lumină de zărit. 

Noaptea încă să-l muncească 
Sânge-Roş şi Hraconit!* 


'Toarce baba, mai turbată! 
Fusu-i zboară nevăzut, 
Căci o stea lungă-a căzut, 
Pe lună s-a pus o pată 
Şi-n sat focul a scăzut: 


“Dragă puiule, băiete, 
Trage-ţi mâna din cel joc 
Ce se-ntoarce lângă foc, 
Ş-ochii de la cele fete, 

Cu ochi mari, făr” de noroc. 


*Fiară-Verde, Sânge-Roş şi Hraconit sunt stihii duşmane omului. 


ID 

Vin” la mine, voinicele, 

Că eu noaptea ţi-oi cânta, 
Ca pe-o floare te-oi căta, 
De deochi, de soarte rele, 
Şi de şerpi te-oi descânta. 


Vai! din ziua cea de vară 
Când, prin luncă rătăcit, 
Cântai Doina de iubit, 
Cu-a mea inimă amată 
Sufletu-mi s-a învrăjbit! 


Adă-mi faţa ta voioasă 

Ş-ai tăi ochi de dezmierdat, 
Că mă jut în ceas curat 
Să-ţi torc haine de matasă, 
Haine mândre de-mpărat. 


Vârcolacul se lăţește 

Sus, pe lună, ca un nor*, 
Vin” ca pasărea-ntr-un zbor 
Pân!' ce viaţa-mi se sfârşeşte 
Ca şi lâna din fuior.” 


Baba Cloanţa geme, plânge, 
Căci fuiorul s-a sfârșit, 
lar voinicul n-a venit! 


*Popotul român crede că vârcolacii mănâncă soarele şi luna în timpul eclipselor. 
Această crezare superstiţioasă domneşte în ţările noastre tocmai din timpul dacilor, 
căci însuşi Ovidiu pomeneşte despre dânsa în poeziile sale. Vârcolacul se numeşte 
în limba latină: vermpico/acius. 

Mâinile cumplit îşi frânge, 
Crunt strigând spre răsărit: 


“Sai din hău făr” de lumină 
Tu, al cerului duşman! 

Tu, ce-n veacuri schimbi un an 
Pentr-un suflet ce suspină, 
Duhul răului, Satan! 


Tu, ce stingi cu-a ta aripă 
Candela de pe mormânt, 
Unde zac moaște de sfânt, 
Când înconjuri într-o clipă 
De trei ori acest pământ! 


Vin” ca-n ceasul de urgie 

Când zbori noaptea blestemând, 
Ca să-mi faci tu pe-al meu gând, 
Că de-acum pe vecinicie 

Ţie sufletul îmi vând!” 


Abia zice, şi deodată 

Valea, muntele vuiesc, 

În nori corbii croncăiesc, 

Şi pe-o creangă ridicată 

Doi ochi duşmani strălucesc! 


“Eu pe mândru-ţi l-oi aduce 
(Zbiară-un glas ce dă fiori), 
Printre şerpi şi printre flori, 

La cea baltă de mă-i duce 
Şi-mprejuru-i de trei ori” 


Baba Cloanţa se porneşte 
Fără grijă de păcat, 

Cu Satan încălecat, 

Ce din dinţi grozav scrâşneşte 
ŞI tot blestemă turbat. 


Saltă baba, fuge, zboară 
Cu sufletul după dor, 

Ca o buhnă la izvor, 

Şi-n urmă-i se desfăşoară 
'Toată lâna din fuior. 


Fuge baba despletită, 
Ca vârtejul fioros, 
Sus, pe malul lunecos, 
Şi-n tăcerea adâncită 
Satan urlă furios. 


Mii de duhuri ies la lună, 
Printre papură zburând, 
ŞI urmează şuierând, 
Baba Cloanţa cea nebună 
Care-aleargă descântând. 


Codrul sună, clocoteşte 
De-un lung hohot pân” în fund. 
Valea, dealul îi răspund 

Prin alt hohot ce-ngrozeşte, 
Dar pe dânsa n-o pătrund! 


Fa n-aude, nici nu vede, 
Ci tot fuge ne-ncetat, 
Ca un duh înspăimântat, 
Căci Satana o repede 
Către țelul depărtat. 


Zece pasuri încă grele... 
Mândtrul că şi-a dezmierda, 
Ca pe-o floare l-a căta, 

De deochi, de soarte rele 
Şi de şerpi l-a descânta. 


Doi paşi încă... Vai! în luncă 
Ţipă cocoşul trezit; 

Iar Satan afurisit 

Cu-a sa jertfă se aruncă 

În băltoiul mucezit! 


Zbucnind apa-n nalte valuri, 
Mult în urmă clocoti, 

În mari cercuri se-nvârti, 

ŞI de trestii, şi de maluri 
Mult cu vuiet se izbi. 


Iară-n urmă liniştită 
Dulce unda-și alina, 
ŞI în taină legăna 

Faţa lunii înălbită 
Ce cu ziua se-ngâna... 


Când pe malu-i trece noaptea 
Călătorul şuierând 

Printre papuri când şi când 
EI aude triste şoapte 

Ş-un glas jalnic suspinând: 


“Vin” la mine, voinicele, 
Că eu noaptea ţi-oi cânta, 
Ca pe-o floare te-oi căta, 
De deochi, de soarte rele 
Şi de şerpi te-oi descânta/” 


1842, Mirceşti 


Sora şi hotul 


Sus în deal la mănăstire, 
Plânge sora-ntr-o grădină, 
Plânge noaptea şi suspină 
Dup-a lumi fericire: 


“De când eu eram copilă 
Sunt de toţi ai mei uitată 
Şi de rude fără milă 
In pustiuri lepădată! 


Fără vină, din născare 
Mă văzui eu pedepsită, 


CUPRINS 

ŞI de-a lumii dezmierdare 
Mă simţi în veci lipsită! 


În amar trăind de mică, 
Ochii-mi plâng, sufletu-mi geme, 
ŞI, ca pomul ce jos pică, 
Viaţa-mi cade fără vreme! 


Ah! sfârşească-se îndată 
Astă viaţă de durere! 
Vie moartea aşteptată 
Ca o dulce mângâiere!” 


“Ce spui, dragă surioară? 
(Zise hoţul din pădure) 
Cu-ai tăi ochi ca două mure, 
Tu, frumoasă lăcrimioară, 


Tu să mori, dulce minune! 

Şi de Domnul nu-ţi e frică? 
Dragă soră tinerică, 

Fă trei cruci ş-o rugăciune. 


De vrei ochii să-ţi lucească 
Într-un rai de veselie, 

Şi ca floarea din câmpie 

In piept inima să-ţi crească, 


Hai cu mine-n codrul verde 
S-auzi Doina cea de jale, 
Când plăieşii trec în vale 

Pe cărarea ce se pierde. 

Să vezi şoimul de pe stâncă 
Cum se-nalţă, se izbește 
Peste corbul ce zărește 

In prăpastia adâncă. 


lar ciocoiul cum se pleacă 

De mă vede la potică! 

Cum, smerit, în genunchi pică 
ŞI de fală se dezbracă! 


Am doi zmei de bună cale, 
Doi... nici vântul nu-i întrece! 
Am tovarăşi doisprezece, 

Şi la brâu patru pistoale. 


Am la piept o cruciuliţă 

Cu lemn sfânt, cu moaşte sfinte, 
Şi-n piept inimă fierbinte, 

Ca fierbintea ta guriţă. 


Am o piatră nestemată 

Care noaptea viu luceşte, 
Precum ochiu-ţi ce pândeşte 
Fericirea depărtată. 


Lasă tot, neagră chilie, 
Comănac, mătănii, trasă, 
ŞI de vrei a fi voioasă 
Ca o zi de voinicie, 

Vin? în lumea fericită 

Cu voinicul ce te cheamă, 
Căci cu dânsul nu e teamă 
De-a mai fi călugărită/” 


De-a mers sora, nu e ştire; 
Iar de-atunce prin grădină 
Nici nu plânge, nici suspină 
Nime-n deal la mănăstire. 


1842, Hangu 
CUPRINS 


Crat-n0u* 


Pe când la cuibu-i pasărea zboară 
C-un țipăt jalnic ca un suspin 

Şi, plecând capul sub aripioară, 
Pe creanga mică adoarme lin, 


Zamfira tristă din cort ieşise 
Şi cu ochi umezi lung se uita 
La cornul lunii ce se ivise, 
Vărsând pe frunte-i lumina sa. 


De când în lume gingaşa fată 
Zâmbea ca floarea de pe câmpii, 
Numai de soare fu sărutată 

Pe sânu-i fraged, pe-ai săi ochi vii. 


*Când se arată Crai-nou pe cet, fetele şi flăcăii români ies în câmp de-i adresează 
rugăminţi pentru îndeplinirea dorințelor lor. 

Părul său negru ca nori de ploaie 
De-a lung pe umeri neted cădea. 
Ades copila mândră, vioaie, 

De soare-n păru-i se ascundea. 


lar când pe frunte-i ducea cofiță 
Cu apă rece de la izvor, 

Când era umedă-a sa guriță 

Şi-i sălta floarea pe sânişor, 


Toţi trecătorii simțeau deodată 
O sete mare în pieptul lor; 
Beau multă apă, cătând la fată, 
ŞI urmau drumul oftând de dor. 


Ea cânta dulce ca ciocârlia 

Ce ciripeşte vesel în zori, 

ŞI suna gingaş atunci câmpia 
Ca de un freamăt de Zburători. 


Ades bătrânii, stând împreună 

Şi ascultând-o pe lângă foc, 
Trăgeau cu sorții, noaptea, la lună, 
ŞI vesteau fetei mare noroc. 


Dar într-o seară, sus, pe movilă, 
O Babă Cloanţă, din bobi trăgând, 
I-a zis cu spaimă: “Să fugi, copilă, 
De străin mândru, cu glasul blând 

De-atunci Zamfira în multe rânduri 
Vedea o umbră zburând prin nori, 
ŞI toată noaptea sta ea pe gânduri 
În doruri tainice, în dulci fiori. 


Acum ea, tristă, din cort ieşise 
ŞI cu ochi umezi lung se uita 
La cornul lunii ce se ivise, 

Iar glasu-i jalnic aşa cânta: 


“Crai-nou, strălucite! 
Plânsă m-ai găsit, 
Cu gânduri mâhnite, 
Cu chipul cernit. 


Inima-mi jeleşte, 
Dar nu ştiu ce vrea; 
Nu ştiu ce dorește 
Inimioara mea. 


Căci aude noapte 
Freamăte de zbor, 
Ş-apoi blânde şoapte 
Ce-i şoptesc din nor. 


lar a zilei rază 
Când lucește sus, 
Mult apoi visează 
Visul ce s-a dus. 

Crai-nou! vin” cu bine, 
Cu bine te du, 

Dar jalea din mine 

Să nu mi-o laşi, nu! 


Să mă laşi cu salbă 
De galbeni frumoşi, 
Cu naframă albă 

Şi iminii roşi. 


Să mă laşi ferice, 

Cu doru-mplinit, 
Zburând tu de-aice, 
Crai-nou mult iubit!” 


Iată că-n valea cea-ntunecată 
Un străin mândru atunci trecu, 
Auzi glasul, veni îndată 

Şi-n calea fetei pe loc stătu. 


Blânzi erau ochii, blândă-era faţa, 
Blând era glasul celui străin! 

Căci trecu noaptea, şi dimineaţa 
Găsi copila fără suspin. 


Trei zile-n urmă ea avea salbă, 
Salbă de galbeni pe-al său grumaz, 
Avea pe frunte naframă albă, 

lar flori nici una pe-al său obraz! 

Trei zile-n urmă Crai-nou se duse, 
ŞI, cu el, mândrul străin pieri, 
Sărmana fată în drum se puse 

Şi mult îl plânse, mult îl dori! 


Trei zile-n urmă, colo, pe vale, 
Rămase singur un biet mormânt! 
Ş-ades de-atunce un glas de jale 
Şoptind s-aude astfel prin vânt: 


“Tu, ce spui vesel, sus, pe movilă, 
La cornul lunii tainicu-ţi gând, 

Când vine noaptea, fugi, fugi, copilă, 
De străin mândru, cu glasul blând!” 


Maghiara* CUPRINS 


Cu ce jale, ce amar 

Plâng doi ochi peste hotar! 
Cât se bate, cât suspină 

O inimă de dor plină 
Colo-n ţara cea vecină! 


Mândri-s ochii ca din rai, 
Dulci ca soarele din mai. 


*In munţii Slatinei curge un pârău mic cse numeşte Maghiarniţa. Legenda 
poporală spune că numele lui se trage de la întâmplarea descrisă în aceasta 


baladă. 

Inima e mândră iară, 
Căci ea saltă ca o fiară 
In sân falnic de maghiară. 


De-ai fi pasăre sau vânt, 
S-alergi lumea pe pământ, 
Ca maghiara scumpă floare 
N-ai vedea lucind la soare, 
Nici în luncă, la răcoare! 


Alb i-e sânul, dulce crin, 
Dat hrăneşte-amar suspin! 
Negri-s ochii, cu văpaie, 
Dar pe faţa ei bălaie 

Se topesc ca nori de ploaie, 


Căci un domn român vestit 
Peste munţi a năvălit 

Ş-a luat cu viteție 

Multe suflete-n robie 

Şi maghiari nemeşi o mie! 


A plecat domnul român! 
Robii după-al lor stăpân 
Au ieşit plângând din ţară 
Ş-a rămas trista maghiară 


Cu ochi plânşi, cu jale-amară! 


De trei zile plânge-acum! 
De trei zile cată-n drum, 

Dar nimică nu zărește, 
Căci iubitul ce jeleşte 
Pe drum nici că se ivește! 


Unde-i mândrul tău iubit? 
In ce cale-i rătăcit? 

Unde-i, Doamne! de nu vine 
De trei zile lângă tine? 
Cine-a spune unde-i, cine? 


Vai! cu jale, cu amar 
Plânge el peste hotar! 
Ca şi tine el suspină 
Cu inima de dor plină 
Colo-n ţara cea vecină! 


Iar de vrei tu să-l mai vezi, 
Peste munţi să te repezi 
Într-a Zimbrului domnie, 
Unde zac mulţi în robie 

Şi maghiari nemeşi o mie. 


Peste codri, peste munţi, 
Peste ape fără punți, 
Unde-s florile frumoase, 
Unde-s fetele voioase, 
Unde-s doinele duioase. 


Să te duci spre răsărit, 
La cel loc nebiruit 
Unde-s paloşele crunte, 

Unde cresc stejari la munte, 
Unde nasc voinici de fruntel... 


lată-n zori c-a şi plecat 
Pe-un cal alb ne-ncălecat 
Maghiarina, mândra fată, 

În bărbat mândru schiul szităi 
ŞI cu paloş înarmată. 


De-ai fi pasăre sau vânt 
N-ai ajunge-o pe pământ, 
Căci ca vântul ea nu zboară, 
Nici ca pasărea uşoară! 

Dar ca dorul ce omoară! 


Şesuri, văi, norii din cer 
In urmă-i departe pier. 
Cine-o vede, o zăreşte 

Ca o stea care luceşte 
Şi-n văzduh se mistuieşte. 


În codri merei pustii 
Unde urlă fiare mii, 

A intrat fata voinică 

ŞI se duce fără frică 

Pe-o strâmtoare de potică. 


Umbra nopţii s-a lăut, 
Groaza-n lume s-a pornit, 
Vântul suflă, vâjâieşte, 

Codrul urlă, clocoteşte, 
Tunetul în cer vuieşte. 


Dar ea-ndeamnă tot mereu 
Calul ce răsuflă greu 
Şi mult drum în urmă-i lasă; 
Că cine doru-l apasă, 
De furtuni cereşti nu-i pasă! 


Iată-a sosit în ceas rău 
Pe malul unui pârău, 
Pârău mic şi fără nume 
Ce curgea tainic în lume, 


Printre flori revărsând spume. 


“Hai, voinice, la cel mal” 
(Zis-a fata către cal.) 

Dar pe loc calul s-opreşte, 
In pământ ochii ţinteşte 
Şi cu groază sforăieşte. 


“Haideţi, hai cu Dumnezeu 
Să găsim pe dragul meu, 
Că de mult amar de vreme 
După el sufletu-mi geme! 
Hai, voinice, nu te teme...” 


Calul trist a rânchezat 
Şi-n pârău năvală-a dat. 
Apa-i crudă ca o fiară]... 
Iar pe mal din unde-afară 
N-a ieşit biata maghiară! 

Când luci lumina-n zori, 
Zăcea trupu-i printre flori, 
Lângă malul alb de spume... 
Şi de-atunci pârău-n lume 
Poartă-al Maghiarinei nume. 


1843, Slatina CUPRINS 


Altarul mănăstirii Pubna* 


Domnul Ştefan, viteaz mare, ce-a dat groaza prin păgâni, 
Locaş sfânt creștinătății astăzi vrea să facă dar, 

Şi pe malurile Putnei, cu vitejii săi români, 

Însuşi merge să aleagă locul sfântului altar. 


Mare obştie-l urmează şi pe culme se lăţeşte, 
Precum aburii pe baltă când lumina asfinţeşte. 


Căpitani, ostași cu zale şi cu platoşe de fer 

Pe-ai lor cai sirepi stau mândri ca la semnul de război. 
Al Moldovei steag de fală fâlfâie falnic în cer; 
Buciumul vuieşte-n munte, sună valea de cimpoi. 


Iată că lângă-o movilă domnul Ştefan s-a oprit! 
Totul tacel... ochii ţintă, stă poporul neclintit. 


Trei ostaşi cu arce-n mână pe movilă-acum se urcă; 
Doi, ca zimbrul, ageri, mândri, nalți ca bradul de la munte, 


*Subiectul acestei balade l-am cules în Bucovina, și chiar la mănăstirea Putnei, 
unde se află mormântul eroului care a zidit-o. 

Pe-ai lor umeri poartă glugă, la brâu paloş, şi pe frunte 
Cu-a lor lungi şi negre plete se coboară-o neagră ţurcă. 


Ei ades cu-a lor săgeată repezită sus, în not, 
Printre-a fulgerelor focuri au oprit vulturu-n zbor. 


Multe fiare din cei codri, mulţi duşmani tineti, semeţi, 
Drept în inimi, drept în frunte au simţit a lor săgeți, 
Căci ei sunt arcaşii vrednici ai lui Ştefan domn cel mare, 
Ce-şi găteşte-acum săgeata s-o izbească-n depărtare. 


“Copii, trageţi... eu vreau astăzi să mă-ntrec în arc cu vol”. 
Astfel zice domnul Ştefanl... iar voinici amândoi 


Se plec, arcele-şi încoardă, trag... săgețile lor zboară, 
Spintecă repede vântul ce dă foc şi vâjâteşte, 

Se tot duc, se duc ca gândul, şi de-abia ochiul zăreşte 
Pe câmp departe, departe locul unde se coboară. 


"Ura!?-n ceruri se ridică! Urlă dealul, clocotește! 
“Să trăiţi, copii!” le zice Ştefan, ce-acum se găteşte. 
, , gatcş 


Zbârnâie coarda din arcu-i, fulgeră săgeata-n vânt, 
Piere, trece mai departe, şi-ntr-un paltin vechi s-a frânt. 
“Acolo fi-va altarul!” zice falnicul monarc, 

Ce se-nchină şi se pleacă pe războinicul său arc. 


“Să trăiască domnul Ştefan!” mii de glasuri îl urmează, 
Şi poporul jos, pe vale, umilit îngenunchează! 


1843, Bucovina 

Andrit-Popa* 
CUPRINS 

Cine trece-n Valea-Seacă 

Cu hamgerul fără teacă 

Şi cu pieptul dezvelit? 

Andiii-Popa cel vestit! 


Şapte ani cu voinicie 
Şi-a bătut joc de domnie 
Şi tot pradă ne-ncetat, 
Andiii-Popa, hoţ bărbat! 


Zi şi noapte, de călare, 
Trage bir din drumul mare, 
Şi din ţară peste tot! 

Fug neferii cât ce pot, 


Căci el are-o puşcă plină 
Cu trei glonţi la rădăcină, 
Ş-are-un murg de patru ani, 
Care muşcă din dușmani, 


Ş-are fraţi de cruce şapte, 
Care-au supt sânge cu lapte. 


* Acest hoţ a cutreierat ţara şapte ani întregi, fără a-l putea prinde vreo poteră. 
La anul 1818, Mihai Cozoni, unchiul autorului, a fost însărcinat prin poruncă 
domnească ca să puie mâna pe acel hoţ vestit. Deci, întâlnindu-l la Valea-Seacă, 
l-a ucis din fuga calului, după o cruntă luptă de câteva ore. La 1821, când a 
izbucnit revoluţia grecească, Mihai Cozoni, al cărui suflet măreț se aprindea 
lesne la glasul libertăţii şi al vitejiei, s-a înrolat în armia lui Ipsilanti cu rang de 
sutaş (eka/ondas), şi la crunta bătălie a grecilor cu turcii în Valahia, la Drăgăşani, 
a tămas pe câmpul războiului, după ce făcuse mati şi minunate vitejii. 

Şi nu-i pasă de nimic, 
Andiii-Popa cel voinic! 


Căpitane, frăţioare, 

Ce se vede despre soare? 
Să zăresc vro patru call... 
N-auzişi tu de-un Mihai? 


Căpitane, te găteşte, 

Mihai mândrul te goneşte. 
Iată-l, vine ca un zmeul 

Fă trei cruci la Dumnezeu. 


Cum îi vede-n depărtare, 
Popa strigă-n gura mare: 
“Hai la goană de neferi! 
Hai la horă de muieri"* 


A zis! ţipă, se aruncă, 
Trece şes, pâraie, luncă 
Cu fugarul sprintenel 
ŞI cu hoţii după el. 


Mihai mândrul vine iară, 
Falnic ca un stâlp de pară, 
Pe-un cal alb ce n-are loc 
ŞI din ochi aruncă foc. 


* Istoric. — Acesta era răcnetul lui Andrii-Popa când se izbea asupra poterelor 
ce întâlnea. 

Fug cum fuge-o o rândunică, 
Fug ca fulgerul când pică, 

ŞI se duc voinicii, duc, 

Cu urgie de haiduc! 


Piept în piept!... câmpul răsună, 
Toţi de tot dau împreună. 

Toţi la luptă-s încleştaţi, 

Toţi în sânge încruntaţi. 


“Ura, fraţi!” caii nechează, 
Sus văzduhul scănteiază. 
“Ura!” moartea s-a ivit! 
Vulturu-n zbor s-a oprit! 


Zi de vară pân-în seară 
Dau voinicii să se piară 
ŞI cu fierul ascuţit, 

ŞI cu pumnul amorțit. 


Sângele-n răni gâlgâieşte, 
Glasu-n gură se sfârşeşte. 
Ziece-s morți! doi încă vii, 
Mihai mândrul şi Andrii. 


Andiii fuge făr” de-o mână, 
Prinde murgul la fântână, 
Dă pieptiş, sare pe şa 

ŞI din gură zice-aşa: 

“Zbori, copile sprintenele, 
Să mă scapi de chinuri grele, 
Că mă jut, de mă-i scăpa, 
Ca pe-un frate te-ol căta”. 


Murgul sprinten se repede. 
În zadar! Mihai mi-l vede! 
“Stai, hoţ-popă, dragul meu, 
Să-ţi arăt cine sunt eu!” 


ŞI cum zice, mi-l chiteşte, 
Drept în frunte mi-l loveşte! 
“Ura!” Vulturul din nori 
Răcni falnic de trei ori. 


1843, Ocna 
CUPRINS 


Groza 


Galben ca făclia de galbenă ceară 
Ce-aproape-i ardea, 

Pe-o scândură veche, aruncat afară, 

De somnul cel vecinic Groz-acum zăcea; 

Iar după el nime, nime nu plângea! 


Poporu-mprejuru-i trist, cu-nfiorare, 
La el se uita. 

Unii făceau cruce; alţii, de mirare, 

Cu mâna la gură capul clătina 

Şi-ncet, lângă dânsul, îşi şopteau aşa: 

“EI să file Groza cel vestit în ţară 
Şi-n sânge-ncruntati 
EI să fie Groza, cel ce ca o fiară, 
Fără nici o grijă de negrul păcat, 
A stins zile multe şi lege-a călcat!” 
Un moşneag atunce, cu o barbă lungă, 
La Groza mergând, 
Scoase doi bani netezi din vechea sa pungă, 
Lângă mort îi puse, mâna-i sărutând, 
Mai făcu o cruce şi zise plângând: 


“Oameni buni! an iarnă bordeiu-mi arsese, 
ŞI pe-un ger cumplit 

Nevasta-mi cu pruncii pe câmp rămăsese. 

N-aveam nici de hrană, nici ţol de-nvelit, 

ŞI nici o putere!... eram prăpăditl 


Nu aşteptam altă din mila cerească 
Decât a muri, 

Când creştinul ista, Domnu-l odihnească! 

Pe-un cal alb ca iarna în deal se ivi 

Ş-aproape de mine calul îşi opri. 


“Nu plânge, îmi zise, n-ai grijă, române, 
Fă piept bărbătesc; 

Na, să-ţi cumperi haine, şi casă, şi pâine...” 

Şi de-atunci copili-mi ce-l tot pomenesc, 

Oameni buni! de atunce în tihnă trăiesc.” 

ŞI, sărutând mortul, bătrânul moşneag 
Oftă şi se duse cu-al său vechi toiag. 


Iar poporu-n zgomot strigă, plin de jale: 


“Dumnezeu să ierte păcatele sale!” 


Upsz/47* 


Ici în vale, la fântână, 
Două fete spală lână... 
(Cântecul lui Bujor) 


Colo-n vale, la fântână, 
Două fete spălau lână, 
Spălau lână şi râdeau, 
Iar din gură-aşa grăiau: 


“Când a bate vânt de seară 
Prin ogorul de secară, 

De trei ori să descântăm 
Ş-în fântână să cătăm. 


Dacă-a fi să ni se prindă, 
Om vedea ca-ntr-o oglindă 


CUPRINS 

*Fetele românce întrebuinţează deosebite mijloace de a cunoaşte usiţii ce vor 
avea. Unele descântă izvoarele, crezând că vor vedea în faţa apei chipurile 
bărbaţilor de care au să aibă parte; altele îşi leagă ochii în noaptea ajunului 
Bobotezei şi merg de pun mâna pe un pat din gardul casei. Dacă se întâmplă ca 
acel par să fie drept şi curat, ursitul are să fie nalt şi binefăcut; iar dacă, din 
contra, parul e strâmb şi noduros, ursitul are să fie bătrân şi urât. Etc., etc. 

De-om avea sorţi cu noroc 
ŞI ursiţi cu ochi de foc”. 


Cum bătu vântul de seară 
Prin ogorul de secară, 
De trei ori au descântat, 
În fântână au cătat, 


Şi pe-a sa limpede faţă, 
Ca prin vis de dimineaţă, 
Au văzut ele, zâmbind, 
Două chipuri strălucind. 


Cele umbre bălăioare, 
Cu guriţe zâmbitoare, 
Pluteau lin, se legănau 
Şi pe fete le-ngânau... 


* 
Iată că pe apă-n faţă, 

Ca prin vis de dimineaţă, 
Alte două s-au ivit, 
Chipuri mândre la privit. 


Iar aceste umbre nouă 
Nu erau ca cele două, 
Albe ca floarea de crin, 
Blânde ca cerul senin, 

Ci erau de vânt pişcate, 

Cu păr negru, sprânceni late 
ŞI cu ochii şoimuleţi, 

La ochire mult semeţi. 


“Tan vezi, soro, ce minune! 
(Zis-au fetele nebune) 
Dorul nostru-i împlinit... 
Mult e mândru la privit! 


Vezi tu cele umbre mute? 
Parcă vor să ne sărute. 
Vezi cum braţele-şi întind? 
Parcă vor să ne cuprind!” 


N-au sfârșit bietele fete, 
Şi pe frunte şi pe plete 
Nu ştiu cine le-a furat 
Câte-un dulce sărutat! 


x 


Cele fete, la fântână, 
De-atunci nu mai spală lână; 
Căci în codri şi la drum 

Işi petrec zilele-acum. 


Acum ştiu ce fel s-aruncă 

In duşmani glonţii din luncă, 
Ş-ades ele au văzut 

Ce-i fuga de arnăut, 

Că de când pe frunţi, pe plete, 
Au simţit mândrele fete 
Câte-un dulce sărutat, 

Ele-n codri au urmat 


Doi voinici cu sprânceni late, 
Cu feţe de vânt pişcate 

ŞI cu ochii şoimuleţi, 

La ochire mult semeţi. 


CUPRINS 
Sripotul* 


În ptăpastia cea mare, 
Unde vântul cu turbare 
Suflă trist, înfricoșat, 
Vezi o cruce dărâmată 
Ce de vânt e clătinată, 
Clătinată ne-ncetat? 


Împrejur iarba nu creşte 

Şi pe dânsa nu-şi opreşte 
Nici o pasăre-al ei zbor; 

Că sub dânsa-n orice vreme 
Cu durere jalnic geme, 
Geme-un glas îngrozitor. 


* Această baladă am compus-o în tovărăşie cu Costache Negri, împărţindu-ne 
subiectul în două părţi; eu am lucrat partea I, şi Negri, partea II. Acea compunere 
a prietenului meu, plină de frumuseți poetice, este una din cele mai nimetrite 
scrieri ale sale. 

Când e noapte fără stele, 
Mii de flăcări albăstrele 
Se văd tainic fluturând, 
Şi prin ele crunt deodată 
O fantasmă se arată, 

Se arată blestemând. 


Călător nenorocite, 

Fugi de-acele căi pocite 
De ţi-e calul de bun soi, 
Că-n mormântul fără pace 
ŞI sub cruce-acolo zace, 
Zace singur un strigoi! 


x 


Într-o noapte-ntunecată 
Dulce şoaptă-namorată 
Prin văzduh încet zbura. 
Două umbre sta în vale, 
Ce, cuprinse-n dulce jale, 
Amor vecinic își jura. 


Iar pe-o culme-n depărtare 
Se vedea mişcând la zare 
Un cal alb, copil de vânt; 
Coamele-i erau zburlite, 
Ş-a lui sprintene copite 
Săpau urme pe pământ. 


“Nu te duce, nu, bădiţă! 
(Zicea blânda copiliţă 

Cu ochi plânşi, cu glas pătruns) 
Ah! te jur pe sfânta cruce! 

Stai cu mine, nu te duce...” 
Dar voinicul n-a răspuns; 


Ci, strângând-o cu-nfocare, 
După-o dulce sărutare, 
Repede s-a depărtat 

ŞI, sărind cu veselie 

Pe-al său cal de voinicie, 

În văzduh s-a afundat. 


x 

Cine-aleargă pe câmpie 

Ca un duh de vijelie 

Într-al nopţii negru sân? 
Cine fuge, cine trece 

Pe la ceasul doisprezece?... 
Un cal alb, cu-al său stăpân! 


Vântul bate, vâjâeşte, 
Falnic calul se izbește, 

De se-ntrec ca doi voinici. 
Dar prin neguri iată, iată 
Că lucesc pe câmp deodată 
Mii de focurele mici. 


Ele zbor, se depărtează. 
Zboară calul, le urmează, 
Păşind iute către mal. 

Stai, opreştel... de pe stâncă, 
In prăpastia adâncă 
Au picat stăpân şi call 


Şi-de-atunci în fund s-aude 
Gemete, blăstemuri crude 
Care trec pe-al nopţii vânt. 
ŞI de-atunci ades s-arată 

O fantasmă-nfricoșată 
Care iese din mormânt! 


1845, Mânjina 
CUPRINS 


Ceasul ră 


Pe cel deal, pe coaste, 
'Trece-o mândră oaste, 
Oaste de români! 

Toţi voinici de frunte 

Care merg să-nfrunte 

Oarde de păgâni. 


Iar pe-o culme verde 
Ce-ntre munţi se pierde 
Stau de mi-i privesc 
Două surioare, 

Albe lăcrimioare, 

Care mi-i jelesc: 

“Vezi tu, surloară, 
Oastea se coboară 
Colo pe costiş, 
Vezi-o cum pătrunde 
Pe rând şi s-ascunde 
Colo-n stejăriş. 


Vai! nu se mai vede! 
Cine, cine-a crede 
Grija ce duc eu, 
Oastea că-i purtată 
De bătrânul tată 

Şi de dragul meu? 


Ei se duc în vale 
Unde ţara-n jale 
Geme cu amar, 
Căci au intrat iară 
Sabie în ţară, 
Paloș de tătar. 


De pe munţi în poale, 
Cu armele goale, 

Ei mi se cobor, 

Şi prin cea urdic, 
Dragă, o să fie 

Mare, mult omor! 


Căci tata bătrânul 
Nu cruţă păgânul 

Când s-aruncă-n foc. 
El e român tare, 

Ca Ştefan cel Mare, 
ŞI om cu noroc. 


Pentru el n-am teamă... 


Dar îmi fac de seamă 
Când stau de gândesc 
La dragul Lisandru, 
Că-i un copilandru, 
Şi mult îl iubesc! 


E] n-a vânat încă 
Decât şoimi de stâncă, 
Cerbi cu coarne mari; 
Ş-acu-ntâia oară 

Face, surioată, 

Goană de tătari. 


Ş-aşa mult mi-e frică 
Ş-inima-mi se strică 
Când gândesc la el, 
Că mult, mult îi place 
Vitejii a face, 
Scumpul tinerel!” 


“Taci, biată copilăl 
Nu-i plânge de milă 
Iubitului tău, 

Căci ferească sfântul 

Să-ţi fie cuvântul 
Zis într-un ceas rău! 


Hai la mănăstire 
Ca să dăm de ştire 
Pustnicului sfânt 
Să ardă tămâie 

Ca să nu rămâie 
Tătar pe pământ.” 
Oastea-nvingătoare 


A stins de la soare 
Aprigul dușman: 


Ea se-ntoarce-n munte 


Având chiar în frunte 
Vechiu-i căpitan. 


lar sărmana fată 
În zadar, vai! cată 
Pe iubitul său! 

EI în foc căzuse, 
După ce făcuse 
Vitejii de zmeul... 


Din bătrâni se spune 
Că sunt ceasuri bune 
ŞI că rele sânt. 

Vai de-acei ş-acele 
Care-n ceasuri rele 
Zic vre un cuvânt! 

Srunga* 


În pădurea de la Strungă 
Sunt de cei cu puşca lungă 
Care dau chiorâş la pungă! 


Sunt de cei ce-mpușcă-n lună 
Care noaptea-n frunze sună, 
Feciori de lele nebună! 


3 


Fă-te-n laturi, măi creştine, 
Dacă vrei să mergi cu bine, 
Să rămâi cu viaţă-n tine! 


In potica fără soare 
Ei te-aşteaptă la strâmtoare 
Să te prade, să te-omoarel... 


În dumbrava cea vecină, 
Unde buhna greu suspină, 
Vezi cea zare de lumină? 


Opt voinici cu spete late 
Şi cu mâneci suflecate, 
Stau cu puştile-ncărcate. 


CUPRINS 


*Pădutrea Strungăi a fost mult timp locaşul cetelor de hoţi, încât acest nume a 
rămas vestit în Moldova, precum Pădurea Neagră în Germania şi pădurea Bondi 


în Francia. 

Trei sărută crucea sfântă, 
Trei se luptă greu la trântă, 
Unul drege, unul cântă: 


“Ololio, ciocoi bogate! 
Ici de-ai trece, din păcate, 
Să-ţi arunc doi glonţ în spate. 


Oliolio, mândră fetică! 
De-ai veni cole-n potică 
Să te fac mai frumușică. 


Că mi-i puşca hultuită. 
ŞI mi-i ghioaga ţintuită, 
ŞI mi-i inima-ncolțită. 


Oliolio, măi Taie-Babă!* 
Căci nu şuieri mai degrabă, 
Să sărim, voinici, la treabă! 


Puşculiţa-mi rugineşte, 
Ţinta-n ghioagă se toceşte, 
Murgul sare, nechezeştel... 


În pădurea de la Strungă 


Ce slujeşte puşca lungă 
Fără luptă, fără pungă?” 


*Taie-Babă: poreclă haiducească. 

Cântec baidicesc 


Iarna vine, iarna trece 

Şi pădurea s-a rărit! 

Ziua-i viscol, noaptea-l rece, 
Greul vieţii a sosit! 


Cât mi-a fi iarna de mare, 
Ce-o să facem, vai de noi! 
Fără codru, fără soare, 
Făr de bani, făr' de ciocoi? 


Sai pe creanga cea uscată, 
Dragă corbi, corbişor. 
Vezi, în calea depărtată 
Nu-i zări vrun călător? 


Călător cu punga plină 

ŞI cu şal la cap legat, 
Să-mi mai cerc astă rugină 
ŞI să-mi fac bani de iernat. 


Daleul codre, frăţioare, 

Ce-ţi făcuși frunzişul des, 
Unde-n pândă, la răcoare, 
Stam sunând din frunze-ades? 


Vara trece, iarna vine, 
Şi tu, codre, te-ai uscat! 


CUPRINS 

Trece vara, şi ca tine 
Florile mi-am scuturat! 


Ne-au ajuns vremea de muncă, 
De scos arma de la brâu, 

De lăsat potica-n luncă 

Şi de dat capul sub frâul 


Daleu! dragă primăvară, 
De-ai veni când aş vrea eu, 
Să mai ies voinic prin ţară, 
Să fiu iar la largul meu! 


Să-mi pun cuşma pe-o ureche 
Şi să-mi las pletele-n vânt, 
Şi-n potica mea cea veche 
Să mă-ntind iar la pământ. 


Să simt iar durda pe spate 
ŞI să-mi văd ici că lucesc 
Cinci pistoale ferecate, 
Cu hamgerul haiducesc. 


Şi pe coarda-i cea pletoasă 
Să-mi dezmierd murgul voinic, 
ŞI pe zarea luminoasă 

EI să zboare, eu să-i zic: 


“Fugi ca vântul, fugi ca gândul, 
Măi, voinice năzdrăvan! 


SI 

Căci acum ne-a venit rândul, 
A sosit vremea de an, 


Să ţinem codrii şi valea 
Noi, vitejii amândoi. 

La neferi să-nchidem calea, 
Să dăm groaza prin ciocoi”. 


CUPRINS 


Fât-Logofă?* 


“O! Făt-Logofete, 
Cu netede plete, 

Cu părul de aur! 

Stai, te odihneşte, 
Că-n deal te pândeşte 
Un negru balaur.” 


“Frumoasă fetiţă, 

Cu lungă cosiţă, 

Cu mândru colan! 

De dânsul n-am teamă, 
Căci am pe-a lui seamă 
Al meu buzdugan.” 


“O! tânăr semeţe, 
Cu blânde mândreţe, 
Cu ochii de foc! 


*Făt-Logofăt este eroul poveştilor poporale; el se luptă cu zmeii şi-i frumos ca 
soarele, având ca şi el plete de aur. 

Balauru-i mare 
ŞI milă nu are... 
Stai, ah! stai pe loc.” 


“Luceafăr din stele, 

Cu dulci porumbele 

Pe faţă de crin! 

Toţi zmeii din lume 
Se-nchin l-al meu nume, 
Tremut şi se-nchin.” 


“Viteze vestite, 

Cu arme-aurite, 

Cu dulce cuvânt! 

EI peste munţi calcă 
Şi-n cer are-o falcă, 
Ş-una pe pământ.” 


“Păsărea de munte 

Cu salbă pe frunte, 

Cu salbă de flori! 
Murgul meu, când sare, 
Trece peste mare 

Şi zboară prin nori.” 


“O! Făt-Logofete, 
Cu netede plete, 
Cu glasul ceresc! 
Nu te du de-aice, 
Nu te du, voinice, 
Că eu te iubesc!” 

“Frumoasă fetiţă, 
Cu lungă cosiţă, 

Cu sân fecioresc! 
Pentru-a ta iubire 
Fală sau peire 
Vreau să dobândesc 


[2 


Hora* 


Iată! hora se porneşte 

Sub stejar, la rădăcină. 

Iată! hora se-nvârteşte... 
Vină, puico, vină. 


Lângă mine vin”, drăguță, 

Să te pot strânge de mână 

Ca ieri seara, la fântână; 
Mario, Măriuţă! 


Duh-de-Spaimă! Piei-Nălucă!** 
Sună bine-n cobză, sună, 
Să nu-ţi fac spetele strună 

ŞI chica măciucă. 


CUPRINS 


* Hora este chiar jocul cel vechi al romanilor şi care era cunoscut sub numele de 
chor/s. În timpul horei este obicei ca unul din dănţuitori să cânte din gură şi să 


deie astfel tonul danţului. 
** Porecle date ţiganilor lăutari. 

Tu, Fes-Roş cu giubea lungă! 

Din arcuş trage mai tare, 

Căci în gard am un pat mare 
Și mulţi bani în pungă! 


Tot așa pân-în deseară! 
Mult frumoasă-mi e puicuţa, 
Ca o zi de primăvară, 

Maria, Măriuţa! 


Tot aşa, tot voiniceşte! 

Nu mă daţi, măi, de rușine, 

Căci guriţa ce-mi zâmbeşte 
Vâră dracu-n mine. 


Mi-am pus flori la pălărie, 
Mi-am pus flori, mi-am pus mărgele, 
Să se uite cu mândrie 

Puicuţa la ele. 


Am cămaşă cu altiţă, 

Tot de fir şi de mătasă, 

Am pe spate-o durduliţă... 
De nime nu-mi pasă! 


Nici de vornic, nici de dracul, 

Nici de vrajă ciocoiască, 

Nici de turc, nici de cazacul... 
Țara să trăiască! 

Bateţi toţi într-o lovire 
Să vuiască-n fund pământul; 
Lumea-ntreagă să se mire, 

Şi Dumnezeu sfântul! 


Sunt sătul de biruri grele 

Şi de plug, şi de lopată, 

De ciocoi, de zapciele 
Şi de sapă lată. 


Astăzi horele sunt pline! 

Crape-mi sura opincuţă, 

Şi să mor în joc cu tine, 
Mario, Măriuţă! 


CUPRINS 
Zburătorul* 


“Dragă, dragă surioatră, 

Nu ştii cântecul ce spune 

Că prin frunzi când se strecoară 
Raza zilei ce apune, 

Zburătorul se aruncă 

La copila care vine 

Să culeagă fragi în luncă, 
Purtând flori la sân ca tine? 


*Zburătorul este un geniu nevăzut, care pândeşte fetele în lunci şi le sărută pe 
furiş 
ş. 

Fragii el din poală-i fură 
Cu-a sa mână nevăzută, 

Şi pe frunte şi pe gută 

EI o muşcă ş-o sărută. 

Soro, buza-ţi e muşcată! 
Fragii, poţi să le duci dorul. 
Spune,-n lunca-ntunecată 
Nu-ntâlnişi pe Zburătorul>” 


“Dragă surioară, dragă, 
Cântecul mai spune încă 
De-acel duh c-ades se leagă, 
Când e umbra mai adâncă, 
De copila mândră, albă, 

Ce culege viorele, 

Purtând pe ea scumpă salbă 
Scumpă salbă de mărgele. 


> 


Salba el râzând i-o strică 
Cu-o plăcută dezmierdare 

Şi de fieşce mărgică 

Lasă-o dulce sărutare. 

Pe sân, dragă, eşti mușcată! 
Salba, poţi ca să-i duci dorul. 
Spune,-n lunca-ntunecată 
Nu-ntâlnişi pe Zburătorul>” 


Astfel vesel pe-o cărare 
Glumeau gingaşele fete. 
at în luncă stau la zare 

Doi voinici cu negre plete 
ŞI, cântând în poieniţă, 
Aninau cu veselie 

Unu-o salbă-n chinguliţă, 
Altul flori la pălărie. 


1845, Bucureşti 
CUPRINS 


Tâzarul 


Cântec vechi 


Măi tătare, ţine-ţi calul, 
Măi tătare, strânge-i frâul, 
Măi tătare, lasă malul, 

Nu cerca a trece râul, 

Că, pe crucea sfintei lege! 
De voi doi, peste hotare, 
Nimic, zău, nu s-a alege, 
Măi tătare, măi tătare! 


Măi tătare, dă-ne pace, 

Măi tătare, stai, nu trece, 

Măi tătare, nu mă face 

Să-ţi fărâm capul în zece! 

Că de sus, de pe movilă, 
De-oi zvârli ghioaga cea mare, 
Zău, ţi-oi plânge chiar de milă, 
Măi tătare, măi tătare! 

Măi tătare, unde-ţi e pala? 
Măi tătare, unde-ţi e calul? 
Măi tătare, unde-ţi e fala?... 


Nu spusei să nu treci malul? 
Nu ştiai tu, măl vecine, 
Ce-i românul în turbare? 


Corbii muşcă acum din tine, 
Măi tătare, măi tătare! 
CUPRINS 


Cine/-cinel* 


Păstorul zise: “Cinel-cinel, 
Copilei june de lângă el. 
Două steluțe cu raze line 
Lasat-au cetul plin de lumine 
Şi pe-a ta frunte ele-au căzut. 
Ghici, drăguliţă, că le sărut.” 


Nu ghici-ndată 
Gingaşa fată 
Şi pe ochi dulce fu sărutată. 


Păstorul zise încă: “Cinel, 

Copilei blânde de lângă el. 

O vezi închisă, rumenă floare, 
Cum se deschide, vezi lăcrimioare, 


*Flăcăii şi fetele de la ţară petrec serile iernii la şezătoare, propuinându-şi cimilituri, 
dintre care unele sunt foarte poetice. 

Şi pe-a ta faţă ea s-a născut. 
Ghici, drăguliţă, că o sărut”. 


Nu ghici-ndată 
Vesela fată 
Şi pe guriţă fu sărutată. 


Păstorul zise iară: “Cinel, 
Copilei mândre de lângă el. 
Albe, rotunde, două-aripioare 
Ne-ncetat saltă, la cer să zboare, 
ŞI tu-n robie le-ai tot ţinut. 
Ghici, drăguliţă, că le sărut”. 


Nu ghici-ndată 
Rumena fată 
Şi pe sân fraged fu sărutată. 


Mândruliţă de la munte 


Mândruliţă de la munte, 

Ce nu treci cole, pe punte, 
Să te strâng la pieptul meu? 
Că te-aş face, zău, puicuţă, 
Să utăşti a ta căsuţă 

ŞI să uiţi pe Dumnezeu. 


De-a tot toarce nu-ţi e lene? 
Lasă-ţi furca-n buruiene 
Şi-mi sai iute cel pârău, 


CUPRINS 

Să culegem împreună, 
Tu, fragi roşi de prin păşună, 
Eu, crini albi pe sânul tău. 


Ici, în lunca înverzită, 
Este-o iarbă înflorită 
Ce se-ngână c-un izvor. 
Vină-n iarbă, mândruliţă, 
Eu să-ţi cânt doina, doiniţă, 
Tu să plângi de dulce dor! 
CUPRINS 


Doru româncei 


De-ar vrea bunul Dumnezeu 
Să-mi asculte dorul meul 
De-aş avea un copilaș, 
Dragul mamei îngeraș! 


Cât e ziuă, cât e noapte, 
I-aş şopti cu blânde şoapte. 
Cât e noapte, cât e zi, 

Tot la sânu-mi l-aş păzi! 


L-aş păzi, l-aş dezmierda, 
Mii de sărutări i-aş da, 

ŞI 1-aş zice-ncetişor: 
Nani, nani, puişor!* 


*Femeile românce au obicei a legăna şi adormi copiii lor cu cântece dulci şi 
melodioase, în care cuvântul pap, nani răsună ades ca o duioasă dezmierdare. 

De-ar fi cerul cu priinţă, 
Să-mplinească-a mea dorinţă! 
De mi-ar da un băieţel, 
Dragul mamei voinicel! 


N-ar fi prunc mai fericit 
Şi pe lume mai iubit! 
Alt copil n-ar fi ca el, 
Mititel şi frumușel! 


Obrăjelu-i ca de spume 
N-ar avea seamăn pe lume! 
N-ar fi ochii nimăruli 
Dulci ca ochişorii lui! 


Iar eu, mândră măiculiţă, 
Pe-ai săi ochi, pe-a sa guriță 
Ne-ncetat i-aș săruta, 
Săruta şi i-aş cânta. 


ŞI i-aş face-o descântare 

Să ajungă-un viteaz mare, 

Un viteaz ce-ar străluci, 

Cum n-a fost, nici n-ar mai fi! 


ŞI l-aş pune să se culce 

Pe-al meu sân, legănat dulce, 
ŞI 1-aş zice-ncetişor: 

Nani, nani, puişor! 

Cântec ostişesc 


Român verde ca stejarul, 
Râd de duşmani şi de moarte! 
Să-mi trăiască armăsarul 
Şi prin glonţi să mă tot poarte! 


Sai, voinice, şi nechează 
Ager, falnic ca un zmeu, 
Căci am inimă vitează 

ŞI credinţă-n Dumnezeul 


Cât mi-a sta mâna voinică 
Pe-a mea pală ostăşească, 
N-aibă grijă de nimică 
"Ţara mea cea românească! 


Sai, voinice, şi nechează 
Ager, falnic ca un zmeu, 
Căci am inimă vitează 

ŞI credinţă-n Dumnezeul 


Cu-al meu suflet, cu-a mea pală, 
Cu-al meu şoim albit de spume, 
In duşmani vom da năvală, 
De s-a duce vestea-n lume! 


Sai, voinice, şi nechează 
Ager, falnic ca un zmeu, 
Căci am inimă vitează 

ŞI credinţă-n Dumnezeul 

Doru 


Cântec de lume 


Ah! Mi-e dor, mi-e dor de tine, 
Îngeraş cu dulci lumine! 

Ah! mi-e dor şi plâng de jale 
Tot privind în a ta cale. 


Zi şi noapte cu durere 
Duios sufletu-mi te cere 

Şi cu dulci, cu blânde şoapte, 
Te chem vecinic zi şi noapte! 


Scump odot, dulce iubită, 
Unde-i faţa ta slăvită? 
Unde-i glasu-ţi ce pătrunde? 
Unde eşti, draga mea, unde? 


De-ar fi cerul cu iubire, 
Mi-ar aduce-a ta zâmbire. 
De-ar fi cerul cu-ndurare, 
Mi-ar aduce-o sărutare. 


Dar, vai mie! vremea zboară, 
Zile, veacuri se strecoară, 
Ş-ai mei ochi nu văd lumină 
ŞI durerea-mi nu s-alină! 


CUPRINS 

Dorul arde ca un soare 
A juniei dulce floare! 
Dorul stinge, vestejeşte 
Inima care iubeşte! 


Doina î4/birii 


Trece vara cea-nflorită, 
Trece vara cea iubită, 


Şi cu dânsa-n altă lume 
Se duc florile din lume, 


Se duc toate-n pribegie... 


Rămâne ţara pustie! 


Numai două nu se duc, 


Nici se duc, nici se usuc. 


Una-i floare de zăpadă, 
Una-i floare de livadă, 


Una-i floarea crinilor, 
Un-a trandafirilor; 


Ş-amândouă-s răsădite, 
Ş-amândouă-s înflorite, 

Una-n câmpul raiului, 
Alta-n cuibul graiului! 


Mândruliţo, draga mea, 
A căzut din cer o stea 


ŞI mi-a zis într-un ceas tău 
C-am să mor de dorul tăul 


ŞI mi-a zis într-un ceas blând 
Că de-i face pe-al meu gând, 


Să mă laşi a săruta 
Două flori pe faţa ta, 


Una-n câmpul raiului, 
Alta-n cuibul graiului, 


De murit, eu noi muti, 
Ci cu tine m-oi iubi 


Cât or crește flori în lume 
ŞI s-or duce-n ceea lume! 


j Din ciclul 
ILACRIMIOARE 

Sfeluța 


Dedicaţie E.N. 





CUPRINS 


Tu, care eşti pierdută în neagra vecinicie, 
Stea dulce şi iubită a sufletului meu! 

ŞI care-odinioară luceai atât de vie 

Pe când etam în lume tu singură şi eu! 


O! blândă, mult duioasă şi tainică lumină! 
In veci printre steluțe te cată al meu dor, 
Ş-adeseori la tine, când noaptea e senină, 
Pe plaiul nemuririi se nalţă c-un lung zbor. 


Trecut-au ani de lacrimi, şi mulţi vor trece încă 
Din ora de urgie în care te-am pierdut! 

Şi doru-mi nu s-alină, şi jalea mea adâncă 

Ca trista vecinicie e fără de trecut! 


Plăceri ale iubirii, plăceri încântătoare! 
Simţiri! măreţe visuri de falnic viitor! 
V-aţi stins într-o clipală ca stele trecătoare 
Ce las-un întuneric adânc în urma lor. 


V-aţi stins! şi de atunce în cruda-mi rătăcire 
N-am altă mângâiere mai vie pe pământ 
Decât să-nalţ la tine duioasa mea gândire, 
Steluţă zâmbitoare dincolo de mormânt! 


Căci mult, ah! mult în viaţă eu te-am iubit pe tine, 
O, dulce dezmierdare a sufletului meu! 

Şi multă fericire al revărsat în mine 
Pe când eram în lume tu singură şi eu! 


Frumoasă îngerelă cu albe aripioare! 

Precum un vis de aut în viaţă-mi ai lucit, 

Şi-n certuri cu grăbire, ca un parfum de floare, 
Te-ai dus, lăsându-mi numai un suvenir iubit. 


Un suvenit, comoară de visuri fericite, 
De scumpe, şi fierbinte, şi dulce sărutări, 
De zile luminoase şi îndumnezeite, 

De nopţi veneţiane şi pline de-ncântări. 


Un suvenir poetic, coroana vieţii mele, 
Ce mângâie şi-nvie duioasă-inima mea, 

Şi care se uneşte cu harpele din stele 
Când mă închin la tine, o! dragă, lină stea! 


Tu dar ce prin iubire, la a iubirii soare, 

Al deşteptat în mine poetice simţiri, 
Primește-n altă lume aceste lăcrimioare 

Ca un răsunet dulce de-a noastre dulci iubiri! 


CUPRINS 
ÎL ăcrioare 


Multe flori lucesc în lume, 
Multe flori mirositoare! 
Dar ca voi, mici lăcrimioare 
N-are-n lume nici o floare 
Miros dulce, dulce nume! 


> 

Voi sunteţi lacrimi de îngeri 

Pe pământ din cer picate, 
Când prin stele legănate 

A lor suflete curate 

Zbor vărsând duioase plângeri. 


Sunteţi fragede şi albe 

Ca iubita vieţii mele! 

Cu voi, scumpe strugurele, 
Albe mărgăritărele, 
Primăvara-şi face salbe. 


Dar deodată vântul rece 
Fără vreme vă coseşte! 
Astfel soarta crunt răpește 
Tot ce-n lume ne zâmbeşte... 
Floarea piere, viaţa trece! 


CUPRINS 


8 Mart 


Întinde cu mândrie aripile-ţi uşoare, 
O! sufletul meu vesel, o! suflet fericit! 
Înalţă-te în ceruri şi zbori cântând la soare, 
Căci soarele iubirii în cer a răsărit 

Şi-n cale-mi s-a oprit! 


Veniţi, năluciri scumpe, dotinţi, visuri măreţe, 
Ca păsări călătoare la cuibul înflorit. 
Veniţi de-ngânaţi vesel a mele tinereţe, 

Căci steaua fericirii în ochii-mi a lucit... 
Iubesc şi sunt iubit! 


x 


Sunt ore fericite, sunt tainice plăceri 

Ce-n cumpăna vieţii plătesc ani de dureri! 

Atunce falnic omul ridică a sa frunte 

Şi-n ceruri cu mândrie aţintă ochiul său. 

Fiinţa lui se-nalţă ca vulturul de munte, 

Iubirea lui îl schimbă şi-l face Dumnezeul 

Atunci mai dulce steaua luceşte-n miez de noapte, 
ŞI-n zori seninul pare mai vesel, mai curat; 

Ş-a zilei mii de glasuri, ş-a nopţii mii de şoapte 

II proclamează-n fală a lumii împărat! 


Sunt urme preţioase, sunt scumpe suvenire, 
Ce-n suflet tipărite, ca el au nemurire! 
Zadarnic timpul trece c-un zbor neobosit, 
In sânul omenirii vărsând a iernii gheaţă; 
Lumina lor iubită lucește lin în viaţă 
Precum un soare dulce în veci neasfinţit! 
Aşa nu te vei stinge din minte-mi niciodată, 
O! suvenir puternic de dragoste-nfocată! 
O! timp ferice-n care minunea ce iubesc 
M-a deşteptat în raiuri cu glasu-i îngeresc! 


x 


Era blânda oră a blândelor şoapte, 
Când nu mai e ziuă şi nu-i încă noapte. 

Pământul și cerul, ca doi frăţiori, 
Îşi dau sărutare prin stele şi flori, 


Şi-n aer parfumul al florilor dalbe 
Plutea cu lucirea steluţelor albe, 


Şi-n toată natura cuprinsă de dor 
Plutea o şoptire de dulce amor! 


Din marginea lumii a nopţii regină 
Vărsa-n calea noastră duioasa-i lumină, 


Şi-n lunca pătrunsă de razele ei 
Zbutau caii noştri cu aripi de zmei. 


Mergeam noi în cale ca umbre tăcute, 
Pe-un covor de frunze, pe cărări pierdute, 


ŞI-n tăcerea nopţii ce ne-nconjura, 
Sufletele noastre ca şi noi zbura, 


Zbuta ca doi îngeri din stele în stele, 
Dându-şi sărutare tainic între ele... 


Deodată fugari cu ochii de foc 
La capătul luncii s-opriră pe loc. 


Iar dulcele înger, pătruns de simţire, 
Îmi zise atunce, cu-o dulce zâmbire: 

“Acum este ora când geniul sfânt 
Aude şi vede minuni pe pământ. 


E ora ferice de sfântă uimire 
Ce-n suflet revarsă fiori de iubire. 


Spune-mi dar acuma, tu, ce eşti poet, 
Ce poezii cântă inima-ţi încet” 


“Dacă vrei să afli taina ce mă-ncântă, 
lată poezia ce inima-mi cântă: 


De este vreo fiinţă, de este vreun nume 
La care să se-nchine un suflet omenesc, 
Cu tot ce e mai nobil, mai iubitor pe lume, 
Cu tot ce-n omenire e mai dumnezeiesc, 


Tu eşti acea fiinţă, tu, gingașă lumină, 
Aprinsă-n a mea cale de însuşi Dumnezeul 
ŞI sufletul meu vesel la tine se închină, 

O! scumpa mea Elena! o! drag îngerul meul 


Când soarta vru să intru în rai de fericire, 
Când ochii mei pe tine zâmbind te-au întâlnit, 
Un fulger, o scânteie de vecinică iubire, 

Din ochii tăi pornită, în sânu-mi au lucit. 


Ş-atunci în altă lume am re-nviat deodată, 
Ş-un soare mai ferbinte în ceru-mi s-a aprins, 

Ş-o lume fără margini, frumoasă, desfătată, 
Ca o câmpie verde sub mine s-a întins. 


Atunci natura-ntreagă, zâmbindu-mi cu plăcere, 
Îşi puse pentru mine coroana sa de flori; 

Şi glasul maicii mele, curmând a mea durere, 
Veni să mă dezmierde din cerul fără nori. 


Căci faţa ta iubită mi s-arăta oriunde, 

În vis, în flori, în stele, în dulcele senin; 

ŞI inima-mi, cuprinsă de dorul ce pătrunde, 
Şoptea cu tine astfel prin tainicu-i suspin: 


“Ferice de acela a căruia privire, 

Trezind în al tău suflet un fraged, dulce dor, 
Ar face ca să nască pe gură-ţi o zâmbire 

Ca zori misterioase de vesel viitor! 


Ferice care, vrednic de-o soartă neașteptată, 
Ar face pentru dânsul, în ceas dumnezeiesc, 
A ta inimă scumpă de dragoste să bată 

ŞI glasu-ţi cu-nfocare să-i zică: te iubesc!” 


1845, Blânzi 

CUPRINS 
De crezi în poezie... 
De crezi în poezie, 


In sfânta armonie 
Din boltele cereşti, 

Când noaptea-nseninată 
Luceşte-ncoronată 
De stele ce iubeşti; 


De crezi în tinereţe, 
In gingaşa frumseţe 
Ce-aprinde dulce dot, 
ŞI-n tainica uimire 
Ce-nsuflă-a ta privire, 
O! scumpul meu odorl 


De crezi în al tău frate, 
In suflete curate, 

In cet, în Dumnezeu... 
Precum eu cred în tine 
Ca în cerescul bine, 
Crede-n amorul meu. 


1845, Blânzi 


Adio 


De-aş trăi cât lumea-ntreagă, 
Gândul meu la tine, dragă, 


Vecinic, vecinic va zbura, 


Ş-otice e mai sfânt în mine, 


Dulce înger! pentru tine, 
Pentru tine-l voi păstra. 

Cea mai blândă-a mea gândire, 
Cea mai gingașă simţire, 

Cel mai falnic dor al meu 

Ție numai, numai ţie 

Le închin pentru vecie 

Ca la însuşi Dumnezeul 


Tu, fiinţă de slăvire! 

C-un cuvânt, cu o zâmbire, 

Cu un dulce sărutat! 

Mi-ai dat suflet, mi-ai dat viaţă, 
ŞI a raiului dulceaţă 

Tu în sânu-mi ai vărsat! 


Tu mi-ai dat cu-a ta iubire 
Acea naltă fericire, 

Acel simţ dumnezeiesc 
Ce puternic ne supune 

Şi ne-nalţă de ne pune 
Sus, pe tronul îngeresc! 


Tu, Elenol... dar, vai miel 
Intr-o noapte de urgie 

Cerul crud ne-a despărțit! 

Tu te-ai dus, te-ai dus, iubită... 
Fericirea-mi nesfârşită 

Intr-o clipă s-a sfârşit! 


Aşa-i soarta! aşa-n lume 
Tot ce poartă-un dulce nume, 

Tot ce-i falnic şi frumos 
Curând trece, curând moare, 
Ca un cântec, ca o floare, 
Ca un fulger luminos! 


Steaua vine, steaua piere! 
Astfel dulcea-mi mângâiere 

A pierit de pe pământ; 

A pierit, s-a dus cu tine 

In locaşul de lumine... 

ŞI eu plâng pe-al tău mormânt! 


Singur, singur cu-a mea jale, 
Rătăcit pe-a vieţii cale, 

Ca un orb nenorocit, 

Viaţa-mi scade, jalea-mi creşte, 
Ş-al meu dor în veci s-opreşte 
Pe mormântul tău iubit! 


Adio! pe-aceste maluri 
De-ale Bosforului valuri 
Ingânate lin, uşor, 

Te las, înger de iubire! 

Cu a vieţii-mi fericire, 

Cu-al meu suflet plin de dor! 


Constantinopol, mai 1849 


ZI 

Pe zare 


Ah! viaţa pentru mine, 
Scump înger! fără tine 
Nu are nici un bine, 

Nu are nici un dar. 

În cer fie lumină, 

Sau nori, sau noapte lină, 
Sufletul meu suspină, 
Suspină cu amar! 


Oricare nălucire 

L-a omului simţire 
Aduce-nsufleţire 

Cu glasu-i încântat, 

Se pierde-n neagra ceață 
Ce-ntunecă-a mea viaţă 
ŞI glasu-i se îngheaţă 
De mine depărtat. 


Acum cerul zâmbeşte, 
Natura-ntinereşte 

ŞI tot care trăieşte 

Se simte fericit; 

Dar mie ceru-mi pare 
Cuprins de-ntunecare; 
Văd lumea-n întristare 
Ca sufletu-mi cernit! 


CUPRINS 

Zadarnic cat plăcere, 
Zadarnic mângâiere, 
S-alin a mea durere, 

Să curm al meu suspin. 
'Trecuta fericire 

Izvor e de jelire, 

Şi dulcea-i suvenire 
Hrăneşte jalea-n sân! 


O, valuri mari de spume! 
Purtaţi-mă prin lume 

Ca frunza fără nume 

Ce o plutiţi uşor, 

ŞI m-aruncaţi din mare 
Pierdut, fără suflare, 

Pe malul cu uitare 
Adâncului Bosfor! 


Pe Marea Neagră, mai 1847 
CUPRINS 


Ursz/a ea 


Intr-un castel, departe, 
Din ceruri avui parte 
Să văd un îngerel. 


Mult trist era castelul! 
Mult vesel îngerelul, 
Mult gingaş, tinerel! 

Avea cereşti blândeţe, 
Pe frunte-i dulci albeţe, 
În ochii-i dulce foc, 


Ş-o tainică zâmbire, 
Ş-un suflet cu iubire, 
Ş-o soartă cu noroc. 


Eram eu încă june... 
Acea scumpă minune 
Era ursita mea! 


Aşa avui eu parte 
Intr-un castel, departe, 
A mă-ntâlni cu ea. 


x 


Intr-un palat, pe mare, 
Intr-un oraș, ce pare 
Din valuri răsărit, 


Departe de-a mea ţară, 
În urmă văzul iată 
Ursita ce-am iubit. 


Ş-acolo, fără frică, 
Pe Mare-Adriatică 
Gondola ne-a primblat, 

Şi-n leagăn de iubire, 
Pierdut în fericire, 
Tot sufletul i-am dat! 


Pe soare şi pe lună. 
Cu mine împreună 
A fost ursita mea... 


Aşa avul eu parte, 
Intr-un palat, departe, 
A mă iubi cu ea! 


Iubitu-ne-am în lume, 
Plutind pe-a mării spume, 
Călcând pe verde plai, 


ŞI, lumii dând uitare, 
Cu-o lungă sărutare, 
Trecut-am lin prin rai, 


Dar într-o noapte lină 
O palidă lumină 
Se stinse în eter, 


ŞI îngeru-mi cu jale, 
Zburând pe-a stelei cale, 
Se-ntoarse iat în cer. 

Eram atunci pe mare... 
In dulcea-i legănare 
Muti ursita meal 


Aşa avui eu parte 
A sta în veci departe 
Ş-a plânge după cal 


1859, Malta 


La Venetia mult dutoasă 


La Veneţia mult duioasă 
Duios zboară gândul meu, 
Când, în noaptea-ntunecoasă, 
Pe simţirea-mi dureroasă 

Se abate dorul greu. 


Astfel pasărea rănită 
De un şarpe otrăvit 
Zboară, zboară obosită 
ŞI s-abate amorţită 
Lângă cuibu-i înflorit. 


O! Veneţio mult măreaţă! 
Cine a putut gusta 

A iubirilor dulceaţă 

In poetica ta viață 
Vecinic nu te va uita! 


CUPRINS 

Te iubesc în a ta jale, 

În veşmântul tău cernit, 
ŞI în gondolele tale 

Ce se pierd printre canale 
Ca un vis neisprăvit. 


'Te iubesc cu dor fierbinte 
În frumosul tău trecut 
Şi-n aducerea-aminte 

Ale dragostelor sfinte 

Ş-a fiinţei ce-am pierdut! 


j Din ciclul 
MARGARITARELE* 
1852—1862 


Lacrimile izvorăte dintr-un suflet simtitor, 
Precum rona dimineții, se înaltă tainic nor 


97 se duc de se revarsă pe al Domnului altar 
În odoare prețioase, în ceresc mărgăiritar. 


*Românii de peste Milcov numesc mărgăritărele albele fiice ale primăverii, care 
în Moldova poartă numele de lăcrimioare. 

Deșteptarea României 
1848 


CUPRINS 


Voi ce staţi în adormire, voi ce staţi în nemișcare, 
N-auziţi prin somnul vostru acel glas triumfător, 
Ce se-nalţă pân” la ceruri din a lumii deşteptare, 
Ca o lungă salutare 
Cătr-un falnic viitor? 


Nu simţiţi inima voastră că tresare şi se bate? 
Nu simţiţi în pieptul vostru un dor sfânt şi românesc 
La cel glas de înviere, la cel glas de libertate 

Ce pătrunde şi răzbate 

Orice suflet omenesc? 


Iată! lumea se deşteaptă din adânca-i letargie! 
Ea păşeşte cu pas mare cătr-un ţel de mult dorit. 
Ah! treziţi-vă ca dânsa, fraţii mei de Românie! 
Sculaţi toţi cu bărbăţie, 
Ziua vieţii a sosit! 


Libertatea-n faţa lumii a aprins un mândru soare, 
Ş-acum neamurile toate către dânsul aţintesc 
Ca un cârd de vulturi ageri ce cu-aripi mântuitoare 
Se cerc vesel ca să zboare 
Către soarele ceresc! 


* Această poezie nu a fost publicată în ediţia I-a a Doinelor, fiindcă volumul, 
tipărit în Paris, avea a trece prin Austria pentru ca să intre în România. 

Numai tu, popor române, să zaci vecinic în orbire? 
Numai tu să fii nevrednic de-acest timp reformator? 
Numai tu să nu iei parte la obşteasca înfrățire, 

La obşteasca fericire, 

La obştescul viitor? 


Până când să creadă lumea, o! copii de Românie! 
C-orice dor de libertate a pierit, s-a stins din voi? 
Până când să ne tot plece cruda, oarba tiranie 

ŞI la caru-i de trufie 

Să ne-njuge ea pe noi? 


Până când în ţara noastră tot străinul să domnească? 
Nu sunteţi sătui de rele, n-aţi avut destui stăpâni? 
La arme, viteji, la arme! faceţi lumea să privească 

Pe câmpia românească 

Cete mândre de români! 


Sculaţi, fraţi de-același nume, iată timpul de frăție! 
Peste Molna, peste Milcov, peste Prut, peste Carpaţi 
Aruncaţi braţele voastre cu-o puternică mândrie 

Şi de-acum pe vecinicie 

Cu toţi mâinile vă daţi! 


Hai, copii de-acelaşi sânge! hai cu toţi într-o unire 
Libertate-acum sau moarte să cătăm, să dobândim. 
Pas, români! lumea ne vede... Pentru-a Patriei iubire, 
Pentru-a mamei dezrobire 
Viaţa noastră să jertfim! 

Fericit acel ce calcă tirania sub picioare! 
Care vede-n a lui ţară libertatea re-nviind, 
Fericit, măreț acela care sub un falnic soare 
Pentru Patria sa moare, 
Nemutrire moştenind. 
CUPRINS 


Sentinela români 


Poem istoric 


Românul nu piere. 


I 


Din vârful Carpaţilor, 
Din desimea brazilor, 
Repezit-am ochii mei 

Ca doi vulturi sprintenei 
Pe cea vale adâncită 

Şi cu flori acoperită, 

Ce se-ntinde ca o ceaţă 
Pân” în Dunărea măreaţă 
Şi de-acolo-n depărtare 
Pân” în Nistru, pân” în Mare. 
Iar pe cel amar pustiu 

Cu văzutul ce-ntâlnii? 
Intâlnii viteaz oştean, 
Purtând semne de roman, 
Falnic, tare ca un leu 

Şi cu chip frumos de zeu. 
Braţu-i stâng era-ncordat 

Sub un scut de fier săpat 
Ce ca soarele sorea 

ŞI pe care se zărea 

O lupoaică argintie 

Ce părea a fi chiar vie, 

Şi sub fiară doi copii 

Ce păreau a fi chiar vii. 
Mâna-i dreaptă ţinea pală; 
Iar pe cap purta cu fală 
Coif de aur lucitor, 

Ca un zeu nemuritor. 

Cel viteaz era călare 
Pe-un cal alb în nemișcare, 
ŞI, ca dânsul, neclintit 

Sta, privind spre răsărit. 
Numai ochii săi mişca, 
Vultureşte-i alerga, 

Pe cea zare cenușie, 
Lungă, tainică, pustie, 
Unde, ca prin vis trecând 
S-auzea din când în când 
Vuiet surd, grozave şoapte 
Ce veneau din miazănoapte, 
Zgomot lung, înăduşit 

Ce venea din răsărit. 


Iarba nu se clătina, 

Frunza nu se legăna. 

Pasărea la munţi zbura, 
Fiara-n codri tremura, 

Căci prin lumea spăimântată, 

În uimire cufundată, 
Treceau reci fiori de moarte, 
Presimţiri de rele soartel 

Iar pe cer un vultur mare, 
Făcând cercuri de zburare, 
Se vedea plutind cu fală, 
Şi-n rotirea-i triumfală 
Ţinea ochiul său măreț 

Pe viteazul călăreț. 


— Cine eşti? de unde eşti? 
Pe la noi ce tătăceşti? — 
— Sunt roman Și sunt oştean 
De-a-mpăratului Traian! 
Maica Roma cea bătrână 
Mi-a pus arma asta-n mână 
ŞI mi-a zis cu glasul său: 
Fiiul meu, alesul meu! 

Tu, din toţi ai mei copii 

Cel mai tare-n viteții! 

Mergi în Dacia, grăbeşte, 
Pe barbari de-i risipește, 
Ş-apoi vecinic priveghează, 
Sentinelă mult vetează, 

ŞI te-aţine la hotare 

Că s-aud în depărtare 
Răsunând duşmane pasuri, 
Meninţând barbare glasuri... 


Venit-am şi am învins! 
Pe barbari pe toţi i-am stins, 

Şi pe țărmurile lor 

Acum, domn stăpânitor, 
Aştept oardele avane, 
Aştept limbile duşmane 
Care vin din răsărit 

Ca potop nemărginit 

Să cuprindă, să înece 

Tot pământul unde-or trece! 
— O! viteze neferice, 

AI să pieri în câmpi aice! 


— Eu să pier, eu?... niciodată! 
Vie-o lume încruntată. 
Vie valuri mari de foc... 
Nici că m-otr clinti din loc. 
Tot ce-i verde s-a usca, 
Râurile vor seca, 

Şi pustiul tot mereu 

S-a lăţi-mprejurul meu, 
Dar eu vecinic în picioare 
Printre valuri arzătoare 
Voi lupta, lupta-voi foarte 
Făr-a fi atins de moarte, 
Căci român sunt în putere, 
Ş7 românu-n veci nu pterel 


II 


Apa trece, pietrele rămân. 


Abie zice, şi deodată 
Fulgeră-n cer o săgeată, 


9I 


92 


VASILE ALECSANDRI 





Vâjâie, vine, loveşte 
Scutul care zângăneşte 
Ş-o respinge,- o zvârle jos 
Ca pe-un şarpe veninos. 
După dânsa-n depărtare, 
Colo-n fund, în fund la zare, 
Se iveşte-un negru nor 
Plin de zgomot sunător 
Ce tot vine, ce tot creşte 
Şi pe câmpuri se lăţeşte 
Cât e zare de zărit 

Intre nord şi răsărit! 


— Sentinelă, priveghează, 
Norul crunt înaintează, 
Sentinelă! te arată, 

Norul crunt se spargel... lată 
Iată oardele avane, 

Iată limbile duşmane 

De gepizi şi de bulgari, 
De lombarzi şi de avari! 
Vin şi hunii, vin şi goții, 
Vin potop, potop cu toții 
Pe cai iuți ca rândunele, 
Fără frâie, fără şele, 

Cai sirepi ce fug ca vântul 
De cutremură pământul! 
Mulţi sunt ca nisipul mării, 
Mulţi ca ghearele mustrării 
Intr-un suflet păcătos, 

Într-un cuget sângetosl... 
Sai, române, pe omor, 
Fă-te fulger răzbitor, 
Fă-te Dunăre turbată, 
Fă-te soartă ne-mpăcată, 
Căci potopul iată-l vine 
ŞI-L amar, amar de tine! 


— Viel... 

Ca o stâncă naltă 
Ce din vârf de munte saltă, 
Tună, se rostogoleşte, 
Cade, rumpe şi zdrobeşte 
Codrii vechi din a sa cale 
Pân” în fund, în fund devale! 
Astfel crunt ostaşul meu 
Işi izbeşte calul său 
Peste codrii mişcători 
De barbari năvălitori. 
E] îi sparge, şi-i răzbeşte, 
Snoputri, snopuri îi coseşte, 
ŞI-i înfrânge, şi-i respinge, 
Şi-i alungă, şi-l învinge! 
Calu-i turbă, mușcă, sare, 
Nechezând cu înfocare, 
Calcă trupuri sub picioare, 
Sfarmă arme sunătoare 
ŞI cu greu în sânge-noată, 
Şi mereu se-ndeasă-n gloată. 

Crunt război! privire cruntă! 
Fiul Romei se încruntă... 
Fulgeri ies din ochii săi! 
Fulgeră mii de scântei 
Dintr-a armelor ciocniri 

ŞI lucioase zângăniri. 

Zbor topoarele-aruncate, 
Zbârnâie-arcele-ncordate 
ŞI săgețile uşoare 
Nourează mândrul soare 
Caii saltă şi nechează, 
Lupta urlă, se-ncleştează 

ŞI barbarii toți grămadă 
Morţii crude se dau pradă! 
Zece cad, o sută mot, 

Sute vin în locul lor! 

Mii întregi se risipesc, 

Alte mii în loc sosesc! 

Dar viteazul cu-a sa pală 
Face drum printre năvală, 
Şi pătrunde prin săgeți, 
Că-i român cu șapte vieţi! 
În zadar hidra turbează, 
Trupu-i groaznic încordează, 
Geme, urlă şi crâşnește 
ŞI-mprejur se-ncolăceşte. 
Fiul Romei se aprinde, 
Hidra-n mâine-i o cuprinde 
Ş-o sugrumă, şi o sfarmă, 
Ş-o învinge, şi o darmă!... 

Fug gepizii, fug bulgarii, 
ŞI lombarzii, și avarii, 

Fug şi hunii, fug şi goți, 
Fug potop, potop cu toţii, 
ŞI se duc, se duc ca vântul 
Asurzind întreg pământul 
De-a lor urlete barbare, 
De-a lor vaiete amare! 


II 


Roma, Rowa nu mai este. 


Unde-s oardele avane? 
Unde-s limbile duşmane? 
Au pierit, s-au stins din faţă, 
Precum toamna-n dimineaţă, 
Se topesc, se sting la soare 
Negurile-otrăvitoare! 

Cu ce vifor de urgie 
Năvăliră-n Românie! 

Cum venită de turbaţi, 

Ca balauri încruntaţi, 

Cu o falcă-n cerul sfânt 

Şi cu alta pe pământ! 

Dar s-au dus cum n-au venit 
In pustiul lor cumplit, 
Părăsind în urma lor 
Câmpul luptei de omor! 

Lat e câmpul celei lupte, 

Lat şi plin de arme rupte, 
Plin de trupuri fărâmate 
Care zac grămezi culcate, 
Plin de sânge ce-l pătează 
Şi văzduhul aburează! 
Unde sunt atâtea vieţi, 
Unde-s ochii îndrăzneţi? 
Moartea rece le-a cuprins, 
Într-o clipă ea le-a stins, 

Şi pe câmpul cel de moarte, 
Crunt locaș de rele soarte, 
S-a lăsat acum deodată 

O tăcere-nfricoşată! 


Numai când, din vreme-n vreme, 


Se aude-un glas ce geme, 
O jelire-ntristătoare, 

Un suspin de om ce moare, 
Sau nechezul dureros 

Unui cal răsturnat Jos, 

Care cheamă ne-ncetat 

Pe stăpânu-i jos culcat. 


Soarele îşi schimbă locul! 

Şi apune roş ca focul, 
Intinzând pe cea câmpie 

O văpseală purpurie 

Ca un sângeros veşmânt 
Peste-un lung şi trist mormânt! 
Iar în naltul cerului, 

Deasupra mormântului, 

Ţipă vulturul cu fală 

Şi-n rotirea-i triumfală 
Incunună cu-al său zbor 
Pe viteazu-nvingător. 


Să trăieşti, ostaş romane, 
Stâlp al lumii apusane! 

Tu cu pieptu-ţi ai oprit 
Valul crunt din răsărit, 

ŞI cu braţul tău armat 
Pasul soartei l-ai schimbat! 
Dar ce zic!... un fior rece 
Prin a lumii vine trece, 
Căci deodat-un glas prin lume 
Fără seamăn, fără nume, 
Sună, duce-o neagră veste: 
Roma, Roma nu mai estel... 


b 


Zis-a glasul, un răsunet 

Lung, răspunde ca un tunet, 

Şi a Romei vultur falnic 

Cade, dând un țipăt jalnic! 
Zis-a glasul, şi cu jale 
Plângând soarta mumei sale, 
Fiul Romei cei bătrâne 

Scapă armele din mâine, 
Pleacă fruntea şi-n durere 
Moartea cheamă, moarte cere! 


Iară calu-i frăţior, 
Nechezând încetişor, 

98 
Câmpul luptei părăseşte 

Şi spre munţi încet pornește 
Ducând lin şi nesimţit 

Pe stăpânul lui iubit... 

Ei se duc în tristă cale 

Şi pe urma lor devale 
Cade-o noapte-ntunecoasă, 
Noapte oarbă, fioroasă 

Ca fundul pământului, 

Ca taina mormântului! 

Şi sub neagra sa aripă 

Se şterg toate într-o clipă 
Cum se şterge de uşor 
Visul cel amăgitor, 

ŞI ca suvenirul sfânt 

Celor care nu mai sânt!... 


> 


Munţii Carpaţi, 1848 


Morul şi secoiul 


MAGHIARUL 


Moţule, 

Măi hoţule! 
Nu tot trage-n carne vie 
ŞI mai trage-n cea pustie. 
Nu tot bate-n pieptul meu 
Că-i păcat de Dumnezeul 


CUPRINS 

ROMÂNUL 


Puiul, 

Secuiule! 
Ce caţi tu la noi în munte? 
Lance-n coaste, bardă-n frunte, 
Ori un plumb vrăjit în piept, 
Să te duci în rai de-a drept? 


MAGHIARUL 


Moţule, 

Măi hoţule! 
Tu eşti tare, eu sunt tare; 
Bun e Dumnezeu și mare! 
De te-aş prinde-n mâna mea, 
Zile tu n-ai mai avea. 


ROMÂNUL 


Puiul, 

Secuiule! 
Eu sunt tare, tu eşti tare, 
Dat ţi-e lauda prea mare! 
De-alde tine, fătul meu, 
Mulţi viteji ucis-am eu. 


MAGHIARUL 


Moţule, 
Măi hoţule! 
Sai din munte, dă-te-n vale, 

Ca să-mi mai scurtezi din cale. 


În cea vale de-ai sălta, 
Vai ş-amar de viaţa tal 


ROMÂNUL 


Puiul, 

Secuiule! 
Nici eu să robesc la tine, 
Nici tu să robeşti la mine. 
Vrei, nu vrei dintr-un cuvânt? 
Că te sting de pe pământ! 


MAGHIARUL 


Moțul, 

Măi hoţule! 
Tu n-ai nume, tu n-al ţară, 
Asta-i patria maghiară. 
Tu se cade să-mi robeşti, 
Căci tu om încă nu ești. 


ROMÂNUL 


Puiul, 

Secuiule, 
Na! te du pe ceea lume 
Ca să afli de-al meu nume. 
Spuie-ţi morţii din mormânt 
De sânt om sau de nu sânt! 


Braşov, 1848 

Vs de poer CUPRINS 





Ea era frumoasă, dulce,-ncântătoare, 
Ca o floare vie, căzută din soare; 


Lumea-namorată şi de doruri plină 
O slăvea în taină ca pe o regină, 


Şi pe când nici visul nu-ndrăznea, nici dorul 
Până lângă dânsa să-şi înalțe zborul, 


Gingaş, cu iubire, un poet ferice 
Prin a lui cântare îndrăznea a-i zice: 


“Când privesc la tine, scumpa mea iubită, 
Ca o liră dulce inima-mi trezită 


Cântă şi serbează bunurile vieții, 
Farmecul iubirii şi al tinereţii. 


Când privesc la tine, draga mea frumoasă, 
Raiul îmi deschide poarta-i radioasă, 


Şi zăresc printr-însa plaiul nemuririi, 
Unde ne aşteaptă îngerul iubirii. 


Atunci omenirea, viaţa de amatruri 
Se îmbracă-n ochii-mi cu plăcute daruri; 


Patria-mi ascunde chinurile-i grele, 
De zâmbeşte vesel fericirii mele, 

ŞI tot ce încântă, tot ce dă uimire, 
Tot ce-nalţă omul la dumnezeire, 


Dragostea, virtutea, dulcea poezie, 
Imi şoptesc de tine și mă-nchină ţie! 


Iar când, mult ferice, îmi aduc aminte 
Că-ntre-a noastre inimi sunt legături sfinte, 


Că tu, înger dulce, tu, minune vic, 
Ai venit din ceruri ca să te dai miel! 


C-al tău sân fierbinte bate pentru mine, 
C-a ta frumuseţe este al meu bine... 


O! atunci, iubită, sufletu-mi s-aprinde, 
Nobilă mândrie vine de-l cuprinde, 


ŞI simt că el numai e menit pe lume 
De a fi altarul scumpului tău nume!” 


Astfel la picioare-i poetul cânta, 
Iar ea, vărsând lacrimi, blând îl asculta, 


i-n a sa uimire gingaşă, adâncă, 
Il ruga, zâmbindu-i, să mai cânte încă: 


“Spune-mi ce minune, care scump odor 
Ar putea în lume să-ţi insufle dor? 

Care vis de aut s-a oprit din cale 
Ca să fie visul tinereţii tale? 


Vrei pe-aripa dalbă unui sprinten nor 
Cerul și pământul să-i alergi uşor? 


Vrei s-anin pe frunte-ţi mărgăritărele 
Salbe înşirate pe raze de stele? 


be 
Vrei tu la picioare-ţi lumea s-o închin? 
Vrei să fii regina cerului senin? 


Spune-mi, ce minune doreşti ca să nască 
Pentru-a ta plăcere dragostea-mi cerească?” 


“Dragul meu poete! nu doresc odoare, 
Din a ta cunună vreau numai o floare. 


Acea floare scumpă dacă aş avea, 
Altă-mpodobire pe frunte n-aş vrea. 


ŞI numai amorul care mă învie 
Ar întrece-n mine falnica-mi mândrie! 


Tu eşti visul gingaș ce din zborul său 
Varsă încântare sufletului meu. 


Tu-mi îndulceșşti viaţa, tu-mi şopteşti din stele, 
Tu luminezi calea rugăciunii mele, 

Și în veci pe tine cu drag te găsesc 
In orice îmi place, în orice iubesc, 


Ş-o credinţă sfântă de la cer îmi vine 
Că în altă lume m-am iubit cu tine. 


O! mult îmi e scumpă închinarea ta, 
Căci, iubind, amorul tu știi a-l cânta. 


Şi prin armonia dulcei tale lire 


Vom zbura-mpreună către nemurire. 


O! pleacă-a ta frunte pe inima mea, 
De ascultă dorul ce şopteşte-n ea, 


Ş-apoi cântă lumii ţara mea slăvită, 
Cântă România şi pe-a ta iubităl...” 


Cine-ar putea crede că acest amor 
A fost o părere, un vis trecător? 


Poetul visase, cum visez poeţii, 
Flori de altă lume pe cărarea vieţii. 


Iar când la lumină ochii a deschis, 
În ceruri zburase cerescul său vis! 


“O, vis al iubirii! zis-a el cu jale, 
Simţind două lacrimi pe genele sale. 

Scumpă nălucire! te întoarce-n rai, 
Mergi de înfloreşte pe cerescul plai, 


Căci un vis, ca tine, așa de ferice, 
A-nflori nu poate pe pământ, aice!” 
CUPRINS 


Muntele de foc* 
Legendă din Munţii Apenini 

Pe cei munţi pustii, sălbatici, 
Din Lombardo-Veneţie, 
Unde noaptea în orgie 
S-adun demonii lunatici, 


Hoţi de moarte doisprezece 
Stau în rond sub vântul rece 
Care şuleră şi trece! 


Focul cerului s-aprinde, 
Urmărit de groaznic tunet, 
ŞI al munţilor răsunet 
Printre văi adânci se-ntinde. 


Hoţii râd cu voie bună. 
Şeful lor, purtând cunună, 
Cântă astfel în furtună: 


*În Munţii Apenini, între Giogo şi Filigare, aproape de satul Petra Mala, există 
un fenomen vulcanic foarte curios de observat. Pe surfaţa vârfului unui deal, 
numit Mante de foc, ies din pământ nenumărate limbi de foc care ard necontenit, 
răspândind noaptea lumini fantastice pe stâncile şi pădurile de pe împrejiur 
(vezi în Sa/ba literară articolul intitulat: Monze di fo). 


106 


VASILE ALECSANDRI 





“Varsă-n cupa mea de aur 
Acest vin ce desfătează 

Şi mă-mbată, mă turbează, 
Ca sângele roş pe taur. 


Toarnă, drege tot aice, 
ŞI când eu des// vol zice, 
Pe-al meu cap trăsnetul pice! 


Beţi, voinici, până la moarte! 
In ceas vesel de plăcere 

Să uităm orice durere, 

Orice chin a relei soarte. 


Beţi, copii, toţi după mine 
Şi-nchinaţi cupele pline 
L-a fulgerelor lumine! 


Vântul bate, cerul tună, 
Munţii urlă, Satan râde, 
Iadul vesel se deschide 


ŞI cu noi cântă-mpreună. 


Pe când lumea se-ngrozeşte, 
Omul brav benchetuieşte 
Ş-al lui suflet se-ntăreşte! 


Tremure-se tot în lume 
Cât va fierbe sânge-n mine! 
Facă-şi cruce şi se-nchine 


Cel ce-aude de-al meu nume. 

Eu sunt braţul care frânge! 
Eu sunt ochiul ce nu plânge! 
Eu sunt gura ce bea sânge!” 


Abia zice, şi deodată 
Cade hoţul de pe munte, 
Fulgerat, lovit în frunte 
De a cerului săgeată!... 


De-atunci mii de focurele, 
Limbi de pară albăstrele, 
Ard pe locurile-acele! 


Hof] şi domnița 


Frunză verde de alună! 
Trece voinicul pe lună 
ŞI codrul voios tăsună. 


Trece hoţul hăulind, 
Pe cărare coborând, 
Din frunziş mereu pocnind. 


Măi voinice, voinicele, 
Ia-ţi tăiușul de plăsele, 
Pune mâna pe oţele, 


Că se primblă pe potici 
Trei desagi de irmilici 
Şi de galbeni venetici, 

Iar în urmă-le, călare, 
Vine-o mândră fată mare, 
Gătită pe măritare. 


Fa-i mireasa unui crai 
Şi se duce cu alai 
Peste munte, peste plai, 


Dar copila-i amărâtă 
C-a să fie despărțită 
De Moldova mult iubită. 


ŞI în gândurile sale 
Ea se roagă-amar cu jale 
Ca să-l iasă-un zmeu în cale... 


Frunzuliţă de brad mică! 
Iese hoţul din potică, 
Singur, vesel, fără frică, 


Ş-apoi zice: “Cale bună! 
Unde mergeţi împreună, 
Dragii mei, noaptea pe lună? 


Decât la curtea crăiască, 
Mai bine-n lunca hoţească, 
Lângă-o inimă frăţească“. 


Frunză verde stejărel! 
Hoţul pleacă sprintenel 
Cu domniţa lângă el. 

Iarba creşte-n calea lor 
Şi domniţa, scump odor, 
Vesel calcă pe covor. 


Dealul-Doamnei 


Ce gândești, o! Margarită 


Ce gândeşti, o! Margarită, 
Când de visuri ești răpită 
Intr-al nopţii miez senin, 
Când din luna zâmbitoare 
Vine-o rază călătoare 

De se joacă pe-al tău sân? 


Nu crezi tu, ol Margarită, 
C-acea rază fericită 

Este gingaşul meu dor, 
Ce-i trimis din depărtare 
Să-ţi aducă-o sărutare 
De la bietul călător? 


Ş-atunci, dulce Margarită, 
Nu te simţi duios uimită 
L-ale razei dezmierdări? 
ŞI cu-o şoaptă de iubire 
Nu trimiţi a ta gândire 

Să mă caute pe mări? 


CUPRINS 

Mult frumoasă Margarităl 
Barca mea e rătăcită 

Pe al mării val turbat. 

Glas de moarte-n aer trece, 
ŞI de-al morţii fior rece 
Sufletu-mi e tulburat! 


O! duioasă Margarită, 
Dă-mi o lacrimă iubită 
În acest minut amar, 
Dorul meu în cer s-o suie 
ŞI, ferice, s-o depuie 

Pe al Domnului altar! 


Canalul de Gibraltar, 1853 

CUPRINS 
Srelele 
Doină 


De la mine pân la tine 
Numai stele şi lumine! 


Dar ce sunt acele stele» 
Sunt chiar lacrimile mele 


Ce din ochii-mi au zburat 
ŞI pe cer s-au aninat 


Cum se-anină despre zori 
Roua limpede pe flori... 

Vărsat-am multe din ele 
Pentru soarta ţării mele! 


Multe pentru cei ce sânt 
Pribegiţi de pe pământ! 


Multe lacrimi de jelire... 
Iar de dulce fericire 


Ah! Vărsat-am numai două, 
Şi-s luceferi amândouă! 


Sevilia, 1853 


CUPRINS 
N, Bă/cescu murind * 


De pe plaiu-nstrăinării, 
Unde zac şi simt că mor 
De amarul desperării 

Şi de-al ţării mele dor, 
Văd o pasăre voioasă 
Apucând spre răsărit, 

ŞI o rază luminoasă, 

ŞI un nour aurit. 


“Păsărică zburătoare, 
Unde mergi cu dorul meu?” 


*Mult jelitul N. Bălcescu, autorul mai multor scrieri istorice de mare însemnătate, 
frate iubit al tuturor celor ce l-au cunoscut, s-a săvârşit din viaţă la Palerma în 28 
noiembrie 1852. 

“Am solie-ncântătoare 
De la sfântul Dumnezeu 
Să duc glas de armonie 
Ţărmurilor româneşti 

Şi să scald în veselie 
Inimile ce jeleşti” 


“Rază vie, călătoare, 

Unde mergi cu dorul meu?” 
“Am solie-nvietoare 

De la sfântul Dumnezeu 

Să depun o sărutare 

Pe al ţării tale sân 

ŞI s-aduc o alinare 
Jalnicului tău suspin.” 


“Nouraş pătruns de soare, 
Unde mergi cu dorul meu?” 
“Am solie roditoare 

De la sfântul Dumnezeu 

Să mă las în Românie, 

Ca să crească mii de flori 
Pe frumoasa ei câmpie 

Ce o plângi adeseori!” 


“Du-te, rază strălucită, 
Du-te, mică păsărea, 

Şi pe ţara mea iubită 
Mângâieţi-o-n lipsa mea! 
Iar tu, nour de rodire, 

Fă să crească-n sânul său, 
Cu verzi lauri de mărire, 
Floarea sufletului meu!” 
Palerma 
CUPRINS 


Anul1855 


Dup-atâţi răi secoli negri de dureri, de vijelie, 

Ce-au trecut fără-ncetare peste biata Românie, 
Tu, an nou, ce ne vesteşti? 

Vii s-aduci patriei mele, ca o dreaptă răsplătire 

Pace, glorie, putere, libertate, fericire, 
Indurările cerești? 


> 


Din noianul veciniciei eşti tu sol de mângâiere? 

Trebuie ca semn de moarte sau ca semn de înviere 
Să te blestem, să te-admir? 

Eşti amic sau tu faci parte din cumpliţii ani de rele 

Ce-au depus în al lor treacăt peste fruntea ţării mele 
O coroană de martir? 


Orice-a fi a ta menire, vei găsi poporul tare, 

Înfruntând lovirea soartei cu-o puternică răbdare 
Şi cu suflet de român. 

Căci românul e întocmai precum stâncile măreţe 

Care-n valurile mării furtunate şi semeţe 
Neclintite-n veci rămân. 

Pe aceste mândre ţărmutri sentinelă-naintată 

Neamul nostru, fără sprijin, în veghere necurmată 
Stă pe loc la postul său. 

EI de douăzeci de secoli a trecut prin mii de lupte, 

Dat acum i-a căzut braţul, i-au căzut armele rupte... 
O! puternic Dumnezeul 


Sunt destule-atâte chinuri! Adă ziua mult dorită, 

Zi de pace, de tărie şi de glorie iubită 
Pentru-acest sărman popor, 

Pentru-o nație creştină, care poart-un mare nume 

Şi în sufletu-i presimte că-i chemat în astă lume 
La un falnic viitor. 


Fă ca anul care vine să aducă-un mândru soare, 
Să deschidă-o cale nouă de mari fapte roditoare 
Pentru neamul românesc, 
Căci el are din vechime o menire strălucită! 
EI a fost şi vrea să fie sentinelă neclintită 
Pe pământul strămoşesc! 


Cântece şi sărutări 


POETUL 


Ah! câte glasuri de armonie 

În al meu suflet cântă duios, 

“Toate, uimite, se-nchină ţie 
Când te-arăţi mie, 
Inger frumos! 


CUPRINS 

Albă româncă! tu pentru mine 
Eşti adierea lunii lui mai. 
Darul iubirii, cerescul bine, 
Naşte şi-mi vine 
Din al tău grai. 


Priveşte-n lume măreţul soare 
Cum răspândeşte veseli fiori. 
EI dă o rază învietoare 
De orice floare 
Ivită-n zori. 


Priveşte-a nopţii mândră coroană 
Cum lasă-a ninge stele din ea. 
De orice suflet care-n cer zboară 
Lin se coboară 
Câte o stea. 


O, dulce înger de dezmierdare! 
De-ai vrea, unită cu dorul meu, 
Să-mi dai, ferice, o sărutare, 
De-orice cântare 
Aş cânta eu, 


N-ar fi în ceruri dalbe lumine, 
Nici flori pe lume s-ar legăna, 
Pe câte versuri de amor pline 
Eu pentru tine 
Aş suspina! 

ROMÂNCA 


Când primăvara cu lărcimioare 

În locul iernii vine zâmbind, 

Inima, dulce privighetoare 
Scăldată-n soare, 
Cântă iubind. 


Dar când se luptă ţara-n durere, 
Tot omul tânăr şi simţitor 
Trebuie să-i deie cu-a sa putere 
O mângâiere 
Ş-un ajutor. 


Când ţara geme sub apăsare, 
Mai bine-mi place s-aud sunând 
Un răcnet aspru de răzbunare 
Decât oftare 
De amor blând. 


Versul iubirii duios străbate, 
Focul poetic e răpitor, 
Dar nu-s cuvinte mai înfocate 
Ca libertate 
ŞI pizfor. 


June posete! ascunde-ţi dorul, 
Căci nu e timpul de dulci plăceri. 
Decât pe liră să cânţi amorul, 
Apără-onorul 
Sărmanei ţări! 

Cântă-un vers falnic de re-nviere 
Care s-aprindă sufletul meu. 
Ridică neamul de la cădere, 
Ş-orice-mi vei cere 
Va fi al tău! 


laşi, 1855 


Dragoş* 


Dragoş, mândru ca un soare, 
A plecat la vânătoare. 
Ghioaga şi săgeata lui 

Fac pustiul codrului! 
Cerbul moare, urşii pier 

ŞI vulturii cad din cer... 
Iată că-ntr-o dumbrăvioară 
E] zăreşte-o căprioară, 
Fiară blândă de la munte, 
Cu steluţă albă-n frunte 

ŞI corniţe subţirele 

ŞI copite sprintenele. 
Căprioara cum îl simte 
Lasă locurile strimte, 

Fuge, saltă, zboară, piere, 


CUPRINS 


*După tradiţia poporală, Dragoş a venit din Ardeal şi a poposit într-o vale 


numită Câwpu/-lui-Dragoş, ce se găseşte între Bacău şi Piatra. 


Asemenea se pretinde că boutul Moldovei reprezintă capul unui zimbru ucis 
de Dragoş la descălecarea lui în ţară, în secolul XIII. Bour însemnează Bo// Urs. 

Ca un vis, ca o părere; 
Iară Dragoş înfocat 

O goneşte ne-ncetat. 

Zi de vatră cât de lungă, 
Vânătorul o alungă, 
Ş-amândoi se pierd de vii 
In codri merei pustii! 


II 


Tată, mări, că deodată 

O poiană se arată, 
Inverzită, înflorită 

ŞI de lume tăinuită. 

Iar pe iarbă-n poieniţă 
Cântă-o albă copiliţă, 

Cu ochi dulci, dezmierdători 
ŞI cu sânul plin de flori. 
Căprioara, cât o vede, 
Z.boatră vesel, se repede 

ŞI îi cade la picioare 

Pe-un covor de lăcrimioare. 
Cât viteazul o zăreşte, 

Pe loc stă și se uimeşte! 
Uită blânda căprioară 

ŞI săgeata ce omoară! 

Uită draga vânătoare, 

Uită lumea de sub soare! 

III 

"Copiliţă! zice el 

Rezemat de-un stejărel. 
Eşti tu zâna ăstui plai, 

Sau o floare de la rai” 
“Dragoş, Dragoş, frăţioare, 
Nu sunt zână, nu sunt floare, 
Dar am suflet fecioresc 

Şi Moldova mă numesc. 
Mult e mult de când te-aştept 
Şă-mi alin dorul din piept, 
Că de Domnul sunt menită 
Ca să fiu a ta ursită!” 

“O, Moldovo-ncântătoare, 
Gingaşă fermecătoare! 

lată, arcu-mi vitejesc 

Lângă tine-l răsădesc, 

Ca să dete pân-în zori 
Crengi cu frunze şi cu flori, 
Şi cu-acele crengi frumoase 
Să-mpletim cununi voioase, 
Una ţie, una mie, 

Pentru-a noastră cununie!” 


IV 

A doua zi ei plecară 
Şi prin codri apucată, 
Amândoi îmbrăţişaţi, 

Cu flori mândre-ncununaţi. 
Dealuri multe ei suită, 
Multe dealuri coborâră, 
Pân-în valea cea-nverzită, 
De-un râu luciu răcorită. 
Copiliţa-nveselea 

Şi din gură-aşa grăia: 
“Dragoş, Dragoş, frăţioare, 
Lasă ochii tăi să zboare 
Peste dealuri şi câmpii 
Păscute de herghelu, 
Peste văi, peste grădini 
Unde zbor mii de albini, 
Peste ape curgătoare 

Şi dumbrăvi răsunătoare. 
Cât pământ tu vel vedea, 
E cuprins de zestrea mea! 
Ş-acea dalbă de moşie 
'Toată-n veci a ta să fie, 
Ca să fie-n veci scăpată 
De o fiară-nfricoșată, 

De un zimbru fioros 


Care-o calcă-n sus şi-n Jos”. 


V 


Bine vorba nu sfârșea, 

Din râu iată că ieşea 
Zimbrul aprig ca un zmeu, 
Cu lungi coame ca de leu, 

ŞI cu coarne oţelite, 

ŞI cu aripi la copite. 

Fiară cruntă şi turbată 
Pleca fruntea lui cea lată 

ŞI sărind, mugind, da zor 
Peste mândrul vânător. 
ară Dragoş s-aţinea 

ŞI, cel zimbru cum venea, 
Ghioaga-n frunte-i arunca, 
Fruntea-n două-i despica! 
Apoi capul îi tăia, 

Intr-o lance îl punea 

Şi pleca în veselie 

Pe frumoasa lui moșie, 

De păgâni să o ferească 

Şi ca domn să o domnească! 


CUPRINS 


1 Mai 


Acea zi mult frumoasă, cea zi de neuitare, 

Când pentru-ntâia oară amorul înfocat 

Ne-a strâns la sânu-i dulce cu-o dulce-mbrăţişare 
Şi a depus pe frunte-ţi întâiul sărutat! 


Acea zi mult iubită, când tu, prin o minune, 
Mi-ai dat reînviere l-al dragostei altar, 

Din suvenitul nostru în veci nu va apune, 
Căci ea a fost hotarul trecutului amar! 

Ea se împodobise cu-al primăverii soare 

Şi se-ngâna voioasă cu frumuseţea ta, 

Dar tu-mi păreai mai dulce şi mai încântătoare 
Decât chiar primăvara care ne încânta. 


O! cât erai atunce de albă şi frumoasă, 

Când dorul tău, în ceruri zburând cu-al meu suspin, 
A izvorât în ochii-ţi o rouă luminoasă 

Şi te-a plecat pe sânu-mi ca floarea unui crin! 


O singură minută a mea ş-a ta fiinţă 
S-au întrunit în raiul fierbintei sărutări, 
Dar din acea minută cereasca Provedinţă 
Ar face-o vecinicie de scumpe desfătăril 


Atât era de mare a noastră fericire, 

Că dacă moartea crudă, văzând cât ne iubim, 
Voia atunci să curme a noastră vieţuire, 

Am fi murit ferice, făr-a şti că murim! 

Cântece de lume 


1 

Inima-mi e amărâtă, 
Zarea vieţii înnegrită! 
De-oi trăi, n-am ce dori, 
N-am ce jeli de-oi muri! 

Inimă, fii răbdătoare 

Ca pământul sub picioare, 
Pân” ce-i zace cu-al tău dor 
În mormânt nesimţitor. 


Ce-ţi slujeşte de a plânge, 
De-a vărsa lacrimi de sânge 
Într-al lumii val cernit?... 
Valul trece neoprit! 


Taci, cumplita mea durere, 
ŞI tot creşte în tăcere, 
Pân? ce tu la Dumnezeu 
Duce-vei sufletul meu! 


II 


Avut-am odată-n lume 
Dor de fală şi de nume, 
Dar acum vedea-l-aș mort 
Chiar şi numele ce port! 


Avut-am odinioară 
Mamă dulce, dulce ţară; 
Dar acum sunt rătăcit 
In pustiu nemărginit! 


Avut-am în fericire 

Un vis dulce de iubire... 
Unde-i, Doamne, visul meu? 
Unde-i raiul, unde-s eu? 

Amar mie! amar miel 

Din cereasca-mpărăţie 

Ce lung fulger m-a pătruns! 
Ce-am fost eu şi ce-am ajiuns? 


II 


Ah! durere, în ce parte 
De tine să fug departe? 
Urmă-n lume să nu las, 
Nici s-aud al lumii glas! 


Cum să scap de rău, de bine? 
Incotro să fug de mine, 

Pe pământ să nu mal ştiu 

De sunt mort sau de sunt viu? 


Daţi-mi, daţi-mi aripioare, 
Să zbor iute pe sub soare. 
Daţi-mi aripi de pe dor, 

Pe sub noapte iar să zbor. 


Duce-m-aş și m-aș tot duce, 
Dor să nu mă mai apuce! 
Cine-n cale m-a vedea 

Să plângă de jalea mea! 

Scumpă Moldovă! ţară de jale! 

Ah! în ce stare tu ai ajuns! 
Lasă-mă-a plânge rănile tale, 

Căci pân-în suflet mă simt pătruns! 





CUPRINS 


Tu, ce ești bună, dulce, iubită, 
Tu, ce ești fiica lui Dumnezeu, 
Cum te loveşte soarta cumplită! 
Cum te îneacă amarul greu! 


Lupii, şi corbii, şi vulpi străine 

Fac a lor hrană din corpul tău, 

Şi tu, Moldovă, plăteşti cu bine 
La toţi aceia care-ţi fac răul 


O! cât de crunte ş-otrăvitoare 
Sunt pentru tine a lor mușcări, 
Când ei cu buze sfâşietoare 
Răspund l-ale tale dulci sărutări! 


Dar mult mai aprig trebuie să fie 
Chinul ce suferi, amarul chin, 
Când vezi chiar fiii-ţi cu duşmănie 
Rupându-ţi sânul de amor plin! 


Mamă duioasă, tristă,-n cădere, 
Cu agonie mâinile- ţi frângi, 

ŞI nu-ţi rămâne nici o putere, 
Nici glas, la lume ca să te plângi! 

Când ridici fruntea, jos în ţărână 
O-mpinge, o calcă duşman picior! 
Când ridici glasul, o cruntă mână 
Ii curmă-ndată geamătu-n zbor! 


Dar cât va bate inima-n mine, 
Eu în veghere la luptă-oi sta, 
ȘI, cu tărie, eu pentru tine 

In faţa lumii voi protesta! 


Pentru coroana-ţi de suverană, 
Pentru-al tău nume şi al tău drept 
Eu înfrunta-voi hidra duşmană 
Ş-un scut ţi-oi face din al meu piept! 


Voi zice ţie: “Mamă-ntristată! 
Prinde la suflet învietor, 

Căci tu scăpa-vei de munci odată 
Şi-i avea parte de viitor! 


Las” să te prade hoţii în taină, 
Să urle lupii în urma ta. 

Lasă-i să rupă mândra ta haină... 
Haină mai mândră tu vei purta! 


În zadar răii vor în orbire 
Cereasca lege a-mpotrivi. 
Cerul voieşte a ta mărire, 
ŞI tu, Moldovă, mare vei fil 


ră 

În zadar cearcă ei să ridice 
Un zid pe Milcov, despărțitor. 
Cădea-va zidul, şi tu, ferice, 
Vei fi unită cu a ta so. 


Căci tot se află în Românie 
Inimi aprinse de-un sacru dor, 
Ce vor românul ca să re-nvie 
Mare, puternic, ca dorul lor! 


E scrisă-n ceruri sfânta Uzzrel 
E scrisă-n inimi cu foc ceresc! 
O! Românie! l-a ta mărire 
Lucrează braţul dumnezeiesc!” 


Voi zice, zice până la moarte 
Celor ce-s duşmani neîmpăcaţi: 
“O! voi, unelte de rele soarte 
Pentru românii ce vă sunt frați! 


Voi, care înşivă cu-a voastre mâine 


Mormântul ţării l-aţi pregătit, 


Ş-aţi muşcat mâna ce vă dă pâine, 


Şi-aţi rănit sânul ce v-a iubit! 


Voi, care ţării plătiţi cu ură 
Când ea vă cheamă dragii săi fu, 
Uitând Dreptate, Lege, Natură, 
Uitând că înşivă aveţi copii, 

Blestemul ţării tunând să cadă 
Pe capul vostru nelegiuit! 
Blestem şi urăl... Lumea să vadă 
Cât rău în lume aţi făptuit! 


Fie-vă viaţa neagră, amară! 
Copii să n-aveţi de sărutat! 

Să n-aveţi nume, să n-aveţi ţară, 
Aici să n-aveţi loc de-ngropat! 


Şi când pe calea de vecinicie 
Veţi pleca sarbezi, tremutrători, 


Pe fruntea voastră moartea să scrie: 


Duswani ai țării! Cruzi vânzători!” 


Iaşi, 1857 


Noaptea Sfântului Andrii 


Zgomot trist în câmp răsună! 
Vin strigoii, se adună, 
Părăsind a lor sectii. 

Voi, creştinelor popoare, 
Faceţi cruci mântuitoare, 
Căci e noaptea-ngrozitoare, 
Noaptea Sfântului Andrii! 


Vântul suflă cu turbare! 
A picat stejarul mare, 

Cerul s-a întunecat! 
Luna saltă-ngălbenită, 
Printre nouri rătăcită, 
Ca o luntre părăsită 
Pe un ocean turbat. 


Bufnele posomorâte, 

În a lor cuiburi trezite, 
Țipă cu glas amorțit. 

Lupii urlă împreună, 

Cu ochi roși ţintiţi la lună, 
Câmpul geme, codrul sună, 
Satan pe deal s-a ivit! 


Iată-l! iată, Satan vine, 
Răzbătând prin verzi lumine, 
Pe-un fulger scânteletor. 
Umbre, stafii despletite, 
Cucuveici, iele zburlite 

Și Rusaliile pocite 


Il urmează ca un nor! 


Sus, pe turnul fără cruce, 
Dubhul-rău zbierând se duce, 
ŞI tot turnul s-a clintit! 
Miezul nopţii-n aet trece 

ŞI, lovind arama rece, 

Ore negre douăsprezece 
Bate-n clopotul dogit. 

Strigoimea se-ndeseşte, 
Horă mare învârteşte 
Lângă turnul creştinesc. 
Iar pe lângă alba lună 
Nouti vineţi se adună, 
Se-mpletesc într-o cunună 
Şi-mprejuru-i se-nvârtesc. 


Voi, cu suflete curate, 

Cu credinţi nestrămutate, 
Oameni buni, femei, copii! 
Voi, creştinelor popoare, 
Faceţi cruci mântuitoare, 
Căci e noaptea-ngrozitoare 
Noaptea Sfântului Andrii! 


> 


Acum iată, pe mormântuti, 
Clătinaţi, bătuţi de vânturi, 
Toţi strigoii s-au lăsat. 
Aşezaţi într-un rond mare, 
Adânciţi în întristare, 

Pe sicriu-şi fiecare 
Oasele-şi a rezemat. 


Unul zice: “Eu în viaţă 
Cu o mână îndrăzneață 
Multe drepturi am răpit! 
Răpit-am pâinea de hrană 
Unei gingașe orfană 

Ce, pierdută şi sărmană, 
In mizerie-a pierit!” 


I3I 

Altul zice: “Eu în lume 
Am avut putere, nume, 
Căci am fost stăpânitor! 
Dar în oarba-mi lăcomie, 
Pentru-o seacă avuţie, 
Am împins în grea urgie 
Pe sărmanul meu popor!” 


Altul zice: “Eu în ţară 
Fost-am o cumplită fiară, 
Plină de amar venin! 
Impotriva ţării mele 
Făptuit-am multe rele, 
Ş-am legat-o-n lanţuri grele 
Ş-am vândut-o la străin!” 


“Foc şi ură-n vecinicie 
Pe voi cadă, pe voi fie!” 


Strigă-atunci un glas ceresc. 


Şi pe loc cad în morminte 
Păcătoasele-oseminte. 

Iar pe zidurile sfinte 
Trece-un foc dumnezeiesc! 


Iaşi, 1857 

Hora Unirii 


1857 CUPRINS 


Hai să dăm mână cu mână 
Cei cu inimă română, 
Să-nvârtim hora frăției 

Pe pământul României! 


Iarba rea din holde piară! 
Piară duşmănia-n ţară! 
Între noi să nu mai fie 
Decât flori şi omenie! 


Măi muntene, măi vecine, 
Vină să te prinzi cu mine 
ŞI la viaţă cu unire, 

ŞI la moarte cu-nfrăţirel 


Unde-i unul, nu-i putere 
La nevoi şi la durere. 
Unde-s doi, puterea creşte 
Şi duşmanul nu sporeşte! 


Amândoi suntem de-o mamă, 
De-o făptură şi de-o seamă, 
Ca doi brazi într-o tulpină, 
Ca doi ochi într-o lumină. 


Amândoi avem un nume, 
Amândoi o soartă-n lume. 

Eu ţi-s frate, tu mi-eşti frate, 
În noi doi un suflet bate! 


Vin” la Milcov cu grăbire 
Să-l secăm dintr-o sorbire, 
Ca să treacă drumul mare 
Peste-a noastre vechi hotare, 


Și să vadă sfântul soare 
Într-o zi de sărbătoare 
Hora noastră cea frăţească 
Pe câmpia românească! 


Cristos a înviat 


Cristos mântuitorul din morţi a înviat, 
ŞI fruntea-i ca un soare, 
Lucind peste popoare, 

Fiori de nemurire în lume a-mprăştiat. 


Cristos, zeul credinţei, ieşit-a din mormânt! 
Ş-a sa reînviere 
Ne-arată că nu piere 

Dreptatea, şi credinţa, şi adevărul sfânt! 


Cristos e viu! Ca dânsul, o! voi ce suferiți 
În lanţuri de robie, 
Curând la viaţa vie 
Din umbra tristă-a morţii veţi fi cu toţi ieşiţi! 


CUPRINS 

Polonie strivită sub aprigul picior 
A tiraniei crude, 
Curaj! în cer s-aude 
Un imn de re-nviere, un glas prevestitor. 


Curaj! Deschizând astăzi a veciniciei porți, 
Mântuitorul vine, 
Polonie, spre tine, 

Să te ridice falnic cu dânsul dintre morţi! 


ȘI CUPRINS 
IÎnşiră-te, mărgărite 
Legendă 


Dedicatii d-nei 
Zoe Cantacuzin 


Trei copile de-mpărat 
Stau într-un măreț palat, 
Inşirând la scumpe salbe 
De mărgăritare albe. 

Iar o pasăre măiastră 
Vine vesel pe fereastră 
ŞI, bătând din aripioare, 
Zice, blând cuvântătoare: 
“Bine, bine v-am găsit, 
Dalbe flori din răsărit!” 
“Bine-ai venit de la rai, 
Păsărea cu dulce grai!” 
“Eu sosesc cu primăvara 

Ca să mă întorn cu vara; 


Ş-acum vin pe-al vostru plai, 


Aducând luna lui mai, 
Luna cea de lăcrimioare 
ŞI de dorutri iubitoare, 
Şi o dalbă de poveste 


Cum n-a fost şi nu mai este!” 


“Păsărică, spune, spune 
Cea poveste de minune, 
Că ţi-om face noi trei salbe 
De mărgăritare albe.” 


I 

“Înşiră-te, mărgărite, 

Pe lungi fire aurite, 

Ca o horă luminoasă, 

Ca povestea mea duloasă: 
Fost-a fost în lume-odată 
Mândruliţă, dulce fată, 

Şi la chip fermecătoare 
De puteai căta la soare, 
Iar la ochişorii săi 

ŞI la faţă-i nu putei! 
Florile îi ziceau floare, 
Stelele, stea lucitoare, 
Incât vecinic flori și stele 
Se certau noaptea-ntre ele! 
Iată-n fapt de dimineaţă 
Că pe câmpul de verdeață 
Copiliţa, cu-alte două, 

Se primbla, torcând prin rouă. 


Una zice: “Am visat 
De-un fecior de împărat! 
Dac-ar fi acum să vie 

Să m-aleagă de soţie, 

I-aş aduce eu în dar 

Un şoiman de armăsar 
Care zboară, care sare 
Peste munţi şi peste mare 
ŞI înconjură pământul 
Mai uşor chiar decât vântul!” 
Alta zice: “Surioare! 

Eu i-aş ţese-n foc de soare 
O cămaşă-n zece iţe, 

Cu descânteci prin altiţe, 
Ca să-i fie de noroc 

ŞI să-l apere de foc, 

Şi de patimi sufleţeşti, 

Şi de boalele trupeşti!” 
lar frumoasa copiliță 
Zice astfel din guriţă: 
“Eu i-aş face doi feciori, 
Doi de gemeni frățiori, 
Cu cosiţele-aurite 

ŞI cu feţele-nflorite, 

De n-ar fi alţii ca ei 
Drăgălaşi şi frumuşei, 
Căci ar fi strălucitori 

Ca doi ochi veselitori!” 

“De mi-i face-aşa copii, 
Tu, mireasa mea să fiil 
(Zice-atunce mândrul crai 
Ce vâna pe verde plai.) 
Tu să fii a mea mireasă, 
A mea dulce-mpărăteasă! 
Tu, minune-ncântatoare 
Care eşti ruptă din soare!” 
Copiliţă-n fericire 

Stă pătrunsă de uimire, 
Ochii galeş i se-nchid, 
Degetele-i se deschid, 
Fusu-i pică, firu-şi pierde, 
ŞI ea cade-n iarba verde. 
Iară craiul tinerel 

O ia-n braţe uşurel, 

ŞI cu gingaşul odor 

Saltă pe-al său cal uşor, 
Calul falnic se-ncordează, 
Sare, zboară şi nechează; 
EI nechezul n-a sfârşit, 
La palat c-a şi sosit! 


Şapte zile-abia trecea, 

Mare nuntă se făcea, 

Cu nuntaşi nenumărați, 

Cum se cade la-mpăraţi, 
De-a mers vestea-n depărtări, 
Peste nouă ţări şi mări! 
Fost-au faţă crai vestiți, 

Cu coroane-mpodobiţi, 

ŞI vestite-mpărătese, 

Tot frumoase şi alese. 
Fost-au încă la serbare 
Oaspeți mari de spaimântare” 
Uriaşi cu negre semne, 
Sfarmă-Piatră, Strâmbă-Lemne, 
Z.mei cu ochii sângeroşi 

ŞI vitejii feţi-frumoşi! 

Dar din toţi nuntașii cine 
Răspândea mai vii lumine? 
Dulce-a craiului mireasă, 
Tânăra împărăteasă, 

Care ochii fermeca 

De zâmbea sau de juca. 
Blândul zâmbet al copilei 
Lumina ca faptul zilei, 

Ş-al ei joc părea un zbor 
Chiar de flutur sprintelor. 
Fost-am încă și eu faţă 

La cea nuntă mult măreaţă, 
Şi de-atunci tot mă gândesc 
C-am visat un vis ceresc! 


II 
Înşiră-te, mărgărite, 
Pe lungi fire aurite, 


“Poveştile poporale sunt pline de fiinţe fantastice, precum: urieşi, feţi-frumoşi, care 
se luptă cu zmeii pentru fete de împărați, Sfarmă-Piatră, ce macină stâncile ca să 
tulbure pâraiele, Strâmbă-Lemne, care îndoaie copacii codrilor... etc. 

Precum şirul din poveste, 
Că-nainte mult mai este: 


Trecu luna, trecu două, 
Trecu cinci, trecură nouă, 
Doamna născu doi feciori, 
Doi de gemeni frățiori, 
Cu cosiţe poleite 

ŞI cu feţe înflorite, 

De păreau strălucitori 

Ca doi ochi veselitoril... 


Alei, mândre surioare! 
Puteaţi voi a-mi spune oare 
Ce-i mai bun în astă viaţă 
Ca iubirea cu dulceaţă? 
Ce-i mai sfânt şi mai alin 
Ca mama cu prunc la sân? 
Ce-i mai drag; și mai plăcut 
Ca pruncuţul nou-născut?... 
Mama doamnă, fericită, 

Cu doi prunci împodobită, 
Îi ţinea duios la sân, 

Ca doi fluturi pe un crin, 

Şi din pletele-i gingaşe 

Le făcea lor dulce fașe, 

Şi pe braţe-i, ca să-l culce, 
Le făcea un leagăn dulce. 
Ea-i privea şi zi şi noapte, 
Le vorbea cu blânde şoapte, 
ŞI, privindu-i, se uimeal... 

Ea-i trezea şi-i adormea. 
l-adormea tot în cântări 
ŞI-I trezea în sărutări. 


Când era pe adormire, 

Le cânta cu-nduioşire: 
“Nani, nani, copilaşi, 
Dragii mamei feciorași! 
Că mama v-a legăna, 

Cu vers dulce v-a-ngâna 
Ş-a ruga pe Dumnezeu 
Să vă primble-n raiul său, 
Să vedeţi, unicii mei, 
Cerutri plini de curcubei, 
Ploi de raze și de stele 

Pe câmpii de viorele, 

Ş-oi ruga Domnul ceresc 
Să ajungeţi cum doresc, 
Viteji mari şi feţi-frumoşi, 
Doi luceferi mângâioși. 
Lumea să vă îndrăgească, 
Duşmanii să se-ngrozească, 
S-aveţi parte şi renume, 
Să vă meargă vestea-n lume!” 
Când era iar pe trezie, 

Le cânta în veselie: 
“Sculaţi, sculaţi, feţii mei, 
Flozicele dalbe! 

C-au venit doi îngerei 

In veşminte albe, 


II 

Îngerei colindători, 
Floricele dalbe, 
Noaptea pe la cântători, 
Când zorile-s albe, 

Şi v-aduc pe aripioare 
Floricele dalbe, 

Rouă sfântă-nvietoare 
ŞI cunune albe!” 


Alei! mândre surioare! 

Nici că se afla sub soare 
Fericire mai deplină, 

Viaţă dulce mai senină! 

Dar în lume ades trece 
Vânt de moarte, fior rece, 
ŞI pe loc se vestejeşte 

Tot ce-n lume ne zâmbește! 
Seninul se schimbă-n nori, 
Viaţa-n noapte fără zori, 
Veselia-n aspre chinuri 

Şi cântările-n suspinuri! 

Iată că-ntr-o zi din mai 
Mers-a vestea chiar la rai 
De-acei mândri frățiori, 

A pământului comori, 

ŞI toţi îngerii în zbor 

Au venit, ascunşi de-un nor, 
Ca să vadă dacă sânt 

Fraţi de-ai lor pe-acest pământ? 
“Dulce-s, Doamne, la privire! 
Ca un vis de fericire!” 

Abia zis-au, şi pe loc, 

Ca un fulger viu de foc, 
Crunt deochiul au ajuns 
Pe copii şi i-au străpuns! 
Copilaşii plâng, suspin, 
Scot guriţa de la sân, 
Cată-n ochii mamei lor, 
Pleacă fruntea, cad și mor! 
Vai de codrul care-şi pierde 
Freamătul şi frunza verde! 
Vai de inima pustie 

Ce-a rămas făr” de soţie! 
Dar amar, amar de lume, 
De copiii fără mume, 

Şi de mamele cu dor 
Care-şi pierd copiii lor! 


III 

Inşiră-te, mărgărite, 

Pe lungi fire aurite, 
Precum şirul din poveste, 
Că-nainte mult mai este: 


Pe copiii-mbrăţișaţi, 
Intr-un leagăn alb culcaţi, 
Trista mamă 1-a-ngropat 
Lângă ea, lângă palat, 

La fereastra din grădină, 
Sub o tufă de sulcină. 

Iar din leagănul de flori 
Răsărit-au până-n zori 

Doi brazi gingaşi de o seamă, 
Ca doi gemeni dintr-o mamă, 
Ş-au crescut, crescut-au iară 
De la zori şi până-n seară, 
Pân-au dat să se lovească 

De fereastra-mpărătească... 


“Frăţioare, frăţioare, 
Inlăuntru ce vezi oare” 
“Văd pe mamal... 

Auzi, frate, 
Gemetele-i necurmate»” 
“Măiculiţa mea iubită, 
Cât de-amar e rătăcită 
“Ochii-i sunt două izvoare 
'Tot de lacrimi arzătoare!” 
“Ah! priveşte cum ne cată 
Prin cea casă întristată!” 
“Cum ne cehamă, cum ne plânge! 
Mâinile cum şi le frânge!” 
“Mamă, mamă, draga noastră, 
Iată-ne ici la fereastră, 
Vin” cu dulce diezmierdat, 
Că de mult, amar de noi, 
Ne lipseşti la amândoi!” 
Astfel brazii suspinau 
Ş-a lor crengi le clătinau 
Pe fereastră-n sala mare... 
Mama doamnă viu tresare, 
Vine,-aleargă, stă, nu crede, 
Vede brazii şi nu-i vede, 

Şterge iute ochii săi: 
“Dragii mei, drăguţii mei! 
Voi sunteți! inima-mi zice 
C-aţi venit vol iar aice 
Lâng-a mamei dulce sân, 
Ce hrăneşte-amat suspin! 
Scumpii mamei frumuşei, 
Copilaşi, iubiții mei! 

Frig v-a fost în cel pământ, 
Pedepsi-l-ar Domnul sfânt! 
Ş-acum nu mai cată nime 
De a voastră frăgezime, 
Nici vă leagănă-n cântări, 
Nici v-adoarme-n sărutări 
““Taci, măicuţă cu durere, 
Că-ţi aducem mângâiere. 
Nu jeli a noastră soartă, 
Că de grijă cerul poartă 

ŞI la morţi, şi la cel vii, 

ŞI la flori, şi la copii. 
Seara primăverii caldă 

Cu dulci lacrime ne scaldă, 
Vântul ne adoarme-uşor 
Cu suspin trăcoritor, 

ŞI steluța serii, mută, 

Cu dulci raze ne sărută.” 
“Ce vorbiţi de primăvară, 
Şi de stele, şi de seară? 

Nu vedeţi cumpliţii nori 
Cum sosesc fulgerători? 
N-auziţi cerul cum tună 


p> 

Şi pământul cum răsună? 
Vântul suflă şi vă-ndoaie 
Pe voi cade rece ploaie... 
Dragii mei, gingaşii mei! 
Cum să-i apăr eu pe e1?... 
Biata mamă n-a sfârşit, 
Cerul brazii a trăsnit 

Şi sub ochii săi pe loc 
I-au aprins în mare foc! 
La pământ brazii cădeau, 
Cu lung geamăt ei ardeau 
Şi spre doamna ce-i vedea 
Crengile şi le-ntindea. 
Biata mamă, despletită, 
Spăimântată, rătăcită, 

Pe fereastră se pleca, 
Vrând în foc a s-arunca; 
Dar deodată ochii săi 

Au zărit două scântei 
Printre flăcări strălucind, 
În văzduh voios sărind, 
Către stele tot suind, 
Ş-amândouă printre ele 
Prefăcându-se în stele. 
Faţa ei, l-acea privire, 
Străluci de fericire, 

Cum s-aprinde alba lună 
Dup-o aprigă furtună; 

ŞI cu grabă-n veselie 
leşind noaptea pe câmpie, 
Fa se duse aiurind, 


e 

Cu ochii la cer privind, 
Cum se duce neoprit 
Dorul cel nemărginit! 


IV 

Inşiră-te, mărgărite, 

Pe lungi fire aurite, 

Ca duioasa mea poveste, 
Că-nainte mult nu este: 


Pe cea vale de mohor, 
Lâng-un limpede izvor, 
Mama doamnă stă culcată 
Și cu dragoste tot cată 
Când la cerul înstelat, 
Unde doru-i a zburat, 
Când pe faţa apei line, 
Unde-a cerului lumine 
Se prevăd, se oglindează 
ŞI în taină scântelază. 
Biata mamă-ncet suspină 
ŞI cu-o floare de sulcină 
Ea dezmiardă-ncetişor 
Faţa micului izvor, 
Ş-apoi stă, şi tot priveşte, 
Apa când se lmpezeşte, 
Care stele mai întăi 

Au să iasă-n faţa ei? 
Umbra nopţii de pe vale 
Se pătrunde de-a ei jale 

ŞI ascultă în tăcere 

Şoapta-i plină de durere. 
Căci ea stelele descântă 

Și, plângând, astfel ea cântă: 


“Câte stele sunt pe cer, 
Până-n ziuă toate pier, 
Numai două-s stătătoare 
Pân” la răsărit de soare, 
ŞI îngână dorul meu... 
Cobori-le-ar Dumnezeul 


Stelişoare, blânde stele, 
Ochişori inimii mele! 

Pe pământ voi v-aţi închis 
ŞI în ceruri v-aţi deschis 
Să priviţi la dorul meu... 
Cobori-v-ar Dumnezeul 


Bine v-a fi vouă, bine, 

In cel rai cu vii lumine, 
Dar nici raiul nu e lin 

Ca al mamei dulce sân! 
Ah! copii, la sânul meu 
Cobori-v-ar Dumnezeu!” 


O! minune! sus, în cer, 
Două stele iată pier! 

Şi cu zborul de săgeată 
Prin văzduh iată-le, iată 
Că vin iute și voioase, 

Lăsând urme argintoase 
Pân ce cad lângă izvor 
Intr-un lung, întins ogor, 
ŞI se fac din două stele 
Două mărgăritărele... 


Cine-n lume, cine poate 
Mătile să le înoate, 

Codrii vechi să mi-i pătrunză 
Ca să numere-a lor frunză? 
Cine poate-avea aflare 
Câte valuri sunt pe mare, 
Câte raze sunt în soare, 
Cât parfum e într-o floare? 
Numai dorul mamei poate 
Să pătrundă-n lume toate, 
Ca să afle mângâiere 

La cumplita sa durere! 
Astfel Doamna, ca-ntr-un râu, 
Intră-n lanul cel de grâu, 
ŞI tot cată ne-ncetat 

Stelele care-au picat. 

Spic de spic ea îl culege, 
Grâu-n palme îl alege 

ŞI-I sărută, şi-l dezmiardă, 
Copilaşii să nu-şi piardă! 
Zi de vară până-n seară 

Ea din lan nu iese-afară, 
Spicuieşte, spicuieşte, 

De odihnă nici gândeşte! 
Iar când lanul s-a sfârșit, 

lată, Doamne! c-a găsit 
Într-un spic frumos şi mare 
Două mici mărgăritare! 

ȘI de-atunci mama duioasă, 
In răpirea-i drăgăstoasă, 
Tot înşiră, visătoare, 
Preţioasele-i odoare 

ŞI la sânu-i tot le strânge, 
Apoi râde, apoi plânge, 

Le deşiră când şi când 

ŞI le-nșită iar, cântând: 


“Însiră-te, mărgărite, 

Pe lungi fire aurite, 
Precum lacrimile mele 
Se-nşiră curgând la stele! 


Înşiră-te, mărgărite, 
Pe lungi fire aurite, 
Ca şi anii mei de jale 
Pe-a durerii tristă cale! 


Înşiră-te, mărgărite, 

Pe lungi fire aurite, 

Pân” ce dorul bietei mume 
Va-nceta de-a plânge-n lume 


Mirceşti 


Din ciclul 
PASTELURI 


1862—187... 

Serile la Mircesti 


Perdelele-s lăsate şi lămpile aprinse; 

În sobă arde focul, tovarăș mângâios, 

Şi cadrele-aurite, ce de pereţi sunt prinse, 
Sub palidă lumină, apar misterios. 


Afară plouă, ninge! afară-i vijelie, 

Şi crivățul aleargă pe câmpul înnegrit; 

Iar eu, retras în pace, aştept din cer să vie 
O zână drăgălaşă, cu glasul aurit. 


Pe jilţu-mi, lângă masă, având condeiu-n mână, 


Când scriu o strofă dulce pe care-o prind din zbor, 


Când ochiu-mi întâlnește ş-admiră o cadână 
Ce-n cadrul ei se-ntinde alene pe covor, 


Frumoasă, albă, jună, cu formele rotunde, 
Cu pulpa mărmurie, cu sânul, dulce val, 
Ea pare zeia Venus când a ieşit din unde 
Ca să arate lumii frumosul ideal. 


Alăture apare un câmp de aspră luptă, 

Pătat cu sânge negru acoperit cu morți. 

Un june-n floarea vieţii strângând o spadă ruptă 
Ţinteşte ochii veştezi pe-a veciniciei porți. 


Apoi a mea privire prin casă rătăcindă 

Cu jale se opreşte pe un oraş tăcut, 

Veneţia regină, ce-n mare se oglindă 

Făr-a vedea pe frunte-i splendoarea din trecut. 


CUPRINS 

O lacrimă... dar iată plutind pe-a mării spume 
O sprintenă corvetă, un repede-aleyon; 

ŞI iată colo-n ceruri pribegile din lume, 
Cocoarele în şiruri zburând spre otizon. 


O! farmec, dulce farmec al vieţii călătoare, 
Profundă nostalgie de lin, albastru cer! 

Dor gingaş de lumină, amor de dulce soare, 
Voi mă răpiți când vine în ţară asprul gerl... 


Afară ninge, ninge, şi apriga furtună 

Prin neagra- -ntunecime tăspânde reci fiori, 
Iar eu visez de plaiuri pe care alba lună 
Revarsă-un val de aur ce curge printre flori. 


Văd insule frumoase şi mări necunoscute, 
Şi splendide oraşe, şi lacuri de smarald, 

Şi cete de sălbatici prin codri deşi pierdute, 
Şi zâne ce se scaldă în faptul zilei, cald. 


Prin fumul ţigaretei ce zboară în spirale 
Văd eroi prinși la luptă pe câmpul de onor 
ŞI-n tainice saraiuri minuni orientale 

Ce-n suflete deşteaptă dulci visuri de amor. 


p, 


Apoi închipuirea îşi strânge-a sa aripă; 
Tablourile toate se şterg, dispar încet, 

ȘI mii de suvenire mă-nconjură-ntr-o clipă 
In faţa unui tainic şi drăgălaş portret. 

Atunci inima-mi zboară la raiul vieţii mele, 

La timpul mult ferice în care-am suferit, 
Ş-atunci păduri şi lacuri, şi mări, şi flori, şi stele 
Intoană pentru mine un imn nemărginit. 


Aşa-n singurătate, pe când afară ninge, 
Gândirea mea se primblă pe mândri curcubei, 
Pân” ce se stinge focul şi lampa-n glob se stinge, 
Şi saltă căţeluşu-mi de pe genunchii mei. 


Mirceşti, 1867 


CUPRINS 
Sfărșit de toamnă 


Oaspeţii caselor noastre, cocostârci și rândunele, 
Părăsit-au a lor cuiburi ş-au fugit de zile rele; 
Cârdurile de cocoare, înşirându-se-n lung zbor, 
Pribegit-au urmărite de al nostru jalnic dor. 


Vesela verde câmpie acu-i tristă, veştezită, 

Lunca, bătută de brumă, acum pare ruginită; 
Frunzele-i cad, zbor în aer, şi de crengi se dezlipesc, 
Ca frumoasele iluzii dintr-un suflet omenesc. 


Din tuspatru părţi a lumii se ridică-nalt pe ceruri, 

Ca balauri din poveste, nouri negri, plini de geruri. 
Soarele iubit s-ascunde, iar pe sub grozavii nori 

Trece-un cârd de corbi iernatici prin văzduh croncănitori. 

Ziua scade; iarna vine, vine pe crivăţ călare! 
Vântul şuieră prin hornuri, răspândind înfiorare. 
Boii rag, caii rânchează, câinii lattă la un loc, 
Omul, trist, cade pe gânduri şi s-apropie de foc. 


Mirceşti, 1867 

Iarna 


Din văzduh cumplita iarnă cerne norii de zăpadă, 
Lungi troiene călătoare adunate-n cer grămadă; 

Fulgii zbor, plutesc în aer ca un roi de fluturi albi, 
Răspândind fiori de gheaţă pe ai ţării umeri dalbi. 


Ziua ninge, noaptea ninge, dimineaţa ninge iară! 
Cu o zale argintie se îmbracă mândra ţară; 
Soarele rotund şi palid se prevede printre nori 
Ca un vis de tinereţe printre anii trecători. 


Tot e alb pe câmp, pe dealuri, împrejur, în depărtare 
Ca fantasme albe plopii înşiraţi se pierd în zare, 

Şi pe-ntinderea pustie, fără urme, fără drum, 

Se văd satele pierdute sub clăbuci albii de fum. 


> 


Dar ninsoarea încetează, norii fug, doritul soare 
Străluceşte şi dezmiardă oceanul de ninsoare. 
lată-o sanie uşoară care trece peste văi. 

În văzduh voios răsună clinchete de zurpălăi. 

Gerul CUPRINS 


Getul aspru şi sălbatic strânge-n braţe-i cu jelire 
Neagra luncă de pe vale care zace-n amorţire; 

EI ca pe-o mireasă moartă o-ncunună despre zori 
C-un văl alb de promoroacă şi cu ţurţuri lucitori. 


Getul vine de la munte, la fereastră se opreşte 
Şi, privind la focul vesel care-n sobe străluceşte, 
EI] depune flori de iarnă pe cristalul îngheţat, 
Crini şi roze de zăpadă ce cu drag le-a sărutat. 


Getul face cu-o suflare pod de gheaţă între maluri, 
Pune streşinilor casei o ghirlandă de cristaluri, 

Iar pe feţe de copile înfloreşte trandafiri, 

Să ne-aducă viu aminte de-ale verii înfloriri. 


Gerul dă aripi de vultur cailor în spumegare 

Ce se-ntrec pe câmpul luciu, scoțând aburi lungi pe nare. 
O! tu, gerule năprasnic, vin”, îndeamnă calul meu 

Să mă poarte ca săgeata unde el ştie, şi eul 


Vzscolul 


Crivăţul din miazănoapte vâjâie prin vijelie, 
Spulberând zăpada-n ceruri de pe deal, de pe câmpie. 
Valuri albe trec în zare, se aşează-n lung troian, 

Ca nisipurile dese din pustiul african. 

Viscolul frământă lumea]... Lupii suri ies după pradă 
Alergând, urlând în urma-i prin potopul de zăpadă. 
Turmele tremură; corbii zbor vârtej, răpiți de vânt, 
Şi răchiţele se-ndoaie lovindu-se de pământ. 


E. 


Zbierăt, răget, ţipet, vaiet, mii de glasuri spăimântate 
Se ridică de prin codri, de pe dealuri, de prin sate. 
Şi-n departe se aude un nechez răsunător... 

Noaptea cade, lupii urlă... Vai de cal şi călător! 


Fericit acel ce noaptea rătăcit în viscolire 
Stă, aude-n câmp lătrare şi zăreşte cu uimire 
O căsuţă drăgălaşă cu ferestrele lucind 
Unde dulcea ospeţie îl întâmpină zâmbind! 


CUPRINS 
Sania 


Zi cu soare, ger cu stele!... Hai, iubită, la primblare. 
Caii muşcă-a lor zăbale, surugiul e călare; 

Săniuţa, cuib de iarnă, e cam strâmtă pentru doi... 

Tu zâmbeşti?... Zâmbirea-ţi zice că e bună pentru noi. 


Caii scutură prin aer sunătoarele lor salbe, 
Răpind sania uşoară care lasă urme albe. 
Surugiul chiuiește; caii zboară ca doi zmei 

Prin o pulbere de raze, prin un nour de scântei. 


Pe câmpia înălbită, netedă, strălucitoare 
Se văd insule de codri, s-aud câini la vânătoare, 

Iar în lunca pudruită cu mărunt mărgăritar 
Saltă-o veveriţă mică pe o creangă de stejar. 


Acum trecem prin poiene, acum trecem prin zăvoale; 
Crengile-aninate-n cale ning steluțe şi se-ndoaie. 
Iată-o gingaşă mlădiţă cu şirag de mărţişori...* 

Tu o rupi2... Ea te stropeşte cu fulgi albi răcoritori. 


CUPRINS 


Miezul iernii 


În păduri trăsnesc stejari! E un ger amar, cumplit! 
Stelele par îngheţate, cerul pare oţelit, 

lar zăpada cristalină pe câmpii strălucitoare 
Pare-un lan de diamanturi ce scârţâie sub picioare. 


Fumuri albe se ridică în văzduhul scânteios 
Ca înaltele coloane unui templu maiestos, 
Şi pe ele se aşează bolta cerului senină, 
Unde luna îşi aprinde farul tainic de lumină. 


O! tablou măreț, fantastic]... Mii de stele argintii 
În nemărginitul templu ard ca vecinice făclii. 
Munţii sunt a lui altare, codrii — organe sonoare 
Unde crivățul pătrunde, scoțând note-ngrozitoare. 


Totul e în neclintire, fără viaţă, fără glas; 
Nici un zbor în atmosferă, pe zăpadă — nici un pas; 


*Numaele de mărţişori este dat crengilor de lozie îmbobocită cu muguri argintii. Românii 
le culeg şi le anină în casele lor ca un semn iubit de primăvară, în ziua de Florii. 

Dar ce văd?... în raza lunii o fantasmă se arată... 
E un lup ce se alungă după prada-i spăimântată! 
CUPRINS 


La gura sobei* 


Aşezat la gura sobei noaptea pe când viscoleşte 
Privesc focul, scump tovarăş, care vesel pâlpâieşte. 
Şi prin flacăra albastră vreascurilor de aluni 

Văd trecând în zbor fantastic a poveştilor minuni. 


*Homer a compus I/jada şi Odiseea din tradiţii şi, poate chiat, din fragmente 
de poeme poporale. Ariosto a scris fantastica epopee Orlando de pe legendele 
cavalereşti răspândite în Italia şi ilustrate prin imaginaţia poporului iubitor de 
minuni. 

Poporul dar este izvorul celor mai poetice creaţii, celor mai nepietitoare 
opere; şi poeţii mari, care apar ca nişte rari meteori, nu sunt decât revelatori 
măieştri ai poeziei popoarelor, concentrată în sânul lor. 

Poveştile noastre reprezintă o comoară atât de bogată în iscodiri ingenioase, în 
imagini feerice, în flori de graţioasă poezie, că de s-ar naște în România un nou 
Ariosto, el ar compune un poem de aceeaşi valoare nepreţuită ca poemul lui Orlando. 

În ele găsim o limbă armonioasă şi perioade întregi versificate, încât lesne 
s-ar putea crede că poveştile ar fi poeme antice prozaizate cu timpul. În ele 
aflăm producerile unui geniu fecund şi original, precum: feţi-frumoşi cu părul 
de aur, fete de împărat atât de frumoase, că par a fi rupte din soare, cai năzdrăvani 
ce zboară în naltul cerului, şerpi cu solzii de aur care au cuiburi pline de pietre 
scumpe, cerbi care duc între coarne leagăn de zâne, păsări măiestre cu grai 
omenesc, pajuri ce locuiesc în fundul pământului, în lumea neagră, mere de aur 
care se prefac în palaturi împărăteşti, furci de argint care torc singure poduri de 
oţel, copaci cu poame de rubin şi de smarald etc., etc. 

În ele mai întâlnim fiinţe fantastice care ne-au speriat în copilăria noastră: 
balauri, zmei, urieşi, ca Sfarmă-Piatră şi ca Strâmbă-Lemne, câini cu dinţi de 
criţă... etc. În ele mai găsim zeii păgânismului, sub figuri de sfinte creştine: Sfânta 
Miercure, Sfânta Joie, Sfânta Vinere, şi pe mult frumoasa Ileana Cosânzeana, 
imaginea cea mai graţioasă ce a ieşit din inima poporului român. 

Şi dacă vom studia poveştile noastre cu luare-aminte, dacă le vom compara cu 
unele perioade din poemul Orlando, vom descoperi în cuprinsul lor diverse tablouri, 
scene şi chiar eroi şi eroine care figurează sub alte denumiri în opera lui Ariosto. 

lată-o pasăre măiastră prinsă-n luptă c-un balaur; 
Iată cerbi cu stele-n frunte care trec pe punți de aur; 
Iată cai ce fug ca gândul; iată zmei înaripaţi 
Care-ascund în mari palaturi mândre fete de-mpărați. 


Iată pajuri năzdrăvane care vin din neagra lume, 
Aducând pe lumea albă feţi-frumoși cu falnic nume; 
Iată-n lacul cel de lapte toate zânele din ral... 

Nu departe stă Pepelea, tupilat în flori de mai. 


Dar pe mine ce m-atrage, dar pe mine ce mă-ncântă 
E Ileana Cosânzeanal... în cosiță floarea-i cântă. 
Până-n ziuă stau pe gânduri şi la ea privesc uimit, 
Că-mi aduce viu aminte de-o minune ce-am iubit! 


CUPRINS 


Bradul 


Sus pe culme bradul verde 
Sub zăpada albicioasă 
Printre negură se pierde 
Ca o fantasmă geroasă, 


ŞI priveşte cu-ntristare 
Cum se primblă prin răstoace 
Iarna pe un urs călare, 
Iarna cu şapte cojoace. 


E] se scutură şi zice: 
“În zadar tu, vtăjitoare, 

Aduci viforul pe-aice, 
Aduci zile fără soare. 


În zadar îngheţi pământul, 
Ucizi florile şi stupii 

ŞI trimiţi moartea cu vântul 
ŞI trimiţi foamea cu lupii. 


În zadar a ta suflare 
Apa-n tâuri o încheagă, 
Şterge urma pe cărare 
Şi de mine ţurţuri leagă. 


În zadar aduci cu tine 
Corbul negru şi prădalnic, 
Şi din codrii cu jivine 

Faci să iasă urlet jalnic. 


In zadar, urgie crudă, 


Lungeşti noaptea-ntunecoasă 


ŞI, râzând de-a lumii trudă, 
Scurtezi ziua luminoasă. 


În zadar îmi pui povară 
De zăpadă şi de gheaţă. 
Fie iarnă, fie vară, 

Eu păstrez a mea verdeață 


|22, 


I6I 

Sfârșitul iernii PRI 
S-a dus zăpada albă de pe întinsul ţării, 

S-au dus zilele Babei şi nopţile vegherii,* 

Câmpia scoate aburi; pe umedul pământ 

Se-ntind cărări uscate de-al primăverii vânt. 


Lumina e mai caldă şi-n inimă pătrunde; 
Prin râpi adânci zăpada de soare se ascunde. 
Pâraiele umflate curg iute şopotind, 

Şi mugurii pe creangă se văd imbobocind. 


O, Doamne! iată-un flutur ce prin văzduh se pierde! 
În câmpul veşted iată un fit de iarbă verde 

Pe care-ncet se urcă un galben gândăcel, 

Şi sub a lui povară îl pleacă-ncetinel. 


Un fir de iarbă verde, o rază-ncălzitoare, 

Un gândăcel, un flutur, un clopoțel în floare, 
După o iarnă lungă ş-un dor nemărginit, 
Aprind un soare dulce în sufletul uimit! 


*Românul caracterizează sub forme poetice sau glumeţe toate variațiile timpului. 
Astfel, îi place a numi zilele Babei zilele cele dintâi ale lunii mart (giboz//fes de 
Mars), pretinzând că ele sunt nesuferite, ca o babă care se ceartă necontenit, şi 
plânge, se boceşte şi nu lasă pe nime în pace. Însă adevărata denumire de zilele 
Babei e bazată pe sărbătoarea Dochiei (baba Dochia), ce cade la începutul lui 
martie. Acele zile sunt urmate de zilele cocostârcului, a mieilor, a ciocârliei, a 
rândunelelor etc., care prevestesc reîntoarcerea în ţară a păsărilor pribegite de 
cu toamnă şi epoca naşterii mieilor. 

Oaspeți: primăverii 


În fund, pe cer albastru, în zarea depărtată, 
La răsărit, sub soare, un negru punct s-aratăl 
E. cocostârcul tainic în lume călător, 

Al primăverii dulce iubit prevestitor. 


EI vine, se înalţă, în cercuri line zboară 
Şi, repede ca gândul, la cuibu-i se coboară; 
Iar copilaşii veseli, cu pieptul dezgolit, 
Aleargă, sar în cale şi-i zic: “Bine-ai sosit!” 


În aer ciocârlia, pe casă rândunele, 

Pe crengile pădurii un roi de păsărele 
Cu-o lungă ciripire la soare se-ncălzesc 
Şi pe deasupra bălții nagâţii se-nvârtesc. 


Ah! iată primăvara cu sânu-i de verdeață! 
În lume-i veselie, amor, sperare, viaţă, 

ŞI cerul și pământul preschimbă sărutări 
Prin raze aurite şi vesele cântări! 


Cocoarele 


Din cea zare luminoasă vine-un lung, şir de cocoare 
Aducând pe-aripi întinse calde raze de la soare; 


Iată-le deasupra noastră, iată-le colo sub nor, 


In văzduh călăuzite de-un pilot, bătrân cocor. 


CUPRINS 

Ele vin din fundul lumii, de prin clime înfocate, 

De la India Brahmină, unde fiarele-ncruntate, 
Pardoşi, tigri, şerpi gigantici stau în jungle tupilați, 
Pândind noaptea elefanții cu lungi trompe înarmaţi. 


Fericite călătoare! zburând iute pe sub ceruri, 

Au văzut în repejune ale Africii misteturi, 

Lacul Ciad şi munţii Lunii, cu Pustiu-ngrozitor, 
Nilul Alb cărui se-nchină un cumplit negru popor. 


Călătoare scumpe miel... Au lăsat în a lor cale 
Asia cu-a sale râuri, Caşemirul cu-a sa vale, 
Au lăsat chiar Ceylonul, mândra insulă din rai 
Şi revin cu fericire pe al ţării dulce plai! 


> 


CUPRINS 


Noaptea 


Noaptea-i dulce-n primăvară, liniştită, răcoroasă, 
Ca-ntr-un suflet cu durere o gândire mângâioasă, 
Ici, colo, cerul dispare sub mari insule de nori, 

Scuturând din a lui poale lungi și repezi meteori. 


Pe un deal în depărtare un foc tainic străluceşte 
Ca un ochi roş de balaur care-adoarme şi clipeşte. 
Sunt păstori în şezătoare sau vro ceată de voinici? 
E vro tabără de care sau un rond de tricolici?* 


Către munţi prin întuneric un lung bucium se aude. 
El aminte suvenirul celor timpuri negre, crude, 


*Tricolicii fac parte din lumea fantastică a strigoilor, a moroilor, a vârcolacilor 
(vârcolici), a zburătorilor etc., care apar în basmele şi în superstiţiile poporale. 

Când din culme-n culme noaptea buciumele răsunau 
Şi la lupte sângeroase pe români îi deşteptau. 


Acum însă viaţa-i lină; ţara doarme-n nepăsare! 
Când şi când, un câine latră la o umbră ce-i apare, 
Şi-ntr-o baltă mii de broaşte în lung hor orăcăiesc, 
Holbând ochii cu ţintire la luceafărul ceresc! 


CUPRINS 
Dimineața 


Zori de ziuă se revarsă peste vesela natură, 
Prevestind un soare dulce cu lumină şi căldură, 
In curând şi el apare pe-orizontul aurit, 
Sorbind roua dimineţii de pe câmpul înverzit. 


EI se-nalţă de trei suliți pe cereasca mândră scară 
Şi cu raze vii sărută june flori de primăvară, 
Dediţei şi viorele, brebenei şi toporaşi 

Ce răzbat prin frunze- uscate şi s-arată drăgălaşi. 


Muncitorii pe-a lor prispe dreg uneltele de muncă. 
Păsărelele-şi dreg glasul prin huceagul de sub luncă. 
In grădini, în câmpi, pe dealuri, prin poiene şi prin vii 
Ard movili buruienoase, scoțând fumuri cenuşii. 


Cau zburdă prin ceairuri; turma zbiară la păşune; 
Mieii sprinteni pe colnice fug grămadă-n repejune, 
Şi o blândă copiliţă, torcând lâna din fuior, 

Paşte bobocei de aur lâng-un limpede izvor. 

Tznetul 


CUPRINS 
Pe lanul lung şi verde, cu grâul răsărit, 


O umbră călătoare se-ntinde-ncet și trece, 
Precum un frâu de munte când gheaţa s-a topit 
Se varsă peste maluri, câmpiile să-nece. 


E umbra unor nouri albii, uşori, mărunți 

Ce lunecă sub soare, clădind un lanţ de munţi; 
Ei vin în miezul zilei, c-un surd şi tainic sunet 
ŞI, ca semnal de viaţă, aprind în cer un tunet. 


Văzduhul bubuieşte!.. pământul dezmorțit 
Cu mii şi mii de glasuri semnalului răspunde, 
Şi de asprimea iernii simțindu-se ferit, 

De-o nouă-ntinetire ferice se pătrunde. 


La răsărit urare! urare la apus! 

Un cârd de vulturi ageri, rotindu-se pe sus, 
Se-nalţă ca s-asculte mult vesela fanfară 

Ce buciumă prin nouri frumoasa primăvară. 


Eforie 


Iată zile-ncălzitoare 
După aspre vijelu! 
Vin Floriile cu soare 
ŞI soarele cu Florii. 

Primăvara-ncântătoare 
Scoate iarba pe câmpii, 
Vin Floriile cu soare 

ŞI soarele cu Florii. 


Lumea-i toată-n sărbătoare, 


Ceru-i plin de ciocârlii. 
Vin Floriile cu soare 
ŞI soarele cu Florii. 


Păcat, zău, de cine moare 


ŞI ferice de cei viil 
Vin Floriile cu soare 
ŞI soarele cu Florii. 


Copiliţă, nu vrei oare, 
Nu vrei cu mine să vii, 
Când Floriile-s cu soare 
ŞI soarele cu Florii? 


Să culegem la răcoare 
Viorele albăstrii? 

Hai! Floriile-s cu soare 
ŞI soarele cu Florii. 


Eu ţi-oi da de orice floare 


Mii de sărutări şi mii. 
Hai! Floriile-s cu soare 
ŞI soarele cu Florii. 

Iar tu, dulce zâmbitoare, 
Te-i face că te mânii... 
Hai! Floriile-s cu soare 
ŞI soarele cu Florii. 
CUPRINS 


Paştele 


De Paşti în satul vesel căsuţele-nălbite 
Lucesc sub a lor malduri de trestii aurite 
Pe care cocostârcii, înfipţi într-un picior, 
Dau gâtul peste aripi, tocând din ciocul lor. 


Un scrânciob mai la vale pe lângă el adună 
Flăcăi şi fete mândre ce râd cu voie bună; 
Şi-n sunet de vioare, de cobze şi de nai 
Se-ntoarce hora lină, călcând pe verde plai. 


Bătrâni cu feţe stinse, români cu feţe dalbe, 
Românce cu ochi negri şi cu ştergare albe 
Pe iarba răsărită fac praznic la un loc, 

Iar pe-mprejur copiii se prind la luptă-n joc. 


Şi scrânciobul se-ntoarce, purtând în legănare 
Perechi îmbrăţişate cu dulce înfocare, 

Ochii scânteietoare şi gingaşe zâmbiri 

Ce viu răspând în aer electrice luciri. 

P/ugurile CUPRINS 


Noroc bunl... Pe câmpul neted ies românii cu-a lor pluguri! 
Boi plăvani în câte şase trag, se opintesc în juguri! 
Braţul gol apasă-n coarne; fierul taie brazde lungi 

Ce se-nşiră-n bătătură ca lucioase, negre dungi. 


Treptat câmpul se umbreşte sub a brazdelor desime; 
EI răsună-n mare zgomot de voioasa argăţime, 

Iar pe lanul ce în soare se zvântează fumegând, 
Cocostârcii cu largi pasuri calcă rar şi meditând. 


Acum soarele-i l-amiezi; la pământ omul se-ntinde; 
Cârd de fete şi neveste de la sat aduc merinde; 
Plugul zace-n lan pe coaste, iar un mândru flăcăuaş 
Mână boii la izvoare şi îi paşte la imaş. 


Sfântă muncă de la ţară, izvor sacru de rodire, 
Tu legi omul cu pământul în o dulce înfrăţirel... 
Dar lumina amurgeşte, şi plugarii către sat, 
Hăulind pe lângă juguri, se întorc de la arat. 


Sezpindtorii 


Semănătorii harnici, cu sacul subsuoară, 
Păşescu-n lungul brazdei pe fragedul pământ; 
Pe culme, pe vâlcele se suie şi coboară 
Zvârlind în a lor cale sămânţa după vânt. 

“O mie!” zice unul menind cu veselie. 
“Noroc şi roadă bună!” adauge un alt. 
“Ca vrabia de toamnă rotund spicul să fiel 
Ca trestia cea naltă să fie paiul nalt! 


Din zori şi până-n noapte tot grâul să răsară; 
In el să se ascundă porumbii osteniţi, 

Și când flăcăi şi fete vor secera la vară, 

In valuri mari de aur să-noate rătăciţi!” 


Semănătorii veseli spre fund înaintează, 
De-a curmezișul brazdei boroanele pornesc 
Şi grapele spinoase de-aproape le urmează, 
Ingroapă-ncet sămânţa şi câmpul netezesc. 


> 


Rodica 


Purtând cofiţă cu apă rece 
Pe ai săi umeri albi, rotunjori, 
Juna Rodică voioasă trece 
Pe lângă junii semănători. 


Ei cu grăbire îi sar în cale, 
Zicând: “Rodică, floare de crin, 
In plin să-ţi meargă vrerile tale, 
Precum tu, dragă, ne ieşi cu plin!* 


I7I 


CUPRINS 


*A ieşi cu plin dinaintea unui călător sau muncitor este un semn de bun augur 
Ş 


(tradiţie poporală). 

S-ajungi mireasă, s-ajungi crăiasă! 
Calea să-ţi fie numai cu flori, 

ŞI casa casă, ȘI masa masă, 

ŞI sânul leagăn de pruncuşori!” 


Cu grâu de aur ei o presoară, 
Apoi cofița întreagă-o beu. 
Copila râde şi-n cale-i zboară, 
Scuturând grâul din părul său. 
CUPRINS 


Lmnca din Mircesti 


Bate vânt de primăvară şi pe muguri îi deschide; 
Vântul bate, frunza creşte, şi voioasă lunca râde. 
Sub verdeaţa drăgălașă dispar crengile pe rând. 
Şi sub crengile umbroase mierla sare şuierând. 


O! minune, farmec dulce! O! putere creatoare! 

În oricare zi pe lume iese câte-o nouă floare, 

Ş-un glas nou de armonie completează imnul sfânt 
Ce se-nalţă către ceruri de pe veselul pământ. 


Tot ce simte şi viază, fiară, pasăre sau plântă 

In căldura primăverii naşte, saltă, zboară, cântă. 
Omul își îndreaptă pasul către desul steţăriş, 
Unde umbra cu lumină se alungă sub frunziş. 


EI se duce după visuri; inima lui creşte plină 
De o sacră melodie, melanholică, divină, 

De o tainică vibrare, de-un avânt inspirător 
Ce-i aduc în piept suspinuri şi-n ochi lacrimi de amor. 


Este timpul re-nvierii, este timpul re-nnoirii, 

Ş-al sperării zâmbitoare, ş-al plăcerii, ş-al iubirii, 
Pasărea-şi găteşte cuibul, floarea mândrele-i culori, 
Câmpul via sa verdeață, lanul scumpele-i comori. 


Sus, paingul pe un frasin, urzind pânza-i diafană, 
Cu-al său fir de-argint subțire face-o punte-aeriană, 
lar în leagăn de mătase gangurul misterios 

Cu privighetoarea dulce se îngână-armonios. 


Jos pe a tulpini, la umbră, fluturii, flori zburătoare, 
Se-ndrăgesc în perechere pe sân alb de lăcrimioare, 
ŞI, ca roi de pietre scumpe, gândăceii smălţuiți 
Strălucesc, vie comoară, pe sub ierburi tăinuiți. 


O pătrunzătoare şoaptă umple lunca, se ridică. 
Ascultaţi!... stejarul mare grăieşte cu iarba mică, 
Vulturul cu ciocârlia, soarele cu albul nor. 
Fluturul cu plânta, râul cu limpidele izvor. 


Şi stejarul zice ierbii: “Mult eşti vie şi gingaşă/” 
Fluturaşul zice florii: “Mult eşti mie drăgălașă/” 
Vulturul uimit ascultă ciocârlia ciripind; 

Râu, izvoare, nouri, raze se împreună iubind. 


Luncă, luncă, dragă luncă! rai frumos al ţării mele, 
Mândră-n soare, dulce-n umbră, tainică la foc de stele! 

Ca grădinile Armidei, ai un farmec răpitotr, 
ŞI Siretul te închide cu-al său braţ dezmierdător. 


Umbra ta, răcoritoare, adormindă, parfumată, 
Stă aproape de lumină, prin poiene tupilată. 
Ca o nimfă pânditoare de sub arbori înfloriți 
Ea la sânul ei atrage călătorii fericiţi. 


ŞI-I încântă, şi-i îmbată, şi-i aduce la uitare 
Prin o magică plăcere de parfum și de cântare, 
Căci în tine, luncă dragă, tot ce are suflet, grai, 
Tot şopteşte de iubire în frumoasa luna mail 


CUPRINS 


Malul Siretului 


Abutii uşori ai nopţii ca fantasme se ridică 

ŞI, plutind deasupra luncii, printre ramuri se despică. 
Râul luciu se-ncovoiae sub copaci ca un balaur 

Ce în raza dimineţii mișcă solzii lui de aur. 


Eu mă duc în faptul zilei, mă aşez pe malu-i verde 
Şi privesc cum apa curge şi la cotiri ea se pierde, 
Cum se schimbă-n vălurele pe prundişul lunecos, 
Cum adoarme la bulboace, săpând malul nisipos. 


Când o salcie pletoasă lin pe baltă se coboară, 

Când o mreană saltă-n aer după-o viespe sprinteoară, 
Când sălbaticele rațe se abat din zborul lor, 

Bătând apa-ntunecată de un nout trecător. 

Şi gândirea mea furată se tot duce-ncet la vale 

Cu cel râu care-n veci curge, fără-a se opri din cale, 
Lunca-n juru-mi clocoteşte; o şopârlă de smarald 
Cată ţintă, lung la mine, părăsind nisipul cald. 


CUPRINS 


Ffori de nufăr 


Prin trestia din baltă ce-n aer se mlădie 
Răsună-n dimineaţă o tainică-armonie. 
Sunt zâne ce se scaldă în fragedele zori? 
Nu-s zâne, dar copile, a zânelor surori. 


Verginile în apă intrat-au cu sfială, 

Şi-acum se joacă vesel în dulcea-i răcoreală, 
Şoptind, privind în undă albastrul cer senin, 
Umplând cu flori de nufăr cămaşa de la sân. 


O rază aurie prin stuhul des pătrunde 

ŞI gingaş luminează în cuibul ce le-ascunde 
Comori de tinereţe, comori de fericiri, 
Incântătoare forme de albe năluciri. 


Priviţi! cetatea verde se mişcă, se deschide. 
O mândră copiliţă apare, iese, râde 

Şi lunecă... Deodată, rotunzi şi albiori, 
Apar la foc de soare doi nuferi plutitori. 

Concert în luncă iba 


În poiana tăinuită, unde zbor luciri de lună, 
Floarea oaspeţilor luncii cu grăbire se adună, 

Ca s-asculte-o cântăreaţă revenită-n primăvară 
Din străinătatea neagră, unde-i viaţa mult amară. 


Roi de flăcări uşurele, lucioli scânteitoare 

Trec în aer, stau lipite, de /pp/năre/e-n floare* 
Răspândind prin crengi, prin tufe o văpaie albăstrie 
Ce măreşte-n miezul nopţii dalba luncii feerie. 


Iată, vin pe rând, pereche, şi pătrund col&-n poiană 
Bujorelul vioi, tamen, cu năltuţa 0do/eană, 

Frăfiori şi romanițe cate se aţin la drumuri, 

C/oporei şi măzărele, îmbătate de parfumuri. 


Iată frageda s7/ină, sfe/işoare, blânde na/be, 
Urmărind pe Vrsmocul iubitor de sânuri albe. 
Dediței şi garofite, pârguite-n foc de soare, 
Ioporaşi ce se închină gingaşelor /ăcri oare. 


Vine dzbru/ de la câmpuri cu feziza de a vie, 
Nufărul din baltă vine întristat, fără soţie, 

Şi cât el apare galben, oacheşele zore/e 

Se retrag de el departe, râzând vesel între ele. 


In poiană mai vin încă elegante floricele, 
Unele-n conuri doapmei şi-n rochiți de rândunele, 


*Luinările-n Jloare sunt florile numite luminărica-Domnului. 

Altele purtând în frunte, înşirate pe o rază, 
Picături de rouă dulce care-n umbră scânteiază. 


Ele merg, s-adună-n grupe, se feresc de buruiene 

Şi privesc sosind prin aer zbutători cu mândre pene, 
Dumbrăvenci, ganguri de aur ce au cuiburi de mătasă, 
Ciocârlii, oaspeţi de soare, rândunele,— oaspeţi de casă. 


Mierle vii şuierătoare, cucul plin de îngâmfare, 
Gaiţa ce imitează orice sunete bizare, 

Stigleţi, presuri, macalendri ce prin tufe se alungă 
Şi duioase turturele cu dor lung, cu jale lungă. 


Iată, vin şi gândăceii în hlamide smălţuite; 

Iată greieri, iată fluturi cu-aripioare pudruite, 

Şi culbeci care fac coarne purtându-şi casa-n spinare... 
La ivirea lor poiana clocoteşte-n hohot mare. 


lată-n urmă şi albine aducând în gură miere... 
Zbutătorii gustă-n grabă dulcele rod cu plăcere, 
Apoi sorb limpidea rouă din a florilor potire, 
Şoptind florilor în taină blânde şoapte de iubire. 


Dar, tăcerel... Sus pe-un frasin un lin freamăt se audel... 
Toţi rămân în aşteptare. Cântăreaţa-ncet prelude. 
Vântul tace, frunza deasă stă în aer neclintită... 

Sub o pânză de lumină lunca pare adormită. 


In a nopţii liniştire o divină melodie 
Ca suflarea unui geniu printre frunze-alin adie, 

ŞI tot creşte mai sonoră, mai plăcută, mai frumoasă, 
Pân” ce umple-ntreaga luncă de-o vibrare-armonioasă. 


Gânditoare şi tăcută luna-n cale-i se opreşte, 
Sufletul cu voluptate în extaz adânc pluteşte, 
Şi se pare că s-aude prin a raiului cântare 
Pe-ale îngerilor harpe lunecând mărgăritare. 


E privighetoarea dulce care spune cu uimire 

Tainele inimii sale, visul ei de fericire... 

Lumea-ntreagă stă pătrunsă de-al ei cântec fără nume... 
Macul singur, roş la faţă, doarme, dus pe ceea lume! 


CUPRINS 
Vânătorul 


Vânătorul pleacă grabnic la a zorilor ivire, 
Şi pe soare, falnic oaspe, îl salută cu iubire. 
Lumea veselă tresare, mii de glasuri sunătoare 
Celebrează însoţirea naturii cu mândrul soare. 


Valuri limpide de aer, ca o mare nevăzută, 

Trec alin pe faţa lumii şi din treacăt o sărută. 

Pe câmpia rourată pasul lasă urmă verde, 

Ce-n curând sub raza caldă se usucă şi se pierde. 


Vânătorul soarbe-n cale-i răcoreala dimineţii, 
Admirând jocul luminii pe splendorile verdeţii, 
Admirând în umbra caldă florile de prin poiene, 
Şi pâraie cristaline, şi vultani cu mândre pene. 

Pe colnic, în zarea luncii, un plop mare se ridică, 
Cu-a lui frunză argintie făcând umbră pe vâlcică. 
Vânătorul la tulpină-i cade-n visuri iubitoare... 
Două veveriţi pe-o creangă râd de arma-i lucitoare. 


CUPRINS 
Prntea 


Şoapta nopţii se aude suspinând încetişor; 
Arborii prin întuneric dau un freamăt sunător, 

Şi deodată Aurora se iveşte radioasă, 

Ca un ochi ce se deschide sub o geană luminoasă. 


Dulce, veselă, rozie, scumpă ca un vis iubit, 

Ea-şi ia zborul peste lume de la mândrul răsărit 
Şi-întâlneşte-n a sa cale o copilă cosânzeană 

Ce-i scăldată în năvalnic şi-n sân poartă odoleană.* 


S-a oprit copila tristă pe o punte de stejar, 

Plânsu-i lin pe sân îi cade ca un scump mărgăritar; 
Iar pârăul de la maluri smulgând floare după floare, 
Le depune cu şoptire lângă albele-i picioare. 


“De ce plângi»... îi zice-o rază pe-a ei frunte strălucind. 
Tu eşti jună, eşti menită să trăieşti, să mori iubind; 
Pentru tine-orice durere trebuie ca să se curme... 
Nouti sunt ce nu fac umbră şi dureri ce nu lasă-urme.” 


*Fetele de la ţară îşi fac scăldătoare de năvalnic (preri5) şi poartă pe ele flori de 
odoleană (pa/eriana), pentru ca să devie mai atrăgătoare. 

Aerul e viu şi proaspăt... el trezeşte şi învie 
Pieptul, inima şi ochii peste care lin adie. 
Balta-n aburi se ascunde sub un văl misterios, 
Aşteptând voiosul soare ca pe-un mire luminos. 





CUPRINS 


Ceru-n zare se roteşte; mii de vrăbii deşteptate 
Ciripesc şi se alungă pe girezi netreierate. 
Balta vesel clocotește de-un concert asurzitor, 
Şi din ochiuri se înalță cârd de rațe ca un nor. 


Printre stuhul ce se mișcă iată-o luntre vânătoare! 
Şerpii lungi se-ncolăcează sub a nuferilor floare; 
Rațele prin moşunoaie după trestii se ascund, 

Şi pe sus nagâţii ţipă, lişiţele dau în fund. 


Răspândind fiori de moarte, luntrea cea de arme plină 
Când la umbră se doseşte, când s-arată la lumină; 

Iar pe mal în liniştire, un bâtlan, păşind încet, 

Zice: “Nu-i pieirea lumii... vânătorul e poet!” 


Fântâna 


Pe cărarea înflorită, care duce la fântână, 

În ştergar şi în cattinţă, merge-o sprintenă română; 
Ea la brâu-i poartă furcă şi la sân un pruncuşor, 
Cu guriţa lui lipită de al laptelui izvor. 

Nevăstuica trece iute, torcând lâna din fuioare 
Şi sucind fusul vârtelnic ce-o atinge la picioare. 
Păsărelele-mprejuru-i zbor voioase şi cântând, 
Ea zâmbeşte şi tot merge, pruncușoru-i sărutând. 


Iată,-ajunge la fântână, ş-acolo se întâlneşte 

C-un drumeţ din lumea-ntreagă, care lung la ea priveşte, 
Apoi cumpăna o pleacă, apoi scoate la lumină 

Şi vecinei sale-ntinde o cofiţă, albă, plină. 


Româncuţa mulţumeşte, suflă-ncet peste cofiță 
Şi cu apa ne-ncepută udă rumena-i guriță; 

Iar drumeţul după dânsa bea, fugarul îşi adapă 
ŞI se jură că pe lume nu-i aşa de dulce apă. 


Secerisul 


CUPRINS 


Ciocârlia ciripie, fâlfâind din aripioare, 

Pe o scară de lumină se coboară de sub soare. 
Aerul e-n neclintire, el devine arzător; 
Prepeliţa cântă-n grâie, greierul cântă-n mohor. 


În cel lan cu spicuri nalte au intrat secerătorii, 

Pe când era încă umed de răsuflul aurorii. 

Toţi, privindu-i de departe, par că-noată-n galben râu, 
Fetele fără ştergare şi flăcăii fără brâu. 


Secerea, crai-nou de moarte, mereu taie, spicul cade. 
Prepeliţa îşi ia puii şi se duce; lanul scade, 

Iar în urmă, holda mândră, răsturnată prin bucăţi, 
Se ridică-n snopi de aut, se clădeşte-n jumătăţi. 


Mai departe, lucind iute, un flăcău ş-o fată mare 
De tot snopul îşi dau gingaş o furișă sărutare, 
Când o pasăre măiastră, peste lan trecând uşor, 
Zice: “Dulce-a mai fi pâinea de la snopurile lor!” 


CUPRINS 


Cositul 


Faptul zilei se aprinde pe a dealurilor frunte, 

Ş-un râu falnic de lumină se revarsă peste munte. 
Iarba coaptă străluceşte, ea se clatină la vânt, 

Ş-a ei umbră lin se mişcă în dungi negre pe pământ. 


Iată, vin cosaşii veseli, se pun rând. Sub a lor coasă 
Câmpul ras rămâne verde ca o apă luminoasă. 
Unii brazdele răstoarnă, în căpiţi alţii le-adună, 

Le clădesc apoi în stoguri şi cu stuh le încunună. 


Mai devale-n cea dumbravă cu poiana tăinuită, 
Unde umbra pare verde şi de flori e-mbălsămită, 
Coasele sub teaca udă zângănesc răsunător. 

Din căpiţă în căpiţă dumbrăveanca saltă-n zbor. 


Un flăcău, cosind deoparte, lângă-o tufă de sulcină, 
Vede iarba încâlcită, frântă pe la rădăcină. 

“Ce să fie2.. Cuib de fiară2.. O! minune!” zice el, 
Şi, zâmbind, se pleacă iute de culege... un cercel! 


Din ciclul 
VARIA (a) 

I7n religios CUPRINS 


cântat la serbarea juniwii academice române, 
dată în memoria acestui domn [Stefan cel Mare] 
/a mănăstirea Putna, în 15/27 august 1871 


Etern, Atotputernic, o! Creator sublime, 

Tu, ce dai lumii viață şi omului cuvânt, 

In tine crede, speră întreaga românime... 
Glorie ţie-n ceruri, glorie pe pământ! 


Sub ochii tăi în lume lungi valuri de-omenire 

Pe marea veciniciei dispar ca nori în vânt, 

Şi-n clipa lor de viaţă trecând strigă-n uimire: 
Glorie ţie-n ceruri, glorie pe pământ! 


Tu din sămânţa mică înalți stejarul mare, 
Tu junelor popoare dai un măreț avânt, 
Tu-n inimile noastre ai sacre, vii altare. 
Glorie ţie-n ceruri, glorie pe pământ! 


În tine-i viitorul, trecutul şi prezentul! 

Tu duci la nemurire prin tainicul mormânt 

Şi numele-ţi cu stele lumină firmamentul. 
Glorie ţie-n ceruri, glorie pe pământ! 


Etern, Atotputernic, ol Creator sublime, 

Tu, care ţii la dreapta pe Ştefan, erou sfânt, 

Fă-n lume să străluce iubita-i românime... 
Glorie ţie-n ceruri, glorie pe pământ! 

Iv lui Stejan cel Mare 


cântat la serbarea juninrii academice dată în 
memoria acestui domn la mcncistirea Putna, 


în 15/27 august 1871 


La poalele Carpaţilor, 

Sub vechiul tău mormânt, 
Dormi, erou al românilor 
O! Ştefan, erou sfânt! 

Ca sentinele falnice 
Carpaţii te păzesc 

Şi de sublima-ţi glorie 

Cu secolii șşoptesc. 


> 


Când tremurau popoarele 
Sub aprigii păgâni, 

Tu le-apărai cu braţele 
Vitejilor români. 

Cu drag privindu-ţi patria 
Şi moartea cu dispreţ, 
Măreţ în sânul luptelor, 
Şi-n pace-ai fost măreț. 


În cer apune soarele 
Stingând razele lui, 

Dar într-a noastre suflete 
In veci tu nu apuil 

Prin negura trecutului, 
O! soare-nvingător. 


CUPRINS 

Lumini cu raze splendide, 
Prezent şi viitor. 


În timpul vitejiilor, 
Cuprins de-un sacru dor, 
Visai unirea Daciei 

Cu-o turmă ş-un păstor; 
O! mare umbră-eroică, 
Priveşte visul tău: 

Uniţi suntem în cugete, 
Uniţi în Dumnezeu. 


În poalele Carpaţilor, 

La vechiul tău mormânt, 
Toţi în genunchi, o! Ştefane, 
Depunem jurământ: 

“Un gând s-avem în numele 
Românului popor, 

Aprinşi de-amorul gloriei 
Ş-al patriei amor!” 


Sfejan Vodă şi codrul 


Baladă 


Ştefan-Vodă rătăcit 

Intră-n codrul înfrunzit. 
Codru-i zice: “Domn viteaz! 
Ce-ţi curg lacrimi pe obraz?” 

“Ah! îmi plâng ostașii mei 
Morți, luptând ca nişte zmei!” 
Codrul zice: “Dragul meu, 
Incetează plânsul tău, 

Căci din brazii mei trufaşi 
Face-ţi-ol voinici ostași 

Ca să scapi biata moşie 

De păgâni şi de urgie”. 

“Fă!” răspunde mult voios 
Domnul mândru, inimos. 


Codrul puse a vui, 

Brazii a-şi însufleţi, 

Pe stejari a mi-l trezi. 

lar copacii mari şi mici 
Se făceau ostași voinici, 
Şi spre domn înaintau 

ŞI din gură cuvântau: 
“Să trăleşti, măria-ta! 

Hai la luptă, hai, Ştefane; 
Du-ne-n oardele dușmane!” 
Ştefan-vodă-nveselea 

Şi la luptă purcedea 

Peste munte şi muncel 

Cu tot codrul după el. 

Vai de ungurul semeţ 

Ce lupta c-un brăduleţi 
Vai de leah, vai de tătar 

Ce luptau cu un stețar! 

Szefan şi Dunărea 


Baladă 


“Dunăre! ce plângi tu oare?” 
“Plâng o floare de sub soare 
Ce din sânu-mi a tăpit 

Ştefan-vodă cel cumplit 


[22 


Pe cel țărm bătut de valuri, 
Sus pe zare, sus pe maluri, 
Sunt trei cete de oșteni, 
Turci, tătari şi moldoveni. 


Una-i ceata hanului, 
Una-i a sultanului, 
Una-i a Ştefanului! 

Iar în câmpul cel turcesc 
Mii de săbii zângănesc; 
lar în câmpul tătaresc 
Mii de arce săgeţesc; 
Iar în cel moldovenesc 
Doi luceferi strălucesc: 
Ştefan-vodă cel frumos 
Ş-o copilă, chip duios. 


Fata plânge, fata zice: 
“Lasă-mă să fug, de-aice, 

O! Ştefane, scumpul meu!” 
Domnul zice: “Nu! nu vreu, 

Nu, pre sfântul Dumnezeul! 
Că-mi eşti dulce la privit 

Şi mai dulce la iubit, 

Ca lumina soarelui 

La lupta viteazului”. 


“De-ţi sunt dragă, de-s frumoasă, 
Ia-mă, doamne, ori mă lasă.” 
“Bal de-a fi să lupt pe dată 

Chiar cu Dunărea turbată, 

Nu te las nici chiar de-un pas. 
Nici chiar morţii nu te las.” 
“Apoi dat, rămâi cu bine, 

Că tu n-ai parte de mine!" 

Fata zice şi s-aruncă 

lute-n Dunărea adâncă! 


Valurile clocotesc, 

Pe copilă-o-nvăluiesc 
Ş-o azvârl din val în val, 
Depărtând-o de la mal. 
Turcii stau încremeniţi, 
Moldovenii împietriţi 

ŞI tătarii înlemniţi. 

Stau şi ulii în zburare, 
Stau şi caii-n alergare, 
Stă şi soarele-n mirare, 


Căci deodată ce se vede? 
Cine-n valuri se repede? 

Domnul Ştefan cel vestit, 
Domnul cel nebiruit! 

EI s-azvârle nebuneşte 

ŞI înoată voiniceşte. 
'Taie-o brazdă, taie nouă, 
'Taie Dunărea în două, 

Şi pe fată mi-o ajunge 

Şi la piept cu foc o strânge 
ŞI se-ntoarce fericit 

Sus, pe malul înflorit. 


Din ciclul 
LEGENDE 


Dumbrava roşie 


Poem istoric CUPRINS 
(1497) 
dedicat amicului men C. Negri 
1 
VISUL LUI ALBERT* 


Albert, craiul Lehiei, făcut-a un vis mare, 
Un vis de năvălire, de-nvingeri glorioase! 
EI se văzu puternic, pe-un armăsar călare, 
Înfiorând cu spada-i popoare numeroase. 


*Regele Albert, după învoirea ce făcuse cu fraţii săi, regele Ungariei şi ducele 
Litvaniei, în conferinţa de la Leutschau, cercând a-şi împlini gândul asupra 
domnului Ştefan al Moldovei (conferinţă în care se dezbătu despre stârpirea 
românilor: sper exfirpatione Valachi) chemă la arme toată Polonia, Galiţia, Mazovia, 
pe loan de Tiffen, magisterul Prusiei, iar mai ales pe Alexandru, ducele Litvaniei, 
cu toată nobilimea litvană. Deci cu multă oaste de mercenari pedestri şi călăreţi 
el plecă de la Leopol spre Moldova la 26 iunie. Acea nefericită expediţie fu 
preînaintată de următoarele pronosticuri: Două sute de boi, apucându-i un vârtej 
înfricoşat la ieşirea din Leopol, se împrăştiară în toate părţile, unii căzură în 
şanţurile suburbiei, iar ceilalţi cu greu se putură găsi şi aduna. Când regele trecea 
un râuleţ, calul său de mână se poticni şi se înecă. Un oarecare Sropsk;, nobil de 
neam, dar cam nebun, de mai multe ori strigă în Leopol cu spaimă, prevestind 
pieirea polonilor. Fulgerul, căzând asupra taberei, ucise pe un nobil şi 12 cai. 
Preotul, servind dinaintea regelui, scăpă jos sfintele taine... 

Şi cu toate aceste înspăimântătoare întâmplări, departe de a se lăsa de păcate, 
oastea petrecea în libertate cu muieri, şi înşişi şefii, nu numai noaptea, dar şi chiar 
la lumina zilei, se desfătau în baie şi în beţie, dezmierdându-se în braţele femeilor. 

Creslau Curozwanski, nobil de Roza, decan de Cracovia, şi Padlowski de 
Przytyk, castelanul Radomiei, au fost trimişi soli către Ştefan-vodă, pentru ca să 
ceată libera trecere ptin ţară a oastei leşeşti, cercând a-l înşela că expediţia lui 
Albert ar fi menită în contra turcilor. Asemene misie au avut şi Matei Lonzinski, 
episcopul Cameniţei. 

Albert începu războiul asediind şi bombardând Suceava, însă nu reuşi a lua 
oraşul, ci pierdu multă oaste şi timp în zadar. Oastea leşească se retrase prin 

Din Miazăzi fierbinte în recea Miazănoapte, 
Din Răsăritul mândru l- Apusul lucitor 
EI auzi prin visu-i mii, mii de mii de şoapte 
Crescând în zgomot falnic, gigantic, imnător, 
Un uragan de glasuri ce clocotea prin lume, 
Purtând, nălţând ca fală un nume... al său nume! 


Albert, craiul Lehiei, trufaş, semeţ, uşor, 
Ademenit, se crede stăpân pe viitor 
Ş-aruncă ochi de pradă pe ţările vecine: 
“Care din ele, zice, mi-ar cuveni mai bine»” 
EI stă puţin pe gânduri, apoi cu mare glas: 


codrii Bucovinei, având în mijloc pe regele bolnav şi dus pe un leagăn; însă 
acolo moldovenii, ascunși între copaci, se izbiră ca lupii asupra leşilor şi le făcură 
multă stricăciune. Pietriră atunci mulţi din neamul lui Toporski (unul din cele 
mai vechi din Polonia), doi Tenczynski, Nicolai, palatinul Galiției, şi Gabriel de 
Moraviţa etc. 

Tot atunci un contingent de cruciați prusieni, urmând după armata regală, 
fură atacați de hatmanul Boldur, risipiţi, şi câţi scăpară de moarte fură robiţi. 

Acea oaste regală, în care se aflau magnații Podoliei, fu rău vătămată de oamenii 
lui Ştefan. 

Matei Miechovski zice: “O! Ştefan, bărbat triumfal şi victorios, care biruişi pe 
toţi regii înveninaţi! O! om fericit, care te bucuraşi de toate darurile câte natura 
le dă altora numai în părţi, unii fiind înţelepţi cu viclenie, alţii viteji ca sublima 
virtute a dreptăţii, alţii iar norocoşi contra duşmanilor, tu singur le avuşi hărăzite 
ţie toate deodată: just, prevăzător, viclean, biruitor asupra tuturor adversarilor! 
Nu degeaba cată a fi numărat între eroii secolului nostru!” etc. (Arhiva istorică a 
România). 

Aceste fapte sunt relatate de Matei Miechovski în istoria lui Ştefan-vodă; 
iar prinţul D. Cantemir, adeverind legenda poporală, zice: “Ştefan V., prinţul 
Moldovei, bătând oastea leşească la Cotnar, unde creşte vinul cel lăudat, cu 
totul o au stins; numai 15 000 au prins vii, pre carii i-au pus în jug şi i-au silit de 
au arat în lung două mile, în lat o milă de pământ, în care arătutră tot prin leşii 
aceia au semănat două păduri ce şi până astăzi se numesc, de poloni, Brcovina, 
iar de moldoveni, Dpbrava roşie, sau păduri roşii, pentru că s-au semănat şi 
sădit cu sânge leşesc”. 

“Moldova este pragul întâiului meu pas! 

În ţara acea mică, neîncetat lovită 

De duşmani fără număr şi-n veci nebiruită, 

In care toţi bărbaţii sunt zmei ce s-au luptat 
Cu leahul, cu maghiarul, cu turcul încruntat, 

Şi unde pe sub iarbă câmpiile frumoase 
Ascund troiene albe de-a duşmanilor oase, 

Un domn viteaz, un Ştefan, adună de mulți ani 
O glorie ce-i demnă de-ai lumii suverani. 

Voi merge la Moldova, la Ştefan drept voi merge, 
Şi luciul de pe frunte-i cu spada mea voi şterge, 
Iar lumea îngrozită, privind spre răsărit, 
Vedea-va-n loc de soare al meu chip strălucit!” 


A zis, şi-n nerăbdare-i pe lângă el în grabă 
Adună-a lui armată deprinsă la omor, 
Urdie numeroasă de fiare ce se-ntreabă: 
“Spre care orizonturi sălta-vom noi în zbor? 
In care parte-i hoitul promis l-a noastre gheare 
Să-l rupem într-o clipă, să-l roadem, înghiţim? 
In care ţări: teutone, române sau maghiare 
Vrea Albert, craiul nostru, pustiul să-l lăţim>” 


Aşa zicea cu fală a lui Albert oştime, 
În cete adunată pe câmpul din Dombrova, 
Când, prin văzduh, deodată, o gură din mulţime 
Rosti cu glas de taur sălbatic: “La Moldova!” 
“Ura!” strigă lehimea, întocmai ca un tunet, 
ŞI văi şi munţi şi codri răspunseră-n răsunet 
Ural... şi-n dor de sânge armata crunt aprinsă 
Ca un şuvoi de toamnă pe drumuri se întinse, 

Cu tunuri largi şi grele, cu flinte lungi, cu spade 
Ce viu luceau la şolduri şi-n teacă zângăneau, 
Cu armăsari zburdalnici ce vesel nechezeau, 
Mergând toţi, cai şi oameni, să calce şi să prade. 


În fruntea lor magnații mândri, bătrâni şi tineri: 
Toporski veteranul ce poartă barbă albă 
Inconjurat de neamuri: feciori, nepoți şi gineri, 
Formându-i o vitează şi glorioasă salbă. 


Grodeck, zis Fa/că- lare, ce-n gândul lui se jură 
Atâţi români să darme câţi are dinţi în gură. 


Zciusko neimpăcatul, cu braţe lungi şi tari, 
Care-n Bugeac ucis-a trei sute de tătari. 


Biela cel nalt, subţire ca trestia de baltă, 
Ce-n lupte sângeroase ca dânsa se mlădie, 
Cu sabia-i turcească tăind în carne vie, 
Pe când fugaru-i sprinten nechează, mușcă, saltă. 


Gorow şi Zablotowski, amici juraţi pe moarte 
Să-mpartă soarta bună, să-nvingă rele soarte, 
ŞI care în trei rânduri scăpat-au din robie, 
Prin degetele morţii trecând cu vitejie. 
Ei zbor pe doi cai gemeni, râzând în hohot mare 
Cu alți ca dânșii tineri, baroni, comţi palatini; 
Glence din Pocuția, Zbaloş Litfan ce are 
Un cârd pletos de zimbri în codri de arini. 
Gavril de Moraviţa, fraţii Grotov, Huminski, 
Mardela Veneticul, 'Tecelski şi Pruhninski, 

larmeric Mazovitul şi Kozjatic Ucranul, 
Ce creşte cai sălbatici şi-i prinde cu arcanul. 


Ei merg, bătând din pinteni!... Zburdalnica lor ceată 
Străluce de departe în haine poleite: 
Dulămi cu flori de aur la piept împodobite 
Şi-ncinse cu paftale de piatră nestemată, 
Ciapce purtând un vultur şi pene la mijloc, 
Încălţăminte roşii de piele de Maroc, 
Şi frâie yintuite, şi argintate şele, 
Şi armorii cusute pe colţuri de harşele. 


Ei merg jucându-şi caii, şi veseli între ei 
Vorbind de cai, de lupte, de-amor şi de femei, 
Tot ce-i mai scump în lume şi dă un farmec vieţii 
Pe timpul mult ferice şi viu al tinereţii. 


Ei merg precum ar merge la simplă vânătoare, 
Glumind în nepăsare de moartea ce-au să-nfrunte, 
Urmaţi de steaguri multe, urmând în foc de soare 
Pe hatmani, capi de oaste, cu Albert craiu-n frunte... 


Şi astfel în Moldova ei dau cu toţi navală! 
Dar când trecu hotarul, al regelui cal tare 
Se poticni... O buhnă ţipă în ziua mare, 
Şi moartea-şi găsi coasa în acea zi fatală! 


II 
ŢARA ÎN PICIOARE 


Ce vuiet lung de care, ce tropot surd de vite, 
Ce freamăt de suspinuri, de glasuri năduşite 

S-aud în sânul nopţii prin neagra-ntunecime 
Şi către munţi se-ndreaptă l-a codrilor desime? 
Din când în când sub nouri, trecând ca o săgeată, 
Clpeşte o lumină şi ca prin vis arată 
Bătrâni cu fruntea goală plecată spre pământ, 
Femei cu prunci în braţe şi pletele în vânt, 
Copile spăimântate mânând turme de oi 
Şi flăcăuași în fugă mânând cârduri de boi. 
Pe jos, pe cai, în grabă toţi părăsindu-și satul, 
Fugând cu vaiet, lacrimi, căci 1-a ajuns păcatul, 
Se duc pribegi şi palizi, în sân de mănăstiri. 

Dar unde sunt bărbaţii, voinici, junii, tarii, 
Să-şi apere părinţii, nevestele şi pruncii? 
Când suflă grea furtună pe ramurile luncii 
Ş-o zguduie, ş-o darmă, ah! unde sunt stejari? 
Stejarii sunt la locul lor, faţă cu furtuna! 


Acum de zece zile şi zece nopţi totuna, 
Din munţi şi pân” la Nistru, pe culme şi pe dealuri, 
Lungi buciume răsună, dând tainice semnaluri; 
Şi călăraşi din fugă prin sate, prin oraşe 
Crainesc: “Săriţi cu toţii pe litfele trufaşe! 
Viteazul Ştefan-vodă vă cheamă-n vitejie. 
Cine-i mişel să fugă, cine-i român să vie!” 
Toţi au răspuns: "Trăiască Moldova!” şi s-au dus. 


Pe loc tot omul verde ce poartă capul sus 
Şi-a sărutat odotii, şi-a ascuţit toporul, 
Şi-a prins din câmp fugarul ce-i sprinten ca o ciută, 


198 VASILE ALECSANDRI 





|? 


Apoi, făcându-şi cruce, zicând un: “Doamne-ajută!”, 
Ca şoimul de la cuibu-i voios şi-a luat zborul. 


Astfel din ţara-ntreagă plec cete înmiite 
Cu arce, barde, coase şi ghioage ţintuite, 
Purtând căciuli de oaie, mintene-n flori cusute 
ŞI barbe neatinse, al bărbăţiei semn. 

Ei merg de-a drept prin codri, pe lungi cărări pierdute 
Călări pe şele goale, cu scările de lemn, 

ŞI trec în zbor prin arbori ca demoni de urgie, 

Şi umbra scânteiază de-a ochilor mânie. 

Tot astfel şi boierii, stăpânii de moşii. 
Înconjuraţi de gloate, din casele lot pleacă, 
Privind cu mulţumire zburdalnicii lor fii 
Cum ştiu să-şi poarte caii şi-n fugă să se-ntreacă. 
Soții, surori şi mame suspină-n urma lor; 

Dar ei alerg ferice la câmpul de omor. 


Coman de la Comana, un uriaş de munte 
Ce intră prin bârloage şi prinde urșii vu, 

Aduce după dânsul mulţi vânători de frunte, 
Născuţi pe plaiuri nalte, trăiţi în vijelii. 

Balaur de la Galu, Ciolpan din Pipirig 
Râd şi de frigul morţii cum râd de-al iernii frig; 
Şi mulţi cobor din munte ca lava din vulcan, 

De soiul lui Balaur, de soiul lui Ciolpan. 

Velcea, bastard lui Şarpe, ca şarpele pe apă 
Alunecă prin duşmani şi mult cumplit îi muşcă. 
In luptă, când i-e sete, cu sânge se adapă, 

Şi drept potir el are o ţevie de puşcă. 
EI vine din Hârtoape cu Purice-Movilă 

Şi cu Roman- Pribeagul, ce nu mai ştiu de milă. 
Scheianul şi Mircescul, vecini de pe Siret, 
Învingători de unguri, s-au prins cu jurământ 
Nici chiar sub braţul morţii să nu dea îndărăt 
Pân” n-or intra cu leahul pe-al leahului pământ, 
Şi Zimbrul de la Scheie şi Zimbrul din Mirceşti 
Se duc să ia în coarne pe vulturii leşeşti. 
Bătrânul Matei Cârjă are-mprejurul lui 
Cinci sute de năprasnici ce vin dinspre Vaslui, 
Toţi racovenil... lar Cârţă, om înţelept şi harnic, 
E-n floare când se simte călare pe Şargan. 
Glumeţ, îi place-a zice lui Negrea, viteaz darnic*: 
“Am să mă fac, nepoate, din Cârjă — buzdugan!” 
Negrea, zâmbind, răspunde: “Ai cârja bătrâneţii 
La sfaturi, iar în luptă ai braţul tinereţii”. 
ŞI, ajungând cu toţii la Racova devale, 
O cruce luminoasă le se-arăta în cale. 


Aşa, cu mic, cu mare, apărătorii ţării, 
leşiţi ca frunza-n codri la vântul primăverii, 
Din văi adânci se urcă, din piscuri se cobor, 


*Familia Negre este una din cele mai vechi din Moldova. Chiar pe la începutul 
secolului XIV, un Negre vornicul figurează în istorie timp de 24 ani, adică de la 
1402 până la 1426, între cei 12 boieri mari, consilieri ai lui Alexandru cel Bun. 

La 1471, paharnicul Negre a fost descăpăţânat în Vaslui din ordinul lui 
Ştefan cel Mare, fiindcă a fost de părere a nu se război în contra lui Radu al Ţării 
Munteneşti, ca unul ce era creştin şi român. 

Un alt Negre, Patraşco, ginere lui Petre-vodă Șchiopul, a urmat în exil pe socrul 
său, a fost înscris în cartea de aur din Veneţia și a murit la Barcelona etc., etc. 

In hronicele şi hrisoavele rămase de la străbuni, numele de Negre apare 
ades ca proprietari de moşii Negreşti, ca oameni însemnați pe timpul lot, şi ades 
ca victime ale urgiilor domneşti. 

Trec râpile în salturi, trec râurile-not 

Ş-aleargă-n neodihnă, voinicii, cât ce pot 

La glasul ţării scumpe ce-i cheamă-n ajutor. 
Merg unii cu grăbire spre codrii Bucovinei, 

Ş-acolo se adună la strâmtele potici, 

Pândind, ca vânătorii, mişcările jivinei, 

Şi tot rugând: “Fă, Doamne, să treacă pe aici!” 

Merg alţii la Suceava să facă pe Albert 

A pierde oaste multă şi mult timp în deşert; 

Iar alţii la Cotnarul iubit şi podgoriu, 

Pe unde stau cu oastea Bogdan, domnescul fiu, 

Tăutu cu mintea coaptă, Costea cu ochi semeţ, 

ŞI Trotuşan şi Boldur, cu suflet îndrăzneţ, 

Şi unde Ştefan-vodă înfipt-a steagul său, 

Strigând la cer: “Ajută-mi, o! sfinte Dumnezeul” 


III 
TABĂRA LEŞEASCĂ 


Pe-o culme prelungită ard mii şi mii de focuri 
Ca stele semănate în numeroase locuri. 
Se pare că tot cerul căzut e pe pământ 
ŞI c-au rămas în urmă-i un haos, un mormânt, 
Atâta întristare şi-atâta-ntunecime 
Imprăştie pe boltă a norilor desime. 


Un zgomot lung se-nalţă din culmea luminată, 
Unindu-se în aer cu tunete cereşti. 
E zgomotul orgieil... lar zarea depărtată 
Roşeşte-n foc de codii şi sate româneşti. 

Aici beţii şi danţuri şi chiote voloase, 
În fund suspinuri, vaiet şi plângeri dureroase! 
Aici de pofte rele sunt ochii toţi aprinşi, 
Acolo curge sânge, acolo-s ochii stinşi, 
Căci astăzi celebrează lehimea-n sărbătoare 
Victoria dorită a zilei viitoare! 


Ostaşii pretutindeni formaţi în dese grupe 
Frig boi întregi, rup cărnutri ca lupii flămânziţi, 
Desfundă largi antale, beau lacom fără cupe, 
Se ceartă, râd în hohot şi urlă răgușiți. 
Ca dânşii, câini de lagăr la praznic luând parte, 
Schelălăiesc sălbatic, rod oasele deoparte, 
In mijlocul orgiei turbate ce tot creşte; 
Iar printre câini şi oameni pe iarbă stau căzute 
Femei, prada orgiei, cu mințile pierdute... 


ŞI însă vântul nopţii prin lagăr vâjâieşte, 
Ş-un glas din umbra ncagră la toţi strigă de-a rândul. 
“Orbil orbi! la masa morţii voi vă mâncaţi comândul!” 


Magnaţii juni, sub corturi, pe perne de matase 
Deşartă cupe pline cu vin de la Cotnar, 
Cântând cu fericire: “De viaţă rea nu-mi pasă! 
Iubită-mi e pe braţe, în viaţă nu-i amar!” 
ŞI fiecare strânge la pieptu-i cu-nfocare 
O fiică de-a Podoliei, frumoasă şi balaie, 
Cu buze pârguite la foc de sărutare, 
Şi ochi ce-noată- albaştri î în galeşă văpaie. 
ŞI fiecare simte că mintea-i se desfrână, 
Având lângă-a sa gură o gură voluptoasă, 

Şi-n braţe-i o copilă ce râde amoroasă, 
Ş-un sân rotund ce saltă vioi sub a sa mână. 
Ferice, mult ferice de dânşii!... faţa râde, 
Inima zboară, raiul în cale-i se deschide. 


ŞI însă vântul nopţii prin corturi vâjâieşte, 
De tunete cumplite văzduhul clocoteşte, 
Ş-un glas pierdut în umbră tot strigă ne-ncetat: 
“Orbi, orbil! moartea v-aşteaptă c-un ultim sărutat!” 


Cortul regal e splendid! Duzini de candelabre 
Revarsă-a lor lumină pe-o masă ce se-ntinde 
Sub table încărcate de scule şi merinde 
Şi sticle largi cu vinuri spaniole şi calabre. 
In mijloc stă-n iveală un cerb de patru ani, 
Incins pe-a sale laturi cu şiruri de fazani, 
Și două piramide de fructe mai alese, 
In Asia-nflorită crescute şi culese. 


Albert în fruntea mesei luceşte ca un soare, 
Înconjurat de oaspeţi în haine de splendoare. 
La dreapta-i al său frate mai june, Sigismund 
Apare-ntr-o dulamă de roş postav de Lund. 
La stânga-al Cameniţei episcop vechi, Lonzinski, 
Ş-alăturea cu dânşii se văd: Sbignew Țenczynski, 
Cu Herbor Lucasievitz, Padlowski castelanul 
Radomiei, și Creslau Roza, numit Decanul, 
Şi graf loan de Tiffen, magisterul Prusiei, 
Care-au adus la luptă cinci sute de cruciați, 
Şi falnicii 'Toporski, vechi neaoşi de-ai Lehiei, 
ŞI alţi de frunte nobili, din cei mai însemnați. 

Toţi gustă din merinde, deşartă largi pahare 
În sunetul metalic de vesele fanfare; 
ŞI sângele prin vine se scurge mai fierbinte, 
Ş-avântul creşte-n suflet şi nebunia-n minte... 
Când regele ridică o cupă de vin plină 
Şi glasul său puternic acest toast închină: 
“Eu, Albert, domnul vostru, şi al Lehiei rege, 
Intrat-am în Moldova ca leu învingător! 
Mâini este ziua luptei... Nimic nu s-a alege 
De Ştefan al Moldovei şi de al său popor. 
Cum beau această cupă, aşa mândra Lehie 
Să-nghită această ţară! Aşa să fie!” 
“pie 

Vivat! Ura! trăiască Albert mult glorios!” 
Răspund mesenii aprig c-un răcnet zgomotos, 
ŞI lagărul răsună în lungă depărtare... 

Dar iată că la uşă un om străin apare, 
Cu pieptul gol, cu părul în vânt, cu ochi focos; 
EI spre Albert ţinteşte privirea-i rătăcită, 
Face doi paşi şi strigă: “Deşartă-ţi cupa Jos, 
Albert! de soarte rele ţi-e cupa otrăvită“. 
Toţi se reped c-un urlet şi mâna pe el pun. 
“Lăsaţi-l, zice craiul; e Sropski cel nebun!” 
ŞI iar înalţă cupa, râzând de-o așa larmă... 
Dar cupa lângă buze-i în mâna lui se sfarmă, 
Ş-un trăsnet lung deodată în ceruri bubuiește 
Şi-n cortul plin de umbră furtuna năvăleşte, 
ŞI masa se răstoarnă, şi cortul se urducă... 
Iar pe câmpii, sub fulgeri, aleargă o nălucă. 

IV 
TABĂRA ROMÂNĂ 


O tânără pădure de ulmi şi de stejari 
Ascunde-oastea română prin junii săi tufari. 
Misterul şi tăcerea în sânul ei domnesc, 
Dar marginile sale sunt palid luminate 
De flăcările triste ce pâlpâte în sate 
Şi veselele focuri din lagărul leșesc. 
Prin arbori şi prin ramuri, din vârfuri pân-în poale, 
Din când în când luceşte oţel de săbii goale 
Şi ochi de lei, de vulturi, de leoparzi sălbatici, 
Ce ard sub vălul nopţii ca nişte roşi jăratici, 
Căci ei s-aţint cu jale şi se opresc cu ură 
Din zarea-nflăcărată pe lagărul vecin, 
ŞI tot românu-n suflet pe sufletu-i se jură 
Cu-al duşmanilor sânge să stingă-al ţării chin. 
Dor crunt de răzbunare! greu, aspru jurământ, 
Ce sapă-n întuneric un larg, profund mormânt! 
Ici, colo, prin poiene, stau pâlcuri de oşteni: 
Arcaşi de la Soroca, năprasnici orheieni, 
Aprozi, copii din casă, curteni şi lefecii, 
Toţi, oameni tari de vână şi oţeliţi în foc, 
Deprinşi a-şi trăi traiul în timpi de voinici 
Ş-a da mâna cu moartea făr-a mişca din loc. 
Ei poartă pe-a lor frunte, pe braţele lor groase 
Şi-n piepturi brazde multe, hieroglife sfinte 
Cu paloşul săpate, ce spun ş-aduc aminte 
De lupte uriaşe, de fapte glorioase! 
Şi-n viaţă-i fiecare şi-au câştigat un nume, 
O falnică poreclă, un titlu de strămoş: 

Mihul, Păun de codru, Balaur, Alimoș, 

Ursul şi Pală-Dalbă, Grozan şi Sparge-Lume! 
Eroi de vechi balade ce s-au păstrat în minţi, 
Trecând în moştenire la fii de la părinţi. 


Lungiţi pe mușchiul verde şi domolind fugarii 
Ce zburdă pe-ntunetric şi desfrunzesc tufarii, 
Voinicii buni de luptă şi bucuroşi de glumă 
Astfel grăiesc: 

“Grozane! ce-o fi ziua de mâini>” 

“O fi la unii mumă, o fi la alţii ciumă, 
Amară pentru litfe şi dulce la români.” 
“Amin! să deie Domnul!” 
"Va da, măi Pală-Dalbă! 
Şi-o fi precum la Baia, n-o fi ca-n Valea-Albă, 
Unde-am văzut pe Ursul gonit de şase turci.” 
“Gonitu-m-au pe mine, dar i-am urcat în furci!” 
“Va fi precum la Scheie, unde-aţi văzut în silă 
Maghiari schimbaţi în iepuri, ş-un Purice-n Movilă”. 
“Va fi precum la Lipneţ cu dumbrăvioara verde, 
La Racova pe unde şi azi turcul se pierde, 
La Grumăzeşti, pe maluri, unde cazacul jură 
Pe mine, chiar pe mine, m-a încrestat la gură 
“Te-a încrestat păgânul, dar când el vru de viu 
Inot să treacă Nistrul, o păţi rău, fărtate, 
Căci de pe mal în fugă tu i-ai sărit pe spate 
ŞI l-ai trimis sub Nistru, să-şi cate un sicriu.” 
“Bine-i făcuşi, Grozane! E scris în cele sfinte: 


p> 


*Numele Puriceştilor a fost schimbat în Movileşti pe câmpul luptei de la Scheie, 
luptă în care Hroiot, şeful armiei ungureşti, a fost descăpăţânat de Purice Aprodul 
(vezi poemul lui C. Negruzzi Aprodu/ Purice). 

Chiar apele să fie vrăjmaşilor morminte!” 
“Aşa e ţara noastrăl... e bună pentru vii, 
Şi pentru morţi e bună.” 
“De-aceea-n astă ţară 
Vecinii dau năvală cu sutele de mii. 
Urând viaţa la dânşii, le place-aici să piară!” 
“Le place, dar, Păune, şi noi le facem placul. 
Ei cred că-aici e raiul, ş-aici găsesc pe dracul.” 
“Şi cum să nu-l găsească urdule nebune 
Când Ştefan e-n picioare, când versul lui ne spune: 


Ştefan, Ştefan, domn cel mare* 
Seamăn pe lume nu are 
Decât numai mândrul soare! 


Din Suceava când el sare, 
Pune pieptul la hotare 
Ca un zid de apărare! 


Braţul lui făr-încetare 
Bate ordele tătare, 
Bate cetele maghiare, 


Bate leşi din fuga mare, 
Bate turci pe zmei călare 
ŞI-i scuteşte de-ngropare! 


Lumea-ntreagă stă-n mirare! 
Țara-l mică, ţara-l tare 
ŞI vrăjmaşul spor nu are!” 


*Cântec vechi poporal. 

“Trăiască Ştefan-vodăl... Mulţi duşmani vin la noi, 


Dar cât vin de năprasnici, puţini fug înapoi.” 
“Păcatul lor îi mână, sărmanii, ca pe-o turmă, 
ŞI moartea le stă-n cale, şi moartea le stă-n urmă.“ 
“De-aceea la Moldova vezi floare lângă floare. 
E îngrăşat pământul cu sânge.” 
“Aşa-1, frăţioare; 
Dar cresc bujorii mândri din sânge de român 
Şi pălămida neagră din sânge de păgân!” 


Sub cerul ce s-aprinde şi-n clipă iar se stinge 


Vărsând pe a lor feţe lumini fulgerătoare, 
Aşa grăiesc bărbaţii ce somnul nu-i atinge 
In așteptarea vie a zilei viitoare. 


ŞI poalele pădurii sunt palid luminate 
De flăcările roşii ce pâlpâie î în sate. 
Şi-n tabăra vecină orgia cea nebună 
Ca marea depărtată vuieşte sub furtună; 
lar în frunziş românii topoarele-şi descântă 
ŞI caii lor dezmiardă, şi-n umbră vesel cântă: 


“Sunt român cu patru mâini, 
Şi am leacuri de păgâni: 

De tătari am o săgeată, 

De turci pala mea cea lată, 
De litfeni un buzdugan 

Şi de unguri un arcan!” 

E, 
ŞTEFAN CEL MARE 


În mijlocul pădurii este-o poiană lungă 
ŞI largă ce foieşte de oameni ca un roi. 
La capătu-i din dreapta ea prelungeşte-o strungă 
Prin care ostăşimea curge ca un şuvoi. 
Ea intră în poiană şi se aşează-n rânduri, 
Privind la o colibă de ramuri de stejar 
In care-o umbră mare de om plecat sub gânduri 
Stă pe genunchi, se-nchină în faţă c-un altar. 





Deodată o lumină fantastic izbucneşte 
Din zece nalți mesteceni cu fruntea-nflăcărată. 
Coliba se deschide, umbra se scoală, crește 
Şi splendid maiestoasă la oaste se arată! 
Un lung fior pătrunde mulţimea-n admirare. 
Toţi zic: “E Ştefan! Ştefan!” 

Dar! Ştefan e cel Mare! 

Iată-l cărunt, dar încă bărbat între bărbaţi, 
Ca muntele Ceahlăul prin munţi din Carpaţi! 
EI întruneşte-n sine o triplă maiestate: 
Acea care o dau anii la conştiinţi curate, 
Acea care răsfrânge a tronului splendoare 
Ş-acea întipărită de faima-nvingătoare. 
Timpul i-a pus coroană de-argint, ţara, de aur, 
ŞI gloria măreaţă i-a pus cununi de laur. 

Pe falnicii săi umeri, cu anii, sunt clădite 
Nepieritoare sarcini de fapte strălucite, 
Dat, ani şi fapte, Ştefan nu simte-a lor povară, 
Căci dragostea moşiei, ca sfânta primăvară, 

În sânu-i înfloreşte şi îl întinereşte 
Pentru salvarea ţării, când ţara pătimeşte. 
Erou plin de lumină, el e menit în lume 
Pe secolul ce-l vede să sape al său nume 
Şi să răspândă raze pe secoli viitori, 
Precum un soare splendid ce sparge deşii nori. 
Fiinţă de-o natură gigantică, divină, 
EI e de-acei la care istoria se-nchină, 
De-acei care prin lume, sub paşii lor, cât merg 
Las” urme uriaşe ce-n veci nu se mai şterg, 
A cărora legendă departe mult se-ntinde 
Şi-nchipuirea lumii fantastic o aprinde. 
Măreţ, în a sa umbră un timp întreg dispare, 
Căci Dumnezeu pe frunte-i a scris: 17 pe fi zare! 


În mijlocul poienei el se înaintează, 
Se urcă pe movilă şi astfel cuvântează: 

“Români din toată ţara! Boieri, vechi căpitani, 
Şi voi, feciori de oastel... Sunt patruzeci de ani, 
Moldova, la Dreptate, pe soarta el stăpână“, 
Mi-a pus pe cap coroana şi buzduganu-n mână. 
Prin cel Atotputernic ce apele încheagă 
Păstrat-am până astăzi coroana mea întreagă 
Şi buzduganul teafăr, deşi pe mulţi duşmani 
I-a doborât, lovindu-i, în patruzeci de ani! 
Duşmani din fundul lumi, păgâni, duşmani vecini, 
ŞI, cine-ar putea credel... chiar duşmani fraţi, creştini! 
Trufaşi cu toţi, sălbatici, lacomi, vicleni şi orbi, 
Care-mprejurul ţării, precum un cârd de corbi, 


*Locul pe care Ştefan a fost proclamat domn al Moldovei purta numele de 
Dreptate. 

Stau gata s-o sfâşie... dar n-a vrut Dumnezeu, 
N-a vrut Moldova, ţara vitează, n-am vrut eul... 


Pe Radu, Aron Petru şi Țepeluş hainul 
I-am frântl... Maniac tătarul şi Matias Corvinul 
I-am frânt!... Chiar pe sultanul Mehmet-Fatin l-am frânt! 
Ş-alţi mulţi care pierit-au ca pulberea în vânt. 

Voi îi cunoaşteţi bine, vitejii mei oşteni, 
Voi, pardoşi de la Lipneţ, vultani din Războieni, 
Zimbii fioroşi din codrii Racovei, aprigi zmei 
Din Soci, din Catlabuga, din Baia, de la Şchei. 

Apărători al crucii, voi îi cunoaşteţi bine, 
Căci pentru-a lor risipă aţi războit cu mine 
Prin şesuri, munţi şi codri, pe iarnă, toamnă, vară, 
Făcând din pieptul vostru un zid, hotar de ţară, 
Roşind cu-al vostru sânge fierbinte, plin de viaţă, 
Siretul, Prutul, Nistrul şi Dunărea măreaţă; 
Stând vecinic în picioare, în veci neodihniţi, 
De arma, sora voastră, în veci nedezlipiţi, 
Fără copii, soţie, o! dragii mel vultani, 
Şi-n luptă, tot în luptă, de patruzeci de ani! 


Ş-acum când armăsarii Osmanului mărit 
Aruncă largi nechezuri din mândrul Răsărit, 
Când Mohamed pe ceruri şi-a azvârlit hangerul 
Ce, ca o semilună, cutreieră tot cerul; 
Când noi oprim cu pieptul furtuna păgânească, 
Ferind de-a sale valuri amvona creştinească; 
Acum, când toţi creştinii, regi, domnitori, popoare, 
Ar fi, ca fraţi de cruce, să-mpartă-același soare, 

Priviţi!... Pe cerul negru se-ntinde-un roş de sânge, 
Din depărtare suflă un vânt ce geme, plânge 

Şi spune că în zare ard sate şi oraşe, 

Că fiare fără nume ucid copii în faşe, 

Că ţara e-n nevoie, că mor români sub chinuri, 

Că fete mor sub silă, că pruncii mor în sânuril... 


Şi cine oare face această fărdelege? 
Un domn vecin, prieten, un domn creştin, un rege! 
Albert, craiul Lehieil... 
Albert, de cap uşor, 
Făcut-a un vis mare de rege-nvingător, 
Dar n-are el, sărmanul, aşa de largă mână, 
Să poată-n ea cuprinde o patrie română! 
Nici a ajuns Moldova de râsul mișeliei 
Ca s-o răpească-n gheare-i un vultur d-a Lehiei! 


Cât va fi-n cet o cruce ş-un Ştefan pe pământ, 
Nime nu va deschide Moldovei un mormânt! 
Cât vor călca duşmanii în ţara de români, 
Ei robi vor fi în ţară, dar vecinic nu stăpâni! 
Decât Moldova-n lanţuri, mai bine ştearsă fiel 
Decât o viaţă moartă, mai bine-o moarte viel 


Români din toată ţara, boieri, vechi căpitani, 
Voi toţi ai mei tovarăși de patruzeci de anil 
Când Albert ne meneşte robie, rele soarte, 
Răspundeţi, ce se cade lui Albert?... 
“Moarte, moarte!” 
Strigă poiana; Moarte! pădurea clocoteşte, 
Ş-un soare roş în ceruri deodată se iveşte. 

“Fiel le zice Ştefan, fie cum cereţi vol... 
La arme! şi pe moarte! căci Domnul e cu noi 


p> 


VI 
ASALTUL 


Gonise vântul nopţii furtunile cereşti, 
Lăsând acuma rândul furtunii omenești, 

Şi soarele-n splendoare din neguri răsărise, 
Părea că vrea s-admire pe acel ce se fălise 
Că lumea îngrozită, privind spre răsăsrit, 
Vedea-va-n loc de soare al său chip strălucit! 

EI primblă ochi de aur pe tabăra leşească 
Superbăl... imprejuru-i având ca s-o-ntărească 
Un lung ocol de care legate strâns cu lanţuri, 
Ocol armat cu tunuri şi-nconjurat cu şanţuri. 

Armata e-n picioare! Puternica armată, 
Cu-a sale lungi scadroane în larg cuadrat formată, 
Ocupă după şanţuri al taberei câmp nalt, 

Stând gata să respingă românii din asalt. 

Mii, mii de lănci cu flamuri se văd fâlfâietoare, 
Ca trestiile dese din bălți când suflă vântul. 

În aer zbor nechezuri, comenzi răsunătoare, 
ŞI caii-n neastâmpăr frământă-n loc pământul. 

Iar Albert, mândrul rege, în mijloc pe-o nălțime, 

Priveşte cu-ngâmfare frumoasa lui oştime. 
Călare pe-un cal sprinten din stepele ucranc, 
EI are lângă dânsul un grup strălucitor 

De palatini, de hatmani sleiți pe caii lor, 
ŞI steagul înainte-i cu semne suverane. 

La dreapta, sub pădure, româna oaste-apare 
În pâlcuri şi în cete pe câmp orânduită, 
Şi fiecare ceată de luptă pregătită 
C-un tun cu şapte ţevii, purtat pe roţi uşoare. 
Hotnogi numiţi de Ştefan comandă călărașii, 
Aprozii, lefeciii, curtenii şi arcaşii. 

Iar Ştefan stă pe-o culme cu-o ceată ce nu-l lasă, 
De-a ţării boierime şi de copii din casă. 
Sub dânsul are domnul un zmeu, un moldovan, 
In stânga lui pe Boldur, în dreapta pe Bogdan, 
In mână-i buzduganul domnesc care-n războaie, 
Ca braţul care-l poartă, în veci nu se îndoaie, 
Şi pe deasupra-i steagul, amenințând furtuna, 
Cu boutul, cu steaua, cu soarele şi luna. 

Precum doi nori pe ceruri stau faţă-ntunecoşi 
Şi merg unul spre altul, dând fulgeri luminoşi, 
Armatele dușmane, crunt-ameninţătoare, 
Răspând din ochi, din arme luciri fulgerătoare. 
Şi litfii şi românii privesc în nerăbdare 
Unii la rege, alţii la domn, şi fiecare, 
Dorind, pândind semnalul războiului... 

Deodată 

Ştefan ridică steagul, dând semn l-a lui armată. 
“Ural...” trei pâlcuri dese de cei mai buni arcași, 
Plecând, pe câmp se-nşiră în grupe de hărţaşi. 
Voinicii merg în fugă spre lagăr, îndrăzneți, 
Din arcele lor nalte trăgând mii de săgeți 
Ce vâjâie-n desimea scadroanelor leşeşti 
Şi prind răsad de moarte în piepturi omeneşti. 

Dar tunurile-ascunse în lagăr, după care, 
S-aprind, scoțând pe gură mortală detunare, 

Şi mulți dintre arcașii departe- naintaţi 
Cad morţi, scăldaţi în sânge, de glonţuri fulgeraţi. 
Tovarăşii lor grabnic atunci se întrunesc, 
Dau semne de-ngrozire, la fugă se gătesc, 
Cercând s-atragă leşii din tabără afară. 
Dar leahul nu-i urmează, cercarea le-i zadară! 
“Vezi litfa! zice Boldur, stă-nchisă la ocol. 
Nu vrea, nu îndrăzneşte să iasă-n câmp, la gol.” 
“Vom merge noi la dânşii! românul domn răspunde, 
In tabări lănţuite ştim noi cum se pătrunde. 
Tu, Boldur, mare hatman, şi tu, Coste-paharnic, 
Precum se cade vouă, îmi place a fi darnic, 
Făcându-vă cu mine părtaşi la zi de fală. 
În duşmanii Moldovei acu să- ntraţi năvală 
Cum intră leu-n turme şi paloşul în coaste!” 
Pe loc semeţii Coste şi Boldur, capi de oaste, 
S-au dus, s-au pus în fruntea românilor, strigând: 
“La foc, copil!” şi grabnic plecat-au alergând. 
Vuieşte aprig câmpul şi armele răsună, 

ŞI tunurile crunte ca tunete detună. 
O grindină de glonţuri fatală,-ucigătoare, 
In cetele române duc moarte-ngrozitoare; 
Dar ele, ne-ngrozite, făr-a-nceta de loc, 
Păşesc tot înainte, sub viscolul de foc. 

Mulţi le rămân în urmă, rupi, morți, căzuţi pe brâncil 
Ei zbor ş-ajung în număr la şanţurile-adânci. 
“Năval cu toţi în lagăr, năval! oastea răcnește. 
Din cer ne vede Domnul, şi Ştefan ne priveşte!” 
ȘI toţi s-aruncă-n şanţuri, dau unii peste alți, 
Cei mici, uşori, în grabă s-acaţă de cei nalți, 
Le sar pe umeri sprinten, ca tigri se izbesc, 

Cu unghiile de maluri se prind, se opintesc, 
Se urcă prinşi de lanţuri, de-a tunurilor buze, 
Şi printre mii de săbii şi mii de archebuze 
Ce-i taie şi-i răstoarnă în şanţuri, fărâmaţi, 
Ei pun picioru-n lagăr, puternicii bărbaţi! 
Zadarnic Ceremişii, dosiţi pe după care, 
Îndreaptă groase tunuri, le-ncarcă, le dau foc, 
Românii, de-ai lor duşmani deptinşi a-şi bate Jo 
Intr-înşii dau izbire cu-o aprigă turbare, 
i pun sub coasa morţii, în tabără-l resping, 
Şi, grabnic, care, tunuri în şanţuri le împing, 
Şi fac podişuri late cu trupuri sângeroase 
Ce mor în vaiet jalnic şi-n chinuri dureroase. 
Atunce craiul zice: “O! frate Sigismund! 
Zăreşti tu moldovenii în lagăr, colo,-n fund>” 
“Dar! Sigismund răspunde; zăresc o biată turmă. 
Nici unul însă teafăr nu-şi va călca pe urmă!” 
“Nici unul viu, nici unul!” zic leşii imprejur. 
Şi Herbor Lucasiewitz, viteaz cu părul sur, 
Se duce să avânte armata cea crălască 
ŞI cu românii aprigi în piept să se lovească. 


Ca nişte mari balauri cu lungi coarne-ascuţite, 
Scadroanele în zgomot de tropot sunător 

Se mişcă, saltă-n copce; apoi, luându-și zbor, 
Cu lancele plecate la fugă-s repezite. 

Dar Costea şi cu Boldur, tovarăși de izbândă, 
Ţinând în frâu avântul românilor semețţi, 

Le strigă: “Staţi aice! toţi după cai, la pândă, 
Să trageţi ţintă-n litfe o ploaie de săgeți!” 


Și cum veneau grămadă scadroanele sonore, 

Descalecă arcaşii, gătesc arcele lor, 
Trag, strunele vibrează, sunând zbârnâitoare, 
Mii de săgeți trec iute sub soare ca un nor 
Şi intră prin scadroane cu-o aspră vâjâure, 
Ducând cu ele groază, durere şi pieire. 
Intregi şiruri de oameni, din fugă săgetaţi, 
Se pleacă morţi pe coame, cad grabnic tăsturnaţi. 
Mulţi cai zac lângă dânşii şi mulţi, atinşi la nări, 
Fug, târâind cadavre cu un picior în scări. 
Dar Herbor Lucasiewitz răcneşte: “Înainte? 
ŞI lungile scadroane-nainte merg grămadă, 
Pân” ce topor cu lance şi buzdugan cu spadă 
S-ating în zângănire sub soarele fierbinte. 
Atunce mândrul soare ce spre apus plecase, 
Oprit în a sa cale, văzu cu ochii roşi 
Un furnicar de moarte ce aprig se-ncleştase, 
Un iad grozav de demoni sălbatici, fioroşi, 
Sărind, urlând ca fiare, muşcându-se scrâşnind, 
Rupând, lovind orbeşte, dând moarte şi murind! 
Românii în scadroane intrau ca-ntr-o pădure, 
Clădind movili de leşuri sub zdravănul topor. 
ŞI coasa neobosită, şi harnica secure 
Z.burau abătând caii sub călăreţii lor. 
Iar ulii din Soroca, şi zgripţorii din Vrancea 
Cu lancea căngiuită în gloată pătrundeau, 
ŞI răsturnau cu cangea, şi străpungeau cu lancea, 
Şi trupurile moarte cu trupuri le-ascundeau. 
Dar şi lehimea cruntă făcea pârtii grozave, 
În cetele române trecând ca prin troian. 
Btavi, ne-mpăcaţi, teribili, sub armele lor brave 
Curgea o dâră lungă de sânge pământean. 

Deodată prin oştime o veste a trecut: 
“Herbor sub buzduganul lui Boldur a căzut!” 
“Herbor e mort!” Stau leşii pătrunși, încremeniţi, 
Scot şoapte îngrozite, prin ranguri răzlețiți, 

Pierd cumpătul, pierd capul, zvârl armele-n văzduh, 
Dau dosul, şi fug iute, goniţi de-al spaimei duh. 

Iar craiul trist, cu palma lovindu-se pe frunte, 
Suspină: "O! 'Toporski, o! veteran căruntel 
Priveşte, fug mişeii! fug toţi, fug mic şi mare! 
De-acum în tine singur e singura-mi sperare!” 


VII 
LII PTA 


Toporski veteranul cu-o ceată mai aleasă 

Lui Albert se închină şi pleacă la război. 

Pe loc bătrânul Cârjă în cale-i vrând să iasă, 
De lângă Ştefan pleacă cu buni viteji de soi. 
Ei vin călări în grabă, aprinşi de răzbunare, 
S-apropie; iar Cârjă, zburând în fuga mare, 

In faţa lui Toporski s-opreşte ş-astfel zice: 
““Toporski! din doi unul e scris să piară-aice! 
Ori tu, ori eu; sus pala, şi vin” la luptă dreaptă 
“Cârjă! răspunde leahul, ai minte înţeleaptă, 
Dar inimă nebună. Eu te cunosc pe tine, 

Eşti leu năprasnic, însă şi tu mă ştii pe mine, 
Căci în mai multe rânduri luptat-am înainte, 
Pe când aveam braţ verde şi inimă fierbinte. 
Nici tu, vechiul meu dușman, nu m-ai învins pe mine, 
Nici eu n-am avut parte să te înving pe tine. 

Ce dar n-am putut face în focul tinereții, 

Putea-vom face oare sub iarna bătrâneţii? 

O! Cârjă, barbe albe purtăm acum noi doi, 

ŞI lupta, draga luptă, nu mai e pentru noi. 
Priveşte! alții, tineri, stau împrejurul meu. 
Demni adversari acelor de pe-mprejurul tău. 

Al lor acum e rândul, frate. Noi, veteranii, 

Şoimi învechiţi, deoparte să stăm, privind şoimanil. 
Vin” cole lângă mine, şi nu fii duşman mie, 

Căci vârsta între oameni stinge-orice dușmănie!” 
Răspunde-atunce Cârjă: “Toporski, ai dreptate, 
Ades e rece pieptul, şi inima tot bate! 

Apoi, mărindu-şi pasul, el strigă la ai săi: 

La luptă, voi, şoimanii, la luptă, feţii mei” 

“La luptă!” strigă însuși Toporski-n mare glas, 

Şi amândoi bătrânii deoparte s-au retras. 


Pe loc ambele cete aprins electrizate 
Scot paloşele-n soare c-un freamăt de oţel. 
Ochirile prin aer se-ntâmpină-ncruntate, 
Căci fiecare-alege un duşman pentru el. 


Plecând apoi cu toţii, strâng frâiele, dau pinteni, 
În sprintene dezghinuri îşi saltă caii sprinteni, 
Şi zbor pe-aripa urii, cu-avântul de nălucă, 
ŞI intră ceată-n ceată şi-n luptă se apucă. 
Pământul ropoteşte sub tropot de copite, 
Văzduhul străluceşte de arme ascuţite, 
Iar paloşele albe ciocninduse-n loviri 
Dau foc, dau moarte cruntă, dau aspre zângăniri. 
In clipă cad sub ele, străpunşi, scăldaţi în sânge, 
larmeric Mazovitul, ce-n două părţi se frânge, 

Şi Buhtea pârcălabul, cu-o largă brazdă-n piept, 

Şi tânărul Cozjatic, lipsit de braţul drept. 
Grodeck, zis Falcă-Tare, în crudul său avânt 

Precum un vier de codru, se-nainta prin gloată 

Şi sabia-mprejuru-i făcea o largă roată 

Ce se-nvârtea la soare şi șuiera în vânt. 

Cădeau victime multe sub arma ce zbura! 

Şi Grodeck în turbare pe rând le număra, 

Călcând tot înainte pe victimele sale. 

Când, iată, din mulţime apare drept în cale 

Balaur de la Galu, ce poartă ușurel 

O ghioagă monstruoasă, cu dinţii de oţel. 

Grodeck repede spada-i în pieptul lui Balaur! 

Sângele curge!... Pieptul greu muge ca un taur, 

Dat ghioaga se abatel... sub crunta-i lovitură 

Zbor ctrierii lui Grodeck, şi dinţii toţi din gută; 

Iar leahul, cladă moartă, greu cade pe pământ, 

Ne-ndeplinind în viaţă grozavu-i jurământ. 


> 


Coman, de la Comana, cu Velcea, şarpe iute, 

Privesc din depărtare cum vine şi cum saltă 
Un cal de soi ogarnic, deprins a vâna ciute, 
C-un voinicel subțire ca trestia de baltă. 
“Cine să fie oare cel căpitan frumos?” 
“E Biela, păr de aur, cu mijloc mlădios”. 
“Vânat de soi e, frate>” 

“E pui de palatin!” 
“ Aține-te dar, Velceo.” 

“Comane, mă aţin.” 
Şi amândoi la pândă se pun în a lui cale, 
Coman cu braţe goale, şi Velcea cu o coasă. 

Venea fugaru-n salturi, zburlind coama-i ple- 
toasă; 
Venea voiosul Biela pe câmpul cel de jale, 
Şi pala-i când de-o parte, când iar de altă parte, 
Tăind în carne vie, făcea ochiuri deşarte. 


Deodată Velcea sare, sub cal se ghemuieşte, 
ŞI calu-mpuns la glezne din fugă poticneşte, 
Turtind sub el pe Velcea; iar mândru-i căpitan 
Îl zvârle peste capu- - în pieptul lui Coman. 
“Bine venişi la mine!” îi zise urieşul, 
Şi-n braţele-i de schijă, râzând, grozav îl strânge, 
Cât pieptul îi zdrobeşte şi oasele îi frânge, 
Apoi între cadavre, pe câmp, aruncă leşul... 


Gorow şi Zablotowski combat delaolaltă 
Cu Stroe Vlad, hotnogul, şi cu şoltuzul Daltă. 
Umăr de umăr, coastă de coastă, om şi cal 
Se strâng, se prind cu ută în cleştet infernal, 
Voind a se absoarbe de pe a lumii faţă 
Cu partea lor de soare, cu partea lor de viaţă. 
ŞI sângele din piepturi, din frunţi mereu se scurge 
Şi pe sub cai de-a lungul el gâlgâie şi curge. 
Crâncenă luptă! Moartea deasupra se arată, 
Face un semn, alege, şi cleştetul deodată 
La semnu-i se desprinde, lăsând pe câmp să cadă 
Gorow şi Zablotowski, amici, a morţii pradă! 
Iar caii lor, ca dânșii nedespărţiţi, cu dor, 
Se duc nebuni prin lagăr, chemând stăpânii lor. 


Glence din Pocuția sub Udrea se doboară. 

Udrea e prins de Cziusko, dar singur se omoară, 
Strigând în desperare: “Ah! zece morţi mai bine 
Decât o viaţă lungă şi zile cu ruşine!” 

Corbaci retează capul baronului Huminski, 
Ciolpan apucă-n braţe-i pe junele Tenczynski 

Şi merge de-l depune lui Ştefan la picioare, 
Apoi se-ntoarce iute la nouă vânătoare. 


Zbaloş pe-un cal de câmpuri, Negrea pe-un cal de munte 
Se întâlnesc cu ochii ş-aleargă să se-nfrunte. 
Izbindu-se-n mulţime cu-avânt spăimântătot, 
Crunt se lovesc din fugă cu paloşele lor. 
Lovire fulgerândă şi leahului fatală! 
EI cade Josl... În mâna-i se frânge a sa pală, 
Dar Negrea, viteaz darnic, îi zice: “Frate Zbaloş, 
Pe-un om căzut nu-mi place să cadă al meu paloş. 
Te scoală, mergi în pace cu zile de la mine. 


[22 


Ar fi păcat să piară un bun viteaz ca tine! 


A zis, calu-şi întoarce şi-n gloată se repede, 
Lăsând în urmă-i leahul; iar Cârţă, care-l vede, 
Ii strigă de departe: “Ani mulţi, Negreo, nepoatel 
Braţul ce nu dă moarte când poate, multe poate!” 
Şi glăsuind, el vede a lui Toporski ceată, 
Ciuntită, risipită şi-n tabără-alungată, 
Fugind cum fuge spaima lipsită de ruşine... 
Şi simte mândrul Cârjă o mare vâlfă-n sine. 


Iar cainicul Toporski, cu fruntea obosită, 
Şopteşte vărsând lacrimi: “O! soartă mult cumplită! 
Eu, tare-odinioară, vechi arbor al Lehiei, 

Pierdut-am frunzi şi ramuri sub vântul vijeliei! 
Iată-mă-nvinsl... O! Cârjă, de-acum sunt robul tău!” 
“Rob, tul nu mi-ar ierta-o preasfântul Dumnezeul 
Când un popor de oameni se-nchină ţie, mic, 


p> 


Un tu, ş-un eu, Ioporski, nu cade în robie! 


Aşa grăieşte Cârjă, bătrânul înţelept, 
ŞI, singur, merge vesel la Ştefan, domnul drept, 
Ce-i zice: “Ani mulți, Cârjă! tu fală mi-ai făcut! 
Ca tine fie-ţi neamul viteaz şi priceput!” 


Apoi către oştimea pe lângă el rămasă: 
“Acum e tândul nostru, boieri, copii din casă! 
Să dăm zorul din urmă, cumplitul nostru zor, 
Ce trece şi răstoarnă ca trăsnet răzbitor. 

Daţi vânt armelor voastre! pe cai, şi după mine!” 


Precum un cârd de vulturi din sferele senine 
Cad iute ca un fulger pe-o pradă ce zăresc, 
Românii, duși de Ştefan, în lagăr se izbesc! 
Nimic nu le rezistă, nici tunuri, nici desime, 
Nici şanţ, nici zid de care, nici deasă călărime, 
Căci ei răstoarnă-n treacăt, şi darmă, sfarmă-n clipă 
Scadroane, tunuri, corturi, şi pun tot în risipă. 


Fug leşii, fug cruciații şi fuge însuşi craiul! 
Îi duce domnul Ştefan cum vântul duce paiul; 
Iar tabăra leşească un lung pustiu rămâne 
Sub apriga furtună a cetelor române! 


Când suflă vântul toamnei prin codrii veşteziţi, 

Copacii plini de frunze sunt astfel zeuduiţi, 
Şi crengile căzute, şi frunzele uscate 
Pe câmp în depărtare sunt astfel semănate. 


VIII 
ARATUL 


Armata glorioasă e frântă, risipită, 

Ca munţii de nisipuri în Africe pustii. 

latr-un vârtej de spaimă din urmă-i fugărită 
Prin văi, prin munţi, prin codri, prin râpi şi pe câmpii. 
lar craiu-n desperare, din dealul Catilinei, 
Priveşte printre lacrimi frumoasa lui armată, 
Ieri floarea vitejiei, azi, vai! prada rușinei, 
Cum fuge ca un nout sub raze-mprăştiată, 
Ş-acum el se găseşte cu adevărul faţă! 

Slab, mic, fără trufie, văzându-şi înainte 
Spectacolul pieirii ce-i dă fiori prin minte, 
Şi-n urmă-i alt spectacol ce sufletu-i îngheaţă. 


Pe-un şes întins şi galben, sub arşiţa de soare, 
Cinci sute pluguri ară pământul ţelinos, 
Şi domnul Ştefan însuşi, cu fruntea în sudoare, 
Asistă pe-un cal negru, sub un stejar frunzos. 
Opt mii de leşi de oaste, legaţi, cu frâu-n gură, 
In loc de boi, la juguri se opintesc trăgând; 
Ei trag mereu, şi fierul greu muşcă-n bătătură, 
ŞI unii gem, şi alţii cad pe genunchi plângând! 
Dar biciul îi loveşte şi lancele-i împung... 

Se scoală-n brânci şi iarăși trag brazde pe pământ! 
Mulţi dintre ei, sărmanii! în capăt nu ajung 

Şi chiar în a lor brazde găsesc al lor mormânt! 
Românii cu glas aprig îndeamnă ca să-ntindă, 

Strigând: “Hăis, ţa, litfene; hăis, ţa, haram de plug! 

Tu-mi pregătisel jugul, eu mi te-am pus în jug; 

Hăis, ţa!...” Apoi din urmă aruncă-n brazde ghindă. 
Iar Ştefan la tovarăşi le zice cu glas tare: 

“Aşa scrie românul a sale fapte mari, 

Cu fieru-n brazdă neagră!... Românul astăzi are 

Pământul său drept carte şi pluguri cărturari. 

Aici pe unde astăzi e numai câmp, otavă, 

Umbri-se-vor urmaşii sub Roșia Dppbravăt” 


Trecut-au patru secoli din ziua cea fatală 

Când se-ngropă-n ţărână a duşmanilor fală! 

Şi faptul cel istoric, sub formă legendară, 

Din neam în neam românii îl povestesc în ţară. 
Priviţi! lângă-o dumbravă stă tabăra de care. 

Flăcăi voinici şed roată pe lângă un foc mare, 

Mirânduse-ntre dânşii cum vreascurile-n foc 

Ca nişte şerpi se mişcă, sucindu-se în loc. 

“Ştiţi voi de ce stejarul, arzând, plânge şi geme? 

(Intreabă-un român agetr pe care-a nins devreme.) 

Cole,-n astă dumbravă, copacii urieşi 

Sunt locuiţi, se spune, cu suflete de leşi. 

Pe timpul bărbăţiei au prins Ştefan cel Mare 

O oaste de năvală ş-au pus-o ca să are; 

Iar în pământul negru cu sânge-amestecat, 

Spre lungă pomenirte el ghindă-au semănat 


p> 

EI zice, şi dumbrava se pare că roşeşte, 

Ş-un aspru glas de vultur în noapte se trezeşte. 
E] zice, focul arde, dumbrava luminând, 

Prin crengile frunzoase trec umbre suspinând! 


CUPRINS 


Pohod /a Sybir 


Sub cer de plumb întunecos, 
Pe câmp plin de zapadă 

Se trăgănează-ncet pe Jos 

O jalnică gramadă 

De oameni trişti şi îngheţați, 
Cu lanţuri ferecaţi. 


Sărmani!... de şase luni acum 

Ei merg, fără-ncetare 

Pe-un larg pustiu ce n-are drum, 
Nici adăpost, nici zare. 

Din când în când un ostenit 
Mort cade, părăsit! 


E lung cel şir de osândiţi! 
Pe vânăta lor faţă 
Necontenit sunt pălmuiţi 
De-un crivăţ plin de gheaţă, 
Şi pe-al lor trup de sânge ud 
Des cade biciul crud. 

În urma lor şi pe-mprejur 
Cazaci, başchiri sălbatici, 

Cu suliți lungi, cu ochi de ciur 
Alerg pe cai zburdatici, 

Şi-n zarea sută stă urlând, 
Urlând lupul flămând. 


Dar unde merge-acest popor 
Ce nu mai are-n lume 

Nici o sperare-n viitor, 

Nici patrie, nici nume?... 

Se duce, şters dintre cel vii, 
Să moară prin pustii. 


Palid convoi, pierdut, uitat, 
Coloană funerară, 

Ea poartă-n frunte un stigmat... 
Amorul sfânt de ţară! 

O! sfânt, sublim, ceresc amor, 
Câţi pentru tine mor! 


Ah! câţi martiri pentr-un cuvânt, 
Un dor de libertate, 

Cu zile mers-au la mormânt 
Prin răzbunări turbate! 

Câţi au format grozavul şir, 
Pohodul la Sybir! 


Acum coloana s-a oprit 
Sub crivățul de noapte. 

Din sânu-i rece, amorţit, 
les dureroase şoapte. 

Toţi se înşiră-acum în rând, 
Gemând şi tremurând. 


Un comandant, aprig călău, 
l-adună ca pe-o turmă 
Şi-nseamnă chiar pe biciul său 
Câţi au căzut în urmă; 

Apoi în vânt cu aspru glas 

Dă ordin de popas. 


Convoiu-ntreg, nedezlipit, 
Ingenunchind se lasă 

Pe câmpul alb şi troienit, 
Sub negura geroasă, 

ŞI stă gramadă la un loc, 
Făr-adăpost, nici foc. 


Cu pieptul pe omăt lungiţi, 
Sărmani! adorm îndată, 
Visând de câmpii înfloriți, 
De ţara depărtată, 

Şi pieptul lor plin de amar 
Se bate tot mal rar. 


Unul prin vis vede plângând 
O mamă-mbătrânită. 

Altul se-ngâna dezmierdând 
Soţia lui iubită, 

ŞI toţi pe sub genele lor 


Si 

Au lacrime de dor. 


Ei dorm adânc! ş-al nopţii vânt 
Cu şuier viscoleşte; 

Ei dorm adânc; şi pe pământ 
Mereu troianul crește, 

Şi stelele, privind la ei, 

Plâng lacrimi de scântei. 


Treptat, omătul spulberat 
Se-ntinde ca o mare, 

ŞI creşte, şi sub el, treptat, 
Convoiu-ntreg, dispare, 
Şi-n zori tot câmpu-l învelit 
C-un giulei nemărginit. 


Au fost! acum ei unde sânt?... 
Un cârd de vulturi zboară 

Pe sus c-un repede avânt 

ŞI iute se coboară, 

Iar dintre brazi vine urlând, 
Urlând lupul flămând!... 

Legenda rândunicăi 


dedicată dnei Nyka Grădisteanu 

Rândunică, rândunea, 

Ce baţi la fereastra mea? 

Du-te-ţi pune rochiţa, 

Că fe arde arșiţa, 

Te suflă vântoaiele 

Și te udă ploaiele. 

Mergi în câmpul înverzil, 

Că rochița a-nflorit 

Și 0 calcă turmele 

Și 0 pasc oitele. 

(Cântec poporal) 

I 
Când se născu pe lume voioasa Rândunică, 
Ea nu avea făptură ş-aripi de păsărică, 
Fiind al cununiei rod dulce, dezmierdat, 
Copilă drăgălaşă de mare împărat. 
Dar fost-a o minune frumoasă, zâmbitoare, 
Sosită printre oameni ca zâmbetul de soare, 
O gingaşă comoară formată din senin, 
Din raze, din parfumuri, din albul unui crin, 
Şi maica sa duioasă, privind-o, se temea 
Să nu dispară-n aer sub forma de o stea. 


O zână coborâtă din zodia cerească 

Veni să o descânte, s-o legene, s-o crească, 

Să-i deie farmec dulce, podoabe, scumpe daruri, 
S-o apere-n viaţă de-a zilelor amaruri. 

Ea-i puse-o scăldătoare cu apă ne-ncepută, 

De ploaie neatinsă, de soare nevăzută, 

Şi-n apa încălzită cu lemn mirositor 

O trestie, un fagur ş-o floare de bujor, 
Menind prin şoapte blânde copila să devie 
Năltuţă, mlădioasă ca trestia verzie, 

La grai ca mierea dulce, la chip fermecătoare 
Şi ca bujorul mândru de ochi atrăgătoare. 
Apoi zâna-i aduse o dalbă de rochiţă, 

Din raze vii ţesută, cu stele prin altiţă, 

Şi-i zise: "De-ţi e gândul să ai parte de bine, 
Rochiţa niciodată să n-o scoţi de pe tine, 

Şi cât vei fi al lumii frumos, iubit odor, 

Să fugi în lumea-ntreagă de-al luncii zburător, 
Căci el ţinteşte ochii şi dorurile sale 

Pe oricare fiinţă cu forme virginale, 

Pe dalbele copile, a dragostei comori, 

Ce-s jumătate fete şi jumătate flori, 

Pe zânele născute în atmosfera caldă, 

Ce sub văpaia lunii în lacuri lin se scaldă, 

Şi chiar pe luna plină de o lumină moale, 
Ce-atinge iarba verde cu albele ei poale”. 


II 


Copila descântată de zâna ei cea bună 
Creştea-ntr-o ziuă numai cât alta într-o lună, 
Ş-a sale brăţişoare, ş-a sale mici picioare 
Aveau, fiind în leagăn, mişcări de aripioare; 
Iar când ieşi din cuibul în care înflorise 

Ca roza dintr-un mugur cu foile deschise, 
Când umbra sa vioaie, plutind sub cer senin, 
Putea să se măsoare pe umbra unui crin, 
Mult îi plăcea copilei s-alunge rândunele 


ÎNȘIRĂ-TE, MĂRGĂRITE 





Ce lunecau prin aer şi o chemau la ele, 
S-alerge pe sub bolta bătrânilor arini, 
Cercând să prindă-n iarbă a razelor lumini, 

Să fugă rătăcită de-a lung, de-a lung pe maluri 
Atrasă-n cursul apei de-a râurilor valuri, 

Şi-n cale-i să s-oprească, uimită, încântată 

De dulcea armonie naturii deşteptată. 


Atunci pe nesimţite un glas de zburător 

Ii tot fura auzul şoptindu-i, plin de dor: 
“Atât eşti de frumoasă la chip şi la făptură, 
Că nopţii dai lumină, şi iernii dai căldură, 
ŞI orbilor din umbră dai ochi să te admire, 
ŞI morților grai dulce să spuie-a lor simţire. 
Ah! părul tău lung, negru, ca aripa corbie, 
Cu-a lui întunecime ar face nopţi o mie, 

Şi chipul tău ce fură chiar ochii de copile 
Din alba lui splendoare ar face mii de zile! 
Ah! buzele-ţi rotunde, cu râs înveselite, 

Se par două cireşe în soare pârguite, 

Şi mijlocu-ţi de-albină sub vălul tău de aur 
Se leagănă prin aer precum un verde laur; 
Iar ochii tăi, luceferi cu tainice luciri, 
Răsfrâng toată văpaia cereştilor iubiri 

Ce ai aprins în inimi când te-ai ivit pe lume 


[22 


Tu, zână fără seamăn, minune fără nume! 


Copila, cu uimire, îl asculta zâmbind... 
Apoi, cătând în urmă-i, se depărta fugind, 
Lulie zburătoare, de fluturi alungată, 
Care-i formau pe frunte o salbă-naripată. 

II 


Visează luna-n ceruri!... sub visul cel de lună 
Flori, ape, cuiburi, inimi visează împreună. 
Nici o mişcare-n frunze, și nici o adiere 

Nu tulbură în treacăt a nopţii dulci mistere. 
Albina doarme-ascunsă în macul adormit, 
Bâtlanul printre nuferi stă-n labă neclintit, 

ŞI raza argintie din stele dezlipită 

Căzând, săgeată lungă, prin umbra tainuită, 
Se duce de aprinde văpăi tremutătoare 

În albele şiraguri de rouă lucitoare. 





Dat cine-acum, ca raza, în lumea nopţii zboară? 
Ce umbră, cu sfială, prin arbori se strecoară 

Şi merge drept la malul pârăului din vale? 
Oprindu-se-ngrijită ades în a sa cale, 

Ea vine lângă apă, cu drag la ea priveşte 

ŞI, singură-n răcoare, de baie se găteşte. 

O! dalbă feerie! divină încântare... 

Rochiţa de pe umeri alunecă, dispare, 

ŞI lumii se arată minunea cea mal tară, 

Albind ca faptul zilei în zi de primăvară! 

Toţi ochii de luceferi, de păsări şi de flori, 
Loviţi ca de lumina rozatică din zori, 

S-aprind de-o scântelere ce-n inimă pătrunde... 
Dat juna-mpărăteasă în apă se ascunde. 

Ferice, dezmierdată de unda răcoroasă, 
Ea-noată cu-o mişcare alene, voluptoasă, 
Lăsând ca să albească prin valul de cristal 
Frumoasa rotunzime a sânu-i virginal. 

Și iarba de pe maluri se pleacă s-o privească, 

ŞI trestia se-ndoaie voind ca s-o oprească, 
Şi apa-n vălurele de aut se-ncreţeşte, 

ŞI nuferii se mişcă, bâtlanul se trezeşte, 
Pădurea cântă imnuri, și luna amoroasă 
Revarsă pe copilă o mantie-argintoasă. 


Acum pe lângă trestii ea lunecă uşor 

ȘI, vrând la mal să iasă, pătrunsă de-un fior, 
Pe sânul ei ud încă ea părul îşi adună, 

Se oglindeşte-n apă, se oglindeşte-n lună, 
Și umbra-i diafană cu formele-i rotunde 

In lină îngânare se clatină pe unde. 


IV 


Cocoşu-n depărtare intonă o fanfară! 
Copila cu grăbire din valuri iese-afară. 

Ah! unde-i e rochiţa și unde-al ei noroc?... 
Ea vede zbutătorul cu ochii mari de foc 
Ce vine ş-o cuprinde cu braţele-ntr-o clipă; 
Dat grabnic se aude un freamăt de aripă, 
Şi dalba-mpărăteasă, din braţe-i dispărând, 


Se schimbă-n rândunică şi fuge-n cer zburând! 


Atunci ş-a ei rochiţă, nălțându-se în vânt, 
Topitu-s-a în ploaie de raze pe pământ, 

Şi pân-în faptul zilei crescut-au flori din ele, 
Odoare-a primăverii: Roch/4i-de-rândunelel... 


Mirceşti, 1874 

Dan, căpitan de plai 


(AV secol) CUPRINS 





Frunză verde de mălai, 
Cine merge sus la rai? 
Merge Dan, şoiman de plai, 
C-a ucis el multi dusmani, 
Un vizir şi patru bani. 
Frunză verde lenn de brad, 
Cine merge jos în iad? 
Mere tătarii lui Murad, 
C-au ucis în zi de mai 
Pe Dan, căpitan de plai! 
(Fragm. de cântec poporal) 


I 

Bătrânul Dan trăieşte ca şoimul singuratic 
In peştera de stâncă, pe-un munte păduratic, 
Privind cu veselie cum soarele răsare, 

Dând viaţă luminoasă cu-o caldă sărutare, 
Privind cu jale lungă cum soarele apune... 
Aşa şi el apus-a din zile mari şi bune! 

Vechi pustnic, rămas singur din timpul său afară, 
Ca pe un gol de munte o stâncă solitată, 
Dincolo din morminte el trist acum priveşte 
O tainică fantasmă ce-n zare s-adâncește, 
Fantasma drăgălaşă a verdei tinereţi 

Ce fuge de răsuflul geroasei bătrâneţi, 

Şi zice: “Timpul rece apasă-umărul meu 

Şi cât m-afund în zile, tot simt că e mai greul 

O! lege-a nimicirii, o! lege nemiloasă! 

Când, când s-a toci oare a vremii lungă coasă!” 
Apoi el pleacă fruntea şi cade în visare, 

ar munţii, albi ca dânsul, se-nclină-n depărtare. 


Al timpilor eroici imagine augustă, 

Pe când era el tânăr, lumea-i părea îngustă 
Pentru bine, şi largă, prea largă pentru răul 
EI ar fi vrut-o bună ca bunul Dumnezeu. 
Deci îi plăcea să-nfrunte cu dalba-i vitejie 

Pe cei care prin lume purtau bici de urgic, 

Şi mult iubea când ţara stiga: “La luptă, Dane!” 
Să vânture ca pleava oştirile dușmane. 
Atunci a lui mânie ca trăsnetul era, 

In patru mari hotare tuna şi fulgera, 

Iar ţara dormea-n pace pe timpii cei mai răi 
Cât Dan veghea-n picioare la căpătâiul ei. 
Ades el pleca singur prin codri fioroși, 

In care luceau noaptea oţeluri şi ochi roşi, 

Şi dacă murgu-i sprinten da-n lături sforăind, 
Viteazul cu blândeţe îl dezmierda grăind: 
“N-aibl grijă, măi şoimane! eu am şi duc cu mine 
O vrajă rea de duşmani și bună pentru tine”. 
Şi murgu-şi lua calea în linişte deplină 

Prin codri fără drumuri şi fără de lumină. 

Iar vulturii carpatici cu zborul îndrăzneţ 
Făceau un cortegi falnic eroului drumeţ. 


Increderea-nfloreşte în inimile mari! 

II 


Bătrânul Dan ascultă grăind doi vechi stejari 
Crescuţi dintr-o tulpină pe culmea cea de munte 
Ş-având ca o coroană un secol pe-a lor frunte. 
“O! frate, zice unul, un vânt în miez de noapte 
Adusu-mi-a din vale lung vaiet, triste şoaptel... 
E sabie în ţară! au năvălit tătarii! 

Ş-acum în bălți de sânge își joacă armăsarii 
“Aşa! răspunde altul, colo în depărtare 
Zărit-am astă-noapte pe cer lumină mare! 
Ard satele române! ard holdele-n câmpii! 
Ard codtiil... Sub robie cad fete şi copil. 
Şi-n fumul ce se nalţă cu larme zgomotoase 
Zbor suflete gonite din trupuri sângeroase!” 
Bătrânul Dan aude, suspină şi nu crede! 

Dar iată că pe ceruri din patru părți el vede 
Trecând un stol de vulturi urmaţi de uli gramadă, 
Atraşi în orizonturi de-a morţii rece pradă. 


2 


Un fulger se aprinde în ochii lui pe loc. 

“La luptă, Dane! ţara-i în jac, ţara-i în foc!” 
Bătrânul Dan desprinde un paloş vechi din cui, 
Şi paloşul luceşte voios în mâna lui. 

Bătrânul Dan pe sânu-i apasă a lui mână 

ŞI simte că tot bate o inimă română. 

EI zice cu mândrie, nălțând privirea-n sus: 

“Pe inimă şi paloş rugina nu s-a pus. 

O! Doamne, Doamne sfinte, mai dă-mi zile de trai 
Pân” ce-oi strivi toţi lupii, toţi şerpii de pe plai! 
Fă tu să-mi pară numai atunci paloşul greu, 
Când inima-nceta-va să bată-n pieptul meu, 

Ş-atunci inima numai de-a bate să încete 

Când voi culca sub ţărnă a duşmanilor cete 
Apoi el strânge chinga pe zdravenele-i șale, 
Işi face-o cruce, pleacă şi se coboară-n vale. 

II 


În scurtele răstimpuri când soarele declină 
Şi noaptea-şi pune stema feerică, stelină, 

E un moment de pace în care, neoprit, 

Se pierde doru-n umbra amurgului mâhnit. 
Atunci zăreşte ochiul minunile din basme, 
Acele legioane de tainice fantasme 
Care-ntre zi şi noapte apar în loc oprite 
Cu mantii lungi şi albe de-a lungul învelite. 

Aşa apare-n şesuri măreţul om de munte, 
Călcând cu paşi gigantici pe urme mai mărunte! 
Nu ştiu de el copacii tineri, crescuţi pe maluri, 
Dar râul îl cunoaște şi scade-a sale valuri, 

Să treacă înainte viteazul Dan la luptă. 
Şi astfel tot el pasă pe cale ne-ntreruptă 
Pân” ce sosește-n seară la casa lui Ursan. 


Om aspru care doarme culcat pe-un buzdugan, 
Ursan, pletos ca zimbrul, cu pieptul gros şi lat, 
Cu braţul de bărbat, cu pumnul apăsat, 
E scurt la grai, năprasnic, la chip întunecos. 
EI e de peste Milcov pribeag misterios. 
Toţi care ştiu de dânsul spun multe, dar şoptind, 
Şi cale de o zare îl ocolesc grăbind, 
Deşi-i place să crească sirepe herghelii, 
Răzleţe pe întinsul câmpiilor pustii. 

Pe vremea lui, sub ochii lui Ştefan, domn cel mare, 
Intrând în duşmani singur ca vieru-n stuhul tare, 
A prins pe hanul Mârza din fugă cu arcanul; 
Iar Ştefan, de la dânsul în schimb luând pe hanul, 
I-a zis: “Ursane frate! să-ţi faci ochirea roată, 
Şi cât îi vedea zare, a ta să fie toatăP* 
De-atunci el stă de pază în mijlocul câmpiei 
Şi nime nu s-atinge de zmeii hergheliei. 
Drumeţul intră, zice: “Bine-am găsit, Ursanel...” 
Un aspru glas răspunde: “Bine-ai venit, moş Danel! 
Ce vânt te-aduse-aice?” 

“Vânt rău şi de jelire! 
Ne calc” păgânii, frate, şi ţara-i la pieire/” 
Ursan tresare, geme, s-aprinde-n gândul său. 
Dan zice: “De pe munte venit-am să te ieu, 
Să mergem”. 

“Dar! să mergem!” adaugă Ursan 

Şi mult cu drag priveşte grozavu-i buzdugan. 
Apoi un corn apucă şi buciumă în vânt. 


IV 


Deodată se aude un tropot pe pământ, 
Un tropot de copite, potop rotopitor! 


Ursan cu al său oaspe în fund, spre soare, cată, 
Şi văd sub cerul luciu, în zarea-nflăcărată, 
Zbutrând o herghelie de armăsari zmeioşi, 

Cu coamele în vânturi, cu ochii scânteioşi, 
Şi-nfiorând câmpia de-o aspră nechezare. 

Un voinicel în floare, pe-un alb fugar călare, 
Îi mână c-un harapnic ce-n urma lor pocneşte 
ŞI ca un şarpe negru prin aer se-nvârteşte. 
Ursan le-aţine calea şi caii stau în loc. 
Apoi către voinicul ce poartă busuioc 
EI zice: “Fulgo! prinde-mi pe murgul cel ţintat, 
Moş Dan şi eu la Nistru ne ducem pe luptat!” 
“Dar eu, întreabă Fulga, eu să nu-mi cerc puterea»” 
““Tu să rămâi aice ca să-mi păzeşti averea.” 


Frumos odor e Fulga! şi naltă-i e făptura! 

Sub genele-i umbroase doi ochi lucesc ca mura, 
Şi părul său de aur în creţuri lungi se lasă 

Ca pe strujanul verde un caier de matase. 

EI are glas puternic în gură rumeoată 

Şi mers cu legănare de gingaşă fecioară. 
Oricine-l vede-n soare cu peliţa lui albă, 
Purtând la brâu un paloş şi pe grumaji o salbă, 
Se-ntreabă: ce să fie, fecior de zmeu, ori fată? 
Iar când pe sub altiţa cămășii înfirată 

Ziăreşte la lumină doi crini ieşiţi în undă, 

Doi pui în neastâmpăr de lebădă rotundă, 
Răpit de dor, el cade pe gânduri câte-un anl... 


Voinicul e viteaza copilă-a lui Ursan. 

Ea intră-n herghelie cu pasul îndrăzneţ 

Şi merge drept la murgul sălbatic şi răzleţ, 
Zicând lui Dan ce-n treacăt îi dă povăţuiele: 
“Moş Dane! tu cu-a tale şi eu cu ale mele!” 

Sirepul o zărește, ridică narea-n vânt, 

Incruntă ochiul, bate copita de pământ, 
Z.burleşte coama, saltă, în lături se izbeşte; 

Dar Fulga zvârle laţul, de gât îl arcăneşte 

Şi repede ca gândul, s-aruncă uşurel, 

Ii pune mâna-n coamă şi-ncalecă pe el. 
Gemând, el sare-n aer pe patru-a lui picioare, 
Azvârle, se frământă, se spumegă-n sudoare 
Şi-n zbor plecând deodată, nebun de groază, murgul 
S-afundă-n largul spaţiu şi spintecă amurgul... 
Dar când steluța lunii apare viu la lume, 

Copila se întoarce cu murgul alb de spume 

Şi zice: “Iată calul! EI ştie-acum de frâu 

Ca paloşul de mijloc şi mijlocul de brâu.” 
Ursan cu drag răspunde: “Aibi parte de noroc!” 
Apoi cu Dan bătrânul, arzând de mare foc, 
Incalecă şi-n umbră dispar ca într-un nor... 

Iar Fulga-i urmăreşte cu sufletul în dor. 


V 


E noaptea înstelată, e caldă, liniştită! 

Se pare că din ceruri pe lumea adormită 
Pluteşte-o lină, dulce, divină îndurare, 

Dar ea nu poate stinge avântul de turbare 

Ce duce călăreţii pe-ntinderea pustie, 

Precum doi spectri gemeni mânaţi de-o vijelie. 
Ei zbor tăcuţi sub ochii steluţelor trezite 

In orizontul negru ce-i soarbe şi-i înghite. 
S-afund mereu în taina nopţii; dar gândul lor 
De mult e cu tătarii în luptă de omor. 

O ţintă de lumină prin umbră viu înoată. 

Ea creşte, se înalţă pe zare ca o roată 

Și umple de văpaie cereştile abisuri. 

Păduri, movile, râuri apar căzute-n visuri, 
Dar leul de la munte şi vierul de pe vale 

Nu văd prin vis de sânge decât Moldova-n jale. 
“E. roşie luna!” zice din doi cel mai bătrân. 
“E luna însetată de sânge de păgân!” 
Răspunde cel mai aspru... Şi puii lor de zmei 
Se duc trăgând doi spectri de umbră după ei. 
Se duc vârtej ca gândul plecat în pribegie, 

Se duc pân” ce-a lor umbră întinsă pe câmpie 
Le trece înainte şi pân” ce se lovesc 

In ochi cu faptul zilei... Atunce se opresc. 


ŞI iată-l pe o culme nocturnii călători, 
Lucind sub cerul palid în mantie de zori! 

Ei lasă jos pe coastă să pască armăsarii 

ŞI stau privind în vale cum fac pârjol tătari. 
Cinci sate ard în flăcări pe câmp, şi fumul lor 
Se-ntinde ca o apă, pluteşte ca un nor 

De-a lung pe şesul umed, şi zboară sus în aer, 
Ducând cu el un vuiet de larmă şi de vaier. 
Prin fum se zăresc umbre fuginde, rătăcite, 
Copii mărunți, şi mame, şi fete despletite, 

ŞI cai scăpaţi în fugă, şi câini, şi boi în turme, 
Goniţi de tătărimea ce calcă pe-a lor urme. 
Ici, colo, se văd cete în luptă încleştate, 
Mişcări de braţe goale în aer ridicate, 

Lucitri de arme crunte pătate roş cu sânge 

Pe care-o rază vie din soare se răsfrânge. 

Apoi din vreme-n vreme o ceată luptătoare 
Se-mprăştie cu grabă, lăsând cadavre-n soare! 
Iar lângă Nistru, multa urdie tătărească 
Năprasnic se ucide cu gloata românească. 


Dan zice: “Măi Ursane! acolo e de noi! 

Acolo râde moartea în crâncenul război. 

Acolo să dăm proaşcă, sub ochiul cel de sus, 

Tu dinspre faptul zilei, şi eu dinspre apus, 

Şi cale să deschidem prin aprigul duşman... 

La luctru-acum, fârtate! la lucru, măi Ursan!” 
“Amin şi Doamne-ajută!” Ursan voios răspunde, 
Şi-n gloată fiecare ca viforul pătrunde. 


VI 


Ursan năval' s-aruncă în neagra tătărime, 
Croind o pârte largă prin deasa ei mulțime. 
Sub mână-i buzduganul, unealtă de pieire, 

Ca un balaur face în juru-i o rotire, 

Un cerc de moarte-n care amar de cine-i prins 
Sărmanu-nchide ochii şi soarele-i s-a stins! 


În lături, înainte, în urmă-i totul moare! 
Zbor creerii din tidve sub ghioaga zdrobitoare, 
Şi-n urmă, şi-mprejuru-i, şi-n lături semănate 
Zac sute de cadavre cu capete sfărmate. 
Şi astfel ne-mpăcatul Ursan mereu lucrează, 
ŞI spre apus prin sânge mereu înaintează. 
Ca dânsul, Dan bătrânul, erou întinerit, 
Tot vine după paloş spre mândrul răsărit. 
EI intră şi se-ndeasă în gloata tremurândă 

Ca junghiul cel de moarte în inima plăpândă, 
Şi paloşu-i ce luce ca fulger de urgie 
Tot cade-n dreapta,-n stânga şi taie-n carne vie... 
Fug toţi şi pier din cale-il... EI strigă: “Steie faţă 
Cui place vitejia, cui s-a urât de viaţă!” 
Dar nime nu-ndrăzneşte la glasu-i să apară, 
Căci el se-naintează precum un stâlp de pară, 
Şi cine-l vede falnic, aprins, cu fruntea sus, 
Ii pare că alt soare se-nalță din apus. 
Şi astfel ambii oaspeţi ai morţii ne-mpăcate 
Cosesc la vieţi în floare pe straturi sângerate 
Ş-ajung ei faţă-n faţă prin apriga furtună, 
Şi armele lor ude cruciş le împreună. 
“Noroc ţie, Ursane!” 

“ŞI ție, tot noroc!” 
Dar n-a sfârşit cuvântul Ursan şi cade-n loc, 
Străpuns de o săgeată ce-i intră-n piept adânc. 
EI scapă buzduganul, se pleacă pe oblânc 
ȘI greu se prăbuşeşte c-un geamăt de pe cal. 


Tătarii ca zăvozii pe dânsul dau năval'! 

“În lături, litfe? strigă la ei viteazul Dan, 
Punându-se de pază la capul lui Ursan. 

Cu calu-n mâna stângă, cu pala-n mâna dreaptă, 
Ameninţând cu ochii tătarii, mi-i aşteaptă 
Precum aşteaptă zimbrul de lupi înconjurat 

Să-i zvârle cu-a lui coarne pe câmpul spăimântat. 
Dar nici gândesc păgânii să deie piept cu el, 
Căci paloşu-i năprasnic e vultur de oţel. 

Retraşi în jur deoparte, nemernici, sperieţi, 

Ei scot din a lor arcuri un vifor de săgeți, 

Și Dan, lovit în coaste, şopteşte cu oftare: 
“Ursane, pentru tine de-acum nu e scăpare!” 
Zicând, el cade-aproape, se sprijină-ntr-o mână 
Şi paloşul lui ţine în loc ceata păgână. 


O! Dane căpitane! puterile-ţi slăbesc 
Şi norii pe deasupră-ţi trecând se învârtesc. 
Tu mori! şi tătărimea s-apropie de tine! 


Dar iată din pustiuri un alb vârtej că vine 

ŞI trece prin urdie ca printr-un lan de grâu. 

E un voinic călare pe-un cal ce n-are frâu, 
Voinic, în brâu cu paloş şi pe grumaz cu salbă. 
E Fulga, ce apare ca o fantasmă albă 

ŞI grabnic pe-al ei tată răpeşte din grămadă, 
Apoi cu el dispare ca şoimul cu-a sa pradă. 


“Alah!” răcnesc tătarii cătând cu groază-n urmă... 


Dar ce văd ei deodată, căci glasul lor se curmă? 
Ei văd curgând pe dealuri arcaşii din Orhei 

Ce vin cu-o falcă-n ceruri, aprinşi ca nişte zmei! 
Un lung fior de spaimă pătrunde într-o clipă 
Prin deasa tătărime ce-i gata de risipă, 

Şi toţi pe loc la fugă plec iute, se duc orbi, 

Cum pleacă din câmpie un nor întins de corbi. 
Amar e de răzleţul ce-n urma lor rămâne! 

Şi cade, mic sau mare, pe mâinile române! 

In faţă cu românul nu-i milă, nu-i iertare, 


Nici chiar în sân de mamă nu poate-avea scăpare. 


O ştiu de mult tătarii, o ştiu de la bătrâni 


Şi fug, nevrând s-asculte de şefi, de-ai lor stăpâni. 

Tot omul vede moartea ş-aleargă-nspăimântat. 
Cel viu uită şi lasă pe mortul ne-ngropat 

Şi făr-a-ntoarce capul se duce-orice păgân, 
Că-n umbra fiecărui s-avântă un român! 


Iar hanu-şi smulge barba, îşi rupe şalul verde 
Privind urdia-ntreagă în clipă cum se pierde. 
Sub ochii lui în lacrimi, pe câmpul cel de lupte 
Apar grămezi de leşuri, grămezi de arme rupte, 
De cai uciși, de care, de corturi risipite, 

ŞI tuiurile oastei de oaste părăsite! 


O! pas cumplit al soartei! 'Tot ce-i era de fală, 
Cai, steaguri, cete mândre, strălucitoare arme, 
Clădiri de visuri nalte, magie triumfală, 

A fost de-ajuns o clipă ca totul să se darme! 


VII 


Gbhirai a trecut Nistrul înot pe calul său, 

Luând pe Dan rănitul ca pradă şi trofeu. 

EI merge de se-nchide în cortu-i, umilit, 
Precum un lup din codri ce-a fost de câini gonit. 
Trei zile, trei nopţi hanul nu gustă-n suflet pace. 
Intins ca un cadavru jos pe covor el zace, 

Dar când revine, palid, din lunga-i despetare, 

În ochii lui trec Fulgeri de crudă răzbunare. 

EI strigă să-i aducă sub cort pe Dan bătrânul. 


Deşi cuprins de lanţuri, măreț intră românul! 

“Ghiaur! zice tătarul cu inima haină, 

Ce simte firul ierbii când coasa e vecină?” 

“Ea pleacă fruntea-n pace, răspunde căpitanul, 
Căci are să renască mai fragedă la anul!” 


Gbhirai cade pe gânduri, lăsându-și capu-n piept, 
ŞI, îmblânzindu-şi glasul: “O! Dan, om înţelept 
Te ştiu de mult pe tine, cunosc al tău renume 
Din graiul plin de lacrimi orfanilor din lume. 
Pe mulţi tătari cuprins-ai de-ai morţii reci fiori! 
Acum îţi veni rândul şi ţie ca să mori. 

Priveşte! lângă uşă călăul te pândeşte 

Cu ştreangul şi cu pala ce-n mână-i zângăneşte. 
Un semn, și capu-ţi zboară la câini şi la vulturi, 
Şi sufletu-ţi se pierde în lumea de ghiauri. 

Dar însă îmi fac milă de ani și de-a ta minte, 
Gândind la bătrâneţea ce-apasă-al meu părinte, 
Şi vreau, cu daruri multe, pe tine-a te ierta 

De vrei tu să te lepezi acum de legea ta!” 


Creştinul Dan, bătrânul cu suflet luminos, 
Inalţă-a lui statură şi zice malestos: 
“Ceahlăul sub furtună nu scade muşuroi! 


Eu, Dan, sub vântul soartei să scad păgân nu vol. 


Deci, nu-mi convine viaţa mişelnic câştigată, 
Nici pata fărdelegii în fruntea mea săpată. 
Ruşinea-i o rugină pe-o armă de viteaz, 

Un vierme ce mănâncă albeaţa din obraz. 

Cui place să roşească, roşească... eu nu vreu 
Nici pată pe-a mea armă, nici pe obrazul meu. 
Alb am trăit un secol pe plaiul strămoşesc 

ŞI vreau cu faţa albă senin să mă sfârşesc, 
Ca după-o viaţă lungă, ferită de ruşine, 
Mormântul meu să fie curat şi alb ca mine! 
Aşa m-a deprins Ştefan, uşoară ţărna-i fiel 
La trai fără mustrare şi fără prihănic. 

Nu-mi trebuie-a ta milă, nu vreau a tale daruri. 
Tu îmi întinzi o cupă mult plină de amatruri, 
Departe ea de mine!... mai drept e ca să morl... 
lar dacă ai tu cuget şi-ţi pasă de-al meu dor, 
Gbhirai, mă lasă, lasă în ora morţii grele 
Să mai sărut o dată pământul ţării mele!” 
Uimit, Ghirai se scoală, cu mâna lui desface 
Unealta de robie sub care leul zace, 
Cumplitul lanţ ce-l leagă cu strânse noduri sute, 
Și zice grabnic: “Tată, 1a calul meu şi du-te!” 


Bătrânul Dan ferice se duce, Nistrul trece, 
Şi-n aerul Moldovei se umflă pieptu-i rece, 

Şi inima lui creşte, şi ochii-i plini de jale 

Cu drag privesc prin lacrimi podoaba ţării sale. 
Sărmanu-ngenunchează pe iarba ce străluce, 
Işi pleacă fruntea albă, smerit îşi face cruce 

Şi pentru totdeauna sărută ca pe-o moaşte 
Pământul ce tresare şi care-l recunoaşte... 
Apoi el se întoarce la hanul, intră-n cort, 
Suspină, şovăieşte şi, palid, cade mort! 


Iar hanul, lung privindu-l, rosteşte cu durere: 
“O! Dan viteaz, ferice ca tine care piere, 
Având o viaţă verde în timpul tinereţii 

Şi albă ca zapada în iarna bătrâneţiil...” 

Levenda ctocârhei 


Le, Lie, 

Ciocârlie, 

Zbori în soare 

Cântătoare 

Și revină 

Din /uwină 

Pe pământ 

Ca dulce cânt! 

(Poporal) 

1 
De când erau ca iarba anticii codri deşi 
ŞI mici ca mușuroaie Carpaţii urieși, 
Şi văile profunde, şi latele vâlcele 
Ca pe o apă lină uşoare vălurele; 
De când în lume lupii erau păstori de oi 
Şi urşii cu cimpoaie mânau cirezi de boi; 
De când purta-n cosiţe Ileana Cosânzeană 
O floare cântătoare, o floare năzdrăvană, 
N-a fost copilă-n viaţă mai dulce, mai aleasă 
Decât frumoasa Lia, fecioară-mpărăteasă! 


Născută-n faptul zilei cu faţa-n răsărit, 
Luceferii, văzând-o, mai viu au strălucit, 
Ferice de-a atinge cu-o rază argintie, 

Cu ultima lor rază aşa minune vie. 

Şi astfel, de lumina cerească dezmierdată, 
Fa, răsărind ca floare, a înflorit ca fată; 
Ş-acum e fala lumii, a minţii încântare, 

Al inimilor farmec, a ochilor mirare. 

Tot omul care-o vede, răpit, uimit simţeşte 
Că parcă se renaşte, că inima lui creşte, 

Că trece lin din iarnă în dulce primăvară, 
Că mii de păsări cântă în sânu-l şi pe-afară. 


Ea are-o faţă albă de flori de lăcrimioare 
ŞI ochi cerești, albaştri ca floarea de cicoare, 
Ş-un păr ce străluceşte pe fruntea sa bălaie 
Căzând, fuior de aur, de-a lung pănă-n călcaie, 
Încât pe câmpul verde când trece zâmbitoare 
Se pare c-o urmează prin aer fulgi de soare. 
Ea poartă haine scumpe, ușoare, descântate, 
Din fire de păianjen ţesute şi lucrate, 
Prin care tainic saltă luciri de forme albe, 
Comori atrăgătoare ca visurile dalbe, 
Precum acele slabe văpăi tremurătoare 
Prin frunze răspândite de luna gânditoare. 
Aprinşii ochi ai nopţii în juru-i scânteiază, 
Formând cununi de raze pe fruntea-i ce visează, 
ŞI lunecă pe sânu-i, rai alb de fericiri, 
Voind ca să pătrundă prin iţele subţiri. 
Seninul dulce-al zilei, râvnind acea minune, 
Din soarele-răsare şi pân” la soare-apune 
Se-ntinde pe deasupra-i cu bolta lui rotundă, 
Voind să-i facă-un templu în care s-o ascundă. 
ŞI-I zice: “Însuşi cerul spre tine se înclină... 
Frumseţa-i o coroană pe frunte de regină!” 

II 


Şi mers-a vestea-n lume, trecând din gură-n gută, 
Că Lia fură ochii, şi minţile le fură; 

Şi dus-o-au pe aripi în locuri depărtate 
Cocoarele-n triunghiuri prin aer înşirate, 

Şi spus-a vântul aget, în veci neodihnit, 

Că nu-i copilă alta mai dulce de iubit. 


În grabă alergat-au din toate-a lumii zări, 

De peste munţi, din funduri, de peste nouă mări 
Cei mai viteji şi mândri feciori de împărați, 
Vrăjiţi de-a fi pe viaţă de Lia fermecaţi. 


Venit-au Roşul, craiul înaltelor lungi plaiuri, 


Şi Albul ce domneşte pe douăzeci de rauri, 
Şi Peneş-împăratul, arcaş cu ochiul ţinteş, 
Ce are-n tolbă fulgeri şi-n grajd pe calul Vinteş; 
ŞI alţii, mulţi ca frunza, mânaţi de-a lor iubire 
Cu Lia drăgălaşă ; să cate împeţire. 

Dar nici îşi pleacă ochii la ei frumoasa fată, 
Cum nu se uită crinul la iarba cea uscată, 
Ci vecinic ea priveşte cu drag la mândrul soare! 
ŞI, tot privind lumina din faţa-i arzătoare, 
Cu lacrimi i se umplu albaștrii ochi frumoşi. 
Ei plâng... de ce plâng însă luceferii duioşi? 
De mult privit în soare, sau de o jale-ascunsă, 
De-o gingaşă dorinţă, de-o taină nepătrunsă? 
Ah! taina ei n-o ştie nici zâna ce-o iubește, 
N-o ştie căpătâiul pe care odihnește, 
Nici apa ce oglindă obrazu-i la trezie, 
Nici cerul, nici pământul!... dar umbra să o ştie! 

Ades copila, pradă gândirii ce-o răpeşte, 
Se scaldă în lumină, cu soarele grăieşte 
ŞI zice: “Tu, al lumii monarc strălucitor! 
O! splendidă comoară de viaţă şi amor! 
Tu, ochi deschis în ceruri să vadă-a mea iubire! 
Tu, singura-mi dorinţă, tu, dulcele meu mire! 
Pleca-voi, ah! pleca-voi, luând urmele tale, 
Să te-ntâlnesc ferice, să te culeg în cale, 
Să fii al meu şi numai al meu, o! mândre soare, 
Să nu mai plâng de moarte când tu săruţi o floare, 
Căci te urăsc atunce... cu dragoste și dot, 
Şi văd că de-acea ură duioasă am să mor!” 

Ea zice şi se simte de raze inundată. 


ar umbra ei suspină în urmă-i tupilată: 
“Ah! draga mea stăpână! Ferească Domnul sfântul 
De-a-ţi asculta îndemnul, de-a-ţi împlini cuvântul, 
Căci vai de-acel ce-apucă pe-a soarelui cărare! 
EI intră-n cale lungă ce capăt nu mai are 
Şi unde începutul se leagă cu sfârşitul, 
Şi unde-şi pierde mintea şi pașii rătăcitul. 
Ah! Lia, te gândeşte că soarele-i cu dar 
De viaţă şi de moarte, că-i dulce şi amar! 
EI dă junie lumii, iubire, fericire, 
La plante, cuiburi, inimii el dă însufleţire, 
Dar raza-i ce învie e rază şi de foc 
Ce arde crinul fraged şi tristul siminoc, 
Şi râurile soarbe, şi păsări săgetează, 
Şi umbra o înghite când soarele-i amiază“. 
“Ah! fie oricum fie! răspunde-n grabă Lia. 
Durerea fie-mi partea sau fie-mi bucuria 

De-oi şti că-n a mea cale voi face totdeauna 
Din şapte nopţi o noapte, din şapte zile una, 
M-oi duce mult departe c-un repede avânt, 
Departe, unde cerul se lasă pe pământ, 

Pe unde munţii falnici apar ca nourele, 

Pe unde stau de vorbă la umbră flori cu stele. 
M-oi duce, duce, duce, pân” mi-oi găsi ursitul 
Ş-oi sta gură la gură cu soarele iubitul, 


Căci vreau să-i privesc faţa ca să-mi alin durerea, 


p22 


Să văd curgând din buze-i cuvintele ca mierea! 
“Amar de tine, Lie! o! Lie,-amar de mine! 
Dar fie! unde-i merge, şi eu mă duc cu tine.” 


II 


În revărsatul zilei, când nasc a vieţii şoapte 

ŞI lin se dezveleşte seninul cer din noapte, 

Pe când lumina-i sură, plăpândă, răcoroasă 

Şi somnul își destinde aripa somnoroasă, 

Frumoasa Lia pleacă pe Graur, calu-i şarg, 

Ce zice că pământul nu e destul de larg, 

Şi zboară fără saţiu, luându-și iute zborul, 

Ca vântul şi ca gândul, ca spaima și ca dorul. 

EI fuge pe sub soare, el fuge pe sub lună 

ŞI piere într-un fulger cum piere vestea bună; 

ŞI trece pe sub nout, şi trece pe sub stea 

Clipiş, cum se strecoară prin oameni vestea rea! 
Se duce calul Graur spre codrii de stejari 

În care greu se luptă balaurii cei mari 

Cu pajuri năzdrăvane născute-n ceea lume; 

Prin locuri unde șerpii brilianturi fac din spume 

Şi zmeii fac palaturi de-argint cu turnuri dese, 

Ca-n ele să ascundă frumoase-mpărătese. 

EI trece prin poiene cu tufe aurite 

In care se alungă şopârle smălţuite 

Şi blânde păsărele ce cântă-n cuibul cald, 

Având rubine-n pliscuri şi ochii de smarald. 

Acolo vântul serii prin frunze-alene zboară, 

Lovind încet de umbră aripa lui uşoară, 

ŞI iarba, chemând vântul din zori ca s-o dezmierde, 

Se mişcă-n vălurele precum o apă verde. 

EI trece peste râuri ce curg necontenit 

Ca zilele senine a celui fericit. 

Şi apa-ndeamnă fata pe maluri să se culce, 

In ea să se oglinde, s-o facă apă dulce. 
Zadarnic! ea-nainte, nainte mereu pasă, 

Ca omul cu grăbire mânat de dor de casă, 

Şi de trei ori trei zile şi nopţi de trei ori trei 

Ea lasă somnul dulce să piară-n urma el. 

Şi astfel tot pe cale, cu ochii ţintă-n soare, 

Cu coamele-i lucioase în vânt fâlfâitoare, 

Ea pare şi dispare, răpită de cal Graur, 

Precum un vis ferice într-un vârtej de aur. 

Dar după multă trudă şi mult amar de cale, 

Odată cu amurgul ajunge într-o vale, 

O vale înverzită ce se uneşte-n zare 

Cu-albastra, zgomotoasa, clocotitoarea mare. 

Acolo calul Graur îşi încetează zborul, 

Nemaiavând pământuri să bată cu piciorul, 

Iar Lia se coboară cu grabă de pe cal 

Şi merge de se pune pe-al mării verde mal, 

Privind cu dor la raiul din fundul depărtat 

Pe care se ridică al soarelui palat. 

“Pe unde-ţi merge gândul, stăpâna mea iubită?” 
O-ntreabă glasul umbrei de cale obosită. 
“Ah! dragă surioară! duioasa Lia zice, 
Zăreşti în depărtare cea insulă ferice 
Plutind sub cer albastru pe-a mării albăstrime? 
Vezi tu colo, în zare, colo, pe-o înălțime, 
Acel palat de aur, cel cuib de străluciri, 
Cu poarta de rubinuri şi stâlpii de safiri? 
Acolo-mpărăţeşte frumos ursitul meu, 
Acolo-mi zboară gândul, acolo eu mă vreul 
Dar cum să fac, vai miel... ah! calul meu nu poate 
Să calce şi pământul, şi mările să-noate!” 
“Stăpână! zice Grauz, ce nu pot eu pe lume 
O poate al meu frate, născut pe-a mări spume.” 
Cum zice, cum nechează... 
Din marea cea profundă 
O volvură se-nalţă şi iese-un cal în undă, 
Cu ierburi și mărgeanuri având coama-mpletită, 
Şi solzi de-argint pe spate, şi palmă sub copită. 
Zătindu-l, Lia vesel de cale se găteşte, 
Dar când e ca să plece şi când se despărţeşte 
De Graur, ea-l sărută, pe coadă-l mai dezmiardă 
ŞI-l cheamă drag pe nume şi plânge c-o să-l piardă. 
Apoi se-ntoarce iute la mal, şi iute sare 
Pe noul cal ce-o poartă uşor pe-a lui spinare. 
Şi umbra ei rămâne pe mal înstrăinată, 
Şi Graur se afundă în zarea noutată. 

IV 


Prin valuri spumegoase ce-n Juru-i se alină 
Cântând o melodie simfonică, marină, 
Ajunge Lia grabnic la insula dorită, 
A cărei iarbă vie cu raze-i altoită. 
Copila-n haine mândre de fiu împărătesc 
S-afundă în lumină, dar chipu-i îngeresc, 
Dar mersu-i plin de farmec, cu pas legănător, 
O spun mai mult că-i fată decât că e fecior. 
Ea intră în palatul acel de feerie 
Cu inima-n bătaie de dulce bucurie, 
Dorind ca să-ntâlnească, temând de-a întâlni 
Pe-acel care-a vrăjit-o aicea de-a veni, 
ŞI iată că zăreşte a lui bătrână mamă, 
Cu genele căzute pe ochi ca o năframăl 


De când nu era încă pământul care este, 

De când tot ce e-n lume era numai poveste 

ŞI raza de lumină şi razele căldurii 

Erau comori ascunse în haosul naturii, 

A splendidului soare ferice născătoare 

Trăieşte-n luminoasă şi magică splendoare, 

Dar tristă şi orbită de vecinica-i lucire, 

Acum ea nu mai poate pe soare să-l admire, 

ŞI-I este scris de soartă atunci numai să vadă 

Când fiul ei în cursă ar fi expus să cadă. 
Sărmana-ncet aude sunând pasuri străine, 

Tresare şi întreabă: “Ce om, ce fiară, cine 

A îndrăznit să vie aice, ş-a pătrunde 

În locuri necălcate de pas de om; pe unde 

Nici pasărea măiastră a trece nu-ndrăzneşte, 
Nici doru-n rătăcire pierdut nu se opreşte»” 
Copila tremurândă s-apropie şi zice: 


“Sunt om cu gânduri blânde venit din lume-aice”. 
[să 


“De eşti fecior, replică bătrâna îngrijită, 
Să-ţi fie calea floare şi urma înflorită, 

Şi-n viaţă să ai parte de soactră iubitoare 

Şi de nevastă dulce, frumoasă, zâmbitoare; 
lar dacă eşti tu fată, precum te-arată glasul, 
Pe urma ta uşoară întoarce-ţi iute pasul 

ŞI piei din aste locuri neatinse şi curate, 
Domnite de-al meu soare, copil fără păcate!” 


Copila spăimântată cu dorul ei se ceartă. 


Ar vrea, ar vrea să fugă, dar inima n-o iartă; 
Când iată că s-aude în lunga depărtare 

De cai venind spre casă voioasă nechezare, 
ŞI iată că palatul se umple deodată 

Cu zilnica lumină din lume adunată; 

Căci soarele apune, lăsând de-a lung pe ceruri 
Clpirile de stele ş-a umbrelor misteruri. 

EI vine şi apare atât de luminos, 

Că-ntunecă vederea cu chipul său frumos. 
“Bine-ai venit, copile, de mult înstrăinat! 

Îi zice blânda mamă c-un dulce sărutat. 

Te bucură de oaspe venit de pe pământ, 

Un oaspe blând la suflet şi gingaş la cuvânt!” 

În juru-i mândrul soare se uită cu mirare... 
EI vede şi nu crede, îi pare că îi pare 
ŞI simte-un neastâmpăr, în inima-i vergină 
Sub galeşa ochire a fetei ce suspină. 
Apoi, luând de mână pe Lia tremurândă: 
“Oricine-ai fi, el zice, fiinţă, tu, plăpândă! 
Durerea omenească în veci să nu te-ajungă, 
ŞI fie-ţi scurt necazul şi fericirea lungă! 
Pe flori de primăvară obrazu-ţi să se culce, 
ŞI fie-ţi dulce viaţa şi moartea fie-ţi dulce!” 

Copila îl ascultă pierdută în extaz, 
Cu zâmbetul pe buze, cu lacrimi pe obraz, 
Şi zice: “Mândre soare! lăsat-am scumpa ţară 
ŞI casa părintească în timp de primăvară, 
Cu dor să vin la tine, de-aproape să te-admir; 
Şi-n calea mea grăit-am cu flori de trandafir, 
Cu râuri şi cu nouri, cu fluturi şi cu stele; 
Grăit-am şi cu vulturi, cu şoimi, cu rândunele, 
Cu tot ce putea-n lume de tine să-mi grăiască, 
Ş-acum îţi zic eu ţie în limba omenească: 
Minune mult iubită! Lumină de lumine! 
Ah, inima mă poartă să stau în veci cu tine!” 


ŞI soarele şi Lia, pereche de iubire, 
În ochi aprinşi de doruri îneacă-a lor privire, 
Zâmbind unul la altul cu-nduioşire multă. 
Iar mama ce nu-i vede, dar care îi ascultă, 
Grăind cu mintea, zice: “Să fiu oare-nșelată? 
Acest străin să fie oare fecior, sau fată? 
EI are glasul dulce, prea dulce, prea duios 

De când a dat cu ochii de fiul meu frumos!” 

Apoi, mai stând pe gânduri, adaugă-n tristeţe: 

“Ah! unde mi-e vederea din dalba tinereţel... 

Amar de cine are pe ochi un negru nor 

Când inima presimte!... E. fată, sau fecior... 

La noapte voi aşterne în patu-i albe flori; 

De-a fi bărbat, sub dânsul pieri- vor până-n zori, 

lar de-a fi fată, ele, de sânul ei lipite, 

În faptul dimineţii vor fi mai înflorite.” 
Bătrâna-n neastâmpăr se duce şovăind, 

Condusă de-a ei cârjă prin umbră pipăind. 


Atunci voiosul soare, simțind o nouă viaţă, 
O ia pe Lia-n braţe şi o sărută-n faţă 

Şi-i zice cu-nfocare: “lubita mea mireasă, 
In lumea pământeană ai fost împărăteasă; 
De-acum tot împreună gustând cerescul bine, 
Eu lumina-voi cerul, şi tu, dragă, pe mine”. 
Copila varsă lacrimi; uimită ea simţeşte 

Că inima-l ferice în sânu-i se topeşte 

Ca ziua cea de vară când razele se scurg 
Topindu-se în umbra adâncă din amurg, 

Şi astfel drăgălaşii de-a lor iubiri au parte... 


Iar când le spune noaptea că-l timp a se desparte, 


Nici unul n-are gândul să facă începutul, 
Să rupă lanţul dulce ce-i leagă cu sărutul! 


V 


A doua zi, pe timpul minunilor visate, 
Când faptul dimineţii la uşa nopţii bate, 

Bătrâna mamă, trează de grija ce-o domină, 
Simţeşte că e-n lume o stranie lumină. 
Ea merge cu grăbire la patul unde crede 
C-a trebuit să doarmă străinul... şi ea vede 
(Căci dragostea de mamă o face-acum să vadă), 
Ea vede-n aşternutu-i flori vii ca de zapadă. 
“Ah! zice cu durere; nici una nu-i uscată! 
Nici una veştezită! Străinul oaspe-i fată!” 
Apoi, în tulburarea-i de crudă presimţire, 
Inalţă ochii-n ceruri şi vede cu-oţetrire... 
Ce vede? 
Pe zenitul adânc, înflăcărat, 

Măreţul soare plană! şi caru-i înhămat 
Cu nouă cai de raze, ce-n spaţiu l-au răpit, 
Cutrieră cerescul întins nemărginit. 
Zbor caii lăsând râuri de foc în urma lor 
Şi frâiele scăpate de-a lung în aer zbor; 
Iar soarele ferice, dând lumilor uitare, 
Cu Lia legănată pe sânul lui apare, 
ŞI lumile-nundate sub flăcări arzătoare 
Privesc cu îngrozire alt soare lângă soare... 
“Blestem! strigă bătrâna, blestem pe capul tău, 
Tu, care-mi răpeşti viața, răpind pe fiul meu!” 
Şi mama cade moartă! 

Ea cade! dar urgia, 
Dar cruntul blestem zboară, se suie pân” la Lia, 
Ş-a soarelui mireasă lovită, fulgerată, 
Din ceruri cade-n mare lucind ca o săgeată. 

Ah! mare i-a fost visul şi scurtă fericirea! 
Iubirea i-a dat moartea şi moartea — nemurirea! 
Iar sufletu-i ferice luat-a forma vie 

De-o mică, drăgălaşă, duioasă ciocârlie 

Ce vecinic către soare se-nalţă-n adorare, 
Chemându-l, primăvara, cu dulcea ei cântare! 


1875, mai 


Leoenda lăcrimitoarei 


I 
In rai nici o minune plăcută nu lipsea. 
Văzduhul lin, răcoare, a crini amirosea, 


Căci albele potire în veci tot înflorite 
Scoteau din a lor sânuri arome nesfârșite. 


Lumina era moale şi-ndemnătoare şopții. 
Nici noaptea urma zilei, nici ziua urma nopții. 


Prin arbori cântau păsări, prin aet zburau îngeri, 
Şi nu găseau răsunet în el a lumii plângeri; 


Căci scris era pe ceruri, pe frunze şi pe unde: 
“Nici umbra de durere aice nu pătrunde”. 


Pe maluri verzi, frumoase, de râuri limpezite, 
Stau sufletele blânde, iubinde, fericite, 

Gustând în liniştire cerească veselie 
Ce-n fiecare clipă cuprinde-o vecinicie. 


Dulce-adăpost de pace, grădină-ncântătoare... 
Avea orice minune, dar îi lipsea o floare. 


II 


ŞI iată că soseşte un oaspe de pe lume, 
Un suflet alb şi tânăr pe-un nor de dulci parfume; 


Iar sufletele toate îi ies lui înainte, 
Primindu-l cu zâmbire, cu gingașe cuvinte, 


Şi-i zic: “În raiul nostru bine-ai sosit, copile! 
Curând plecaşi din viaţă! Nu plângi a tale zile?” 


“Nu, căci am dat o clipă de viaţă trecătoare 
Pe alta mai ferice şi-n veci nepieritoare.” 


“Şi nu ţi-e dor acuma de lumea pământească?” 
“Nu, căci mai mult îmi place întinderea cerească.” 


“Cumo Nu laşi nici o jale pe urma ta duioasă?” 
“Ah! las o mamă scumpă, o mamă drăgăstoasă 


Şi vecinic după dânsa voi plânge cu durere!” 


Zicând, copilul plânge, lipsit de mângâiere, 
ŞI lacrimile-i calde se schimbă-n lăcrimioare. 


De-atunci nu mai e lipsă în rai de nici o floare! 

Cântecul gintei latine 
CUPRINS 


Latina gintă e regină 

Între-ale lumii ginte mari; 

Ea poartă-n frunte-o stea divină 
Lucind prin timpii seculari. 
Menirea ei tot înainte 

Măreţ îndreaptă pașii săi. 

Ea merge-n capul altor ginte 
Vărsând lumină-n urma ei. 


Latina gintă e vergină, 

Cu farmec dulce, răpitor; 
Străinu-n cale-i se înclină 

Şi pe genunchi cade cu dor. 
Frumoasă, vie, zâmbitoare, 

Sub cer senin, în aer cald, 

Ea se mirează-n splendid soare, 
Se scaldă-n mare de smarald. 


Latina gintă are parte 
De-ale pământului comori 
Şi mult voios ea le împarte 
Cu celelalte-a ei surori. 
Dar e teribilă-n mânie 
Când braţul ei liberator 
Lovește-n cruda tiranie 

ŞI luptă pentru-al său onor. 

În ziua cea de judecată, 

Când faţă-n cer cu Domnul sfânt 
Latina gintă-a fi-ntrebată 

Ce a făcut pe-acest pământ? 

Ea va răspunde sus şi tare: 

„O! Doamne,-n lume cât am stat, 
In ochii săi plini de-admirare 

Pe tine te-am reprezentat!” 


Mirceşti 


Din ciclul 
OSTAȘII NOȘŞIRI 

Ba/canul şi Carpatul* 


Balcanul şi Carpatul, la Dunărea mareaţă, 

Ca doi giganţi năprasnici stau astăzi faţă-n faţă 
Ş-aprinşi de dor de luptă, cu ochii se măsoară, 
Cu glasul s-ameninţă, cu gândul se doboară, 
Zicând: “Nu pot să-ncapă doi paloşi într-o teacă! 


p2 


E. scris din noi doi unul în pulbere să treacă! 


Balcanul cel fanatic, muncit de aspră ută, 

Nu ştie să-ngrădească sălbatica lui gură 

Şi zice cu trufie: “Carpatule vecine, 

De nu pleca-vei fruntea, amar va fi de tine, 

Căci repezi-voi grabnic din plaiurile-mi nalte 
Torente-necătoare deprinse ca să salte 

Din maluri peste maluri, din munte peste munte, 
Să bată-a tale coaste, s-acopere-a ta frunte, 

Să facă într-o clipă ca să dispari din lume 

Cu-a tale stânci și codri, cu-ai tăi copii şi mume!” 


Carpatul scoate-un freamăt teribil de urgie, 
Mişcând coama-i de codri, ca leul în mânie, 
Şi-n clocot lung; răspunde: “Balcane,-a ta trufie 
Arată că tu astăzi căzut eşti în pruncie. 

Nevoie ai de-o cârjă ruina-ţi s-o supoarte, 


Căci eşti, acum, sărmane, ajuns la prag de moarte. 


Ai fost odinioară gigant prin înălțime, 
Amar prin fanatismu-ţi, puternic prin cruzime! 
Al revărsat pe lume şi groază şi ruşine 


*Balcanul simbolizează Imperiul Otoman. 


CUPRINS 

ŞI te-ai scăldat în sânge pân” ce-ai dat piept cu mine. 
De-atunci au trecut secolil... Strivita omenire 
S-a deşteptat, şi numai tu stai în adormire, 
Ademenit de visuri nebune şi trufașe, 

Făr-a pătrunde norii care te ţin în fașe! 

Orb uriaş! cu cârja tu genele-ţi ridică 

Şi vezi l-a tale poale cât umbra-ţi e de mică! 
Eşti şters din cartea lumii, tu, care din vechime 
Stai rezemat în somnu-ţi de-o putredă mărime! 
Şi vrei să ţii în lanţuri popoarele creştine? 

Şi vrei, Balcane gârbov, eu să mă-nchin la tine? 
Dar n-auzi cum te râde şi Dunărea, şi Marea? 
Deviza ta-i sc/avia, ş-a mea — neatârnareal”” 


Cum zic, doi vulturi ageri, zburând din vârf de munte, 


Se-nalţă până-n ceruri şi scot ţipete crunte. 

De pe Balcani e unul şi din Carpaţi e altul... 
Mult repede li-i zborul, mult crâncen li-i asaltul, 
Căci se izbesc ca fulgeri la luptă-ucigătoarel... 
Intinsele lor aripi se bat lucind la soare, 

Ş-a lor cumplite gheare şi pliscuri oţelite 

Işi dau loviri de moarte şi răni îşi fac cumplite. 


Deodată cade unul din vulturii dușmani: 
E vulturul prădalnic din barbarii Balcani, 
Şi-n patru părți a lumii zbor smulsele lui penel... 


Şi cântă libertatea pe maluri dunărene. 


Mireşti, 14 mai 1877 

Penes Curcanul 
CUPRINS 
Plecat-am nouă din Vaslui, 
ŞI cu sergentul, ee, 
Şi nu-i era, zău, nimănui 
În piept inima rece. 
Voioşi ca şoimul cel uşor 
Ce zboară de pe munte, 
Aveam chiar pene la picior, 
Ş-aveam şi pene-n frunte. 


Toţi dorobanţi, toţi căciulari, 
Români de viţă veche, 
Purtând opinci, suman, iţari 
Şi cuşma pe-o ureche. 
Ne dase nume de Curcani 
Un hâtru bun de glume, 
Noi am schimbat lângă Balcani 
Porecla în renume! 


Din câmp, de-acasă, de la plug 
Plecat-am astă-vară 

Ca să scăpăm de turci, de jug 
Sărmana, scumpa ţară. 

Aşa ne spuse-n graiul său 
Sergentul Mătrăgună, 

ŞI noi ne-am dus cu Dumnezeu, 
Ne-am dus cu voie bună. 


Oricine-n cale ne-ntâlnea 
Cântând în gura mare, 

Stătea pe loc, s-ademenea 
Cuprins de admirare; 
Apoi în treacăt ne-ntreba 
De mergem la vro nuntă? 
Noi răspundeam în hohot: “Ba, 
Zburăm la luptă cruntă!” 


“Cu zile mergeţi, dragii mei, 

ŞI să veniţi cu zile!” 
Ziceau atunci bătrâni, femei, 

ŞI preoţi, şi copile; 
Dar cel sergent făr” de musteţi 

Răcnea: “Să n-aveţi teamă, 
Românul are şapte vieţi 

In pieptu-i de aramă!” 
Ah! cui ar fi trecut prin gând 

Ş-ar fi crezut vrodată 
Că mulți lipsi-vor în curând 

Din mândra noastră ceatăl 
Priviţi! Din nouă câţi eram, 

ŞI cu sergentul, zece, 
Rămas-am singur cu... și am 

In piept inima rece! 


Crud e când intră prin stejari 
Năprasnica secure, 

De-abate toţi copacii mari 
Din falnica pădure! 

Dar vai de-a lumii neagră stea 
Când moartea nemiloasă 

Ca-n codru viu pătrunde-n ea 
ŞI când securea-i coasă! 


Copii! aduceţi un ulcior 
De apă de sub stâncă, 
Să sting pojatrul meu de dor 
ŞI jalea mea adâncă. 
Ah! ochii-mi sunt plini de scântei 
Și mult cumplit mă doare 
Când mă gândesc a fraţii mei, 
Cu toţi pieriţi în floare. 


Cobuz ciobanu-n Calafat 

Cânta voios din fluier, 
Iar noi jucam hora din sat, 

Râzând de-a bombei şuier. 
Deodat-o schiţă de obuz 

Trăsnind... mânca-o-ar focul! 
Retează capul lui Cobuz 

Ş-astfel ne curmă jocul. 


Trei zile-n urmă am răzbit 
Prin Dunărea umflată, 
Şi nu departe-am tăbărât 
A De Plevna blestemată. 
In faţa noastră se-nălţa 
A Griviței redută, 
Balaur crunt ce-ameninţa 
Cu gheara-i nevăzută. 


Dat şi noi încă o pândeam 
Cum se pândeşte-o fiară 

ŞI tot chiteam şi ne gândeam 
Cum să ne cadă-n gheară? 
Din zori în zori şi turci şi noi 
Zvârleam în aer plumbii 
Cum zvârli grăunţi de păpuşoi 
Ca să hrăneşti porumbii. 


ŞI tunuri sute bubuiau... 
Se clătina pământul! 
Şi mii de bombe vâjâtau 
Trecând în zbor ca vântul. 
Şedea ascuns turcu-n ocol 
Ca ursu-n vizunie. 
Pe când trăgeam noi tot în sol 
El tot în carne vie.. 


Ţinteş era dibaci tunat, 
Căci toate-a lui ghiulele 
Loveau turcescul furnicar, 
Ducând moartea cu ele. 
Dar într-o zi veni din fort 
Un glonte, numai unul, 
Şi bietul Ţinteş căzu mort, 
Imbrăţişându-şi tunul. 


Pe-o noapte oarbă, Bran şi Vlad 
Erau în sentinele. 
Fierbea văzduhul ca un iad 
De bombe, de şrapnele. 
În zori găsit-am pe-amândoi 
Tăiaţi de iatagane, 

Alăture c-un moviloi 
De leşuri musulmane. 


Sărmanul! bine s-au luptat 
Cu litfa cea păgână 
ŞI chiar murind ei n-au lăsat 
Să cadă-arma din mână. 
Dar ce folos, ceata scădea! 
Ş-acuma rămăsese 
Cinci numai, cinci flăcăi din ea, 
ŞI cu sergentul, şese!... 


Veni şi ziua de asalt, 
Cea zi de sânge udă! 
Părea tot omul mai înalt 
Faţă cu moartea crudă. 
Sergentul nostru, pui de zmeu, 
Ne zise-aste cuvinte: 
“Cât n-om fi morţi, vol cinci și eu, 
Copii, tot înainte!” 


Făcând trei cruci, noi am răspuns: 
“Amin! și Doamne-ajută/” 
Apoi la fugă am împuns 
Spre-a turcilor redută. 
Alelei! Doamne, cum zburau 
Voinicii toţi cu mine! 
ŞI cum la şanţuri alergau 
Cu scări şi cu faşine! 


Iată-ne-ajunşi!... încă un pas. 
“Ural-nainte, ural...” 

Dar mulţi rămân fără de glas. 

Le-nchide moartea gura! 
Reduta-n noi repede-un foc 

Cât nu-l încape gândul. 
Un şir întreg s-abate-n loc, 

Dar altul îi ia rândul. 


Burcel în şanţ moare zdrobind 
O tidvă păgânească. 
Şoimu-n redan cade răcnind: 
“Moldova să trăiască!” 
Doi fraţi Călini, ciuntiţi de vii, 
Se zvârcolesc în sânge; 
Nici unul însă, dragi copii, 
Nici unul nu se plânge. 


Atunci viteazul căpitan, 
Cu-o largă brazdă-n frunte, 
Strigă voios: “Cine-i Curcan, 
Să fie şoim de munte 
Cu steagu-n mâini, el sprintenel 
Viu suie-o scară-naltă. 
Eu cu sergentul după el 
Sărim delaolaltă. 


pP> 


Prin foc, prin spăgi, prin glonţi, prin fum, 


Prin mii de baionete, 
Urcăm, luptăm... iată-ne-acum 

Sus, sus, la parapete. 
“Allah! Allah!” turcii răcnesc, 


Sărind pe noi o sută. 

Noi punem steagul românesc 
Pe crâncena redută. 


Ural măreț se-nalţă-n vânt 
Stindardul României! 
Noi însă zacem la pământ, 
Căzuţi pradă urgiei! 
Sergentul moare şuierând 
Pe turci în risipire, 
Iar căpitanul admirând 
Stindardu-n fâlfâire! 


ŞI eu, când ochii am închis, 


Când mi-am luat osânda: 
“Ah! pot să mor de-acum, am zis, 


A noastră e izbânda!” 
Apoi, când iarăşi m-am trezit 


Din noaptea cea amară, 


Colea pe răni eu am găsit 
“|/irtutea militară A... 


Ah! da-o-ar Domnul să-mi îndrept 


Această mână ruptă, 
Să-mi vindec rănile din piept, 


Iar să mă-ntorc la luptă, 
Căci nu-i mai scump nimică azi 


Pe lumea pământească 
Decât un nume de viteaz 
ŞI moartea vitejească! 


Mirceşti, august 1877 

Sergentul 


CUPRINS 


Pe drumul de costișe ce duce la Vaslui 
Venea un om, cu jale zicând în gândul lui: 
“Mai lungă-mi pare calea acum la-ntors acasă... 
Aş vrea să zbor, şi rana din pulpă nu mă lasă!” 
Şi bietul om, slab, palid, având sumanul rupt 
Şi o cămaşă ruptă bucăţi pe dedesupt, 
Păşea trăgând piciorul încet, dar pe-a lui faţă 
Zbuta ca o lumină de glorie mareaţă, 
Şi-n ochii lui de vultur adânci, vioi şi mari 
Treceau lucioase umbre de eroi legendari. 
Opinca-i era spartă, căciula desfundată, 
Dar fruntea lui de raze părea încoronată. 
Calică-i era haina, dar străluceau pe ea 
Şi crucea “Sfântul Gheorghe” ş-a “României Stea”. 
Românul venea singur pe drumul plin de soare, 
Când iată că aude fanfare sunătoare 
Şi vede nu departe în faţa lui venind 
Un corp de oaste mândră în aur strălucind. 
Erau trei batalioane de garda-mpărătească 
Mergând voios la Plevna cu dor s-o cucerească. 
In frunte-i colonelul semeţ, pe calu-i pag, 
La bravii săi tovarăşi privea ades cu drag, 
ŞI inima în pieptu-i bătea cu foc, deşteaptă, 
Căci el visa, privindu-i, la lupta ce-i aşteaptă. 
Deodat el dă cu ochii de searbădul român 
Ce stase-n loc la umbră, sub un stejar bătrân, 
Şi mult se minunează, şi nici că-l vine-a crede 
Când crucea “Sfântul Gheorghe” pe sânul lui o vede. 

Ş-opreşte regimentul, iar bravul colonel 
Se-nchină la drumeţul, s-apropie de el 
Şi-i zice cu blândeţe: “De unde vii, străine” 
“Vin tocmai de la Plevna.” “Cum e acolo?” “Bine.” 
“Dar aste decoraţii cum, cine ţi le-a dat?” 
“Chiar domnitorul nostru ş-al vostru împărat.” 
“Dar pentru care fapte»” “Ştiu eu... Cică drept plată 
Că am luat eu steagul redutei... şi pe dată 

Cu el, străpunşi de glonţuri, ne-am prăbuşit în şanţ...” 


“Dar ce rang ai, voinice?” “Am rang,.. de dorobanţ!” 
Atunce colonelul, dând mâna cu sergentul, 
Se-ntoarce, dă un ordin... Pe loc, tot regimentul 
Se-nşiră, poartă arma, salută cu onor 

Românul care pleacă trăgând al lui picior. 


Mirceşti, decembrie 1877 


Păstorii şi plugarii 
1 


Priviţi pe cele dealuri înalte, învezzite, 
Pe-acele largi poiene cu flori acoperite, 
Priviţi, străini de lume, păstorii cei români, 
Aproape de-a lor turme păzite de-ai lor câini, 
Trăind o viaţă lină în tainica natură, 

Cu buciumul în mână, cu fluierul la gură. 
Cereasca limpezime, precum într-un izvor, 
Alin se oglindește în sufletele lor... 


CUPRINS 

Voi toţi, care de dânșii aţi râs fără mustrare, 
Jos capul, o! nemernici loviți de admirare. 
Un paloș de izbândă există-n orice fier, 

In tot păstorul astăzi există-un scutier! 


II 


Priviţi pe cea câmpie frumoasă, roditoare, 
Plugatrii, muncitorii lucrând în foc de soare. 
Pe faţa lor cea blândă, pe ochii lor cei vii 
Adie boarea dulce din verzile câmpii. 

Sub mâna lor e sapa, hârleţul, coasa, plugul. 
Alăture cu dânşii stau boii purtând jugul, 
Şi tot ce-i înconjoară, deal, luncă, şes, izvor 
E pacinic ca blândeţea din sufletele lor. 


> 


Voi toţi, care de dânșii aţi râs fără căinţă, 
Jos fruntea, o! nemernici căzuţi în umilinţă. 
O spadă-a răzbunării există-n orice lanţ. 

In tot românul astăzi există-un dorobanţi 


Mirceşti, noiembrie 1877 CUPRINS 


Oda ostașilor români 


Juni ostaşi ai ţării mele, însemnați cu stea în frunte! 
Dragii mei vultani de câmpuri, dragii mei şoimani de munte! 
Am cântat în tinereţe strămoşească vitejie, 

Vitejie fără seamăn pe-acel timp de grea urgie 





ÎNȘIRĂ-TE, MĂRGĂRITE 279 


Ce la vechiul nostru nume au adaos un renume 
Dus pe Dunărea în Marea şi din Marea dus în lume! 


Vin acum, la rândul vostru, să v-aduc o închinare, 
Vin cu inima crescută şi cu sufletul mai tare, 

Ca eroi de mari legende, vin să vă privesc în faţă, 
Voi, nepăsători de moarte, dispreţuitori de viaţă, 
Ce-aţi probat cu-avântul vostru lumii pusă în mirare, 
Că din vultur vultur naște, din stejar stejar răsare! 


De la domn pân” la opincă, duşi de-o soartă norocoasă, 
V-aţi legat în logodire cu izbânda glorioasă 

Ş-aţi făcut ca să pricepem a trecutului mărime, 
Măsurându-vă de-o seamă cu-a strămoșilor nălţime, 
Ş-atătând, precum prin nouri mândrul soare se arată, 
Cine-am fost odinioară, cine iar vom fi odată! 


Să trăiţi, feciori de oaste! Domnul sfânt să vă ajute 

A străbate triumfalnic în cetăţi şi în redute, 

Ca la Rahova cu turnul, ca la Griviţa cu zborul, 

Ca la Plevna, unde astăzi cei întâi aţi pus piciorul, 
Înfruntând pe-Osman-Gaziul, şi prin fapt de bărbăţie 
Ridicând o ţară mică peste-o mare-mpărăţie! 


O! viteți de viţă veche! Auziţi în depărtare 

Acel vuiet fără nume ce răsună ca o mare?... 

Sunt bătăile de inimi a întregui neam al nostru 

Ce adună zi şi noapte dorul lui cu dorul vostru, 
Sunt vărsările de lacrimi pentru-acel care se stinge, 
Sunt urările voioase pentru-acel care învinge! 

O! români, în faţa voastră, colo-n tainica cea zare, 
Vedeţi voi o rază vie care-ncet, încet răsare, 
Străbătând prin umbra deasă de lungi secoli adunată? 
E voiosul fapt de ziuă mult dorită, mult visată, 

E lumina re-nvierii, e luceafărul sperării, 

E triumful luptei voastre, soarele neatârnării! 


Dragii mei! din focul luptei oţeliţi când vă-ţi întoarce 
La cămin, unde românca, aşteptând, suspină, toarce, 
Tot poporul: rudă, frate, soră, mamă şi părinte, 

Ca la domni, cu pâini şi sare, vot ieşi vouă-nainte. 
Căci din voi fieştecare poartă-n frunte o cunună 

Şi de gloria de astăzi, şi de gloria străbună! 


Pas dar! pas tot înainte! timpul vechi din nou zoreşte! 
Viitorul României dat-a mugur ce-ncolţeşte! 

O, copii! de voi sunt mândru, simt acea mândrie mare 
Care creşte cu mărirea unui neam în deşteptare. 
Mi-am văzut visul cu ochii, de-acum pot să mor fericel 
Astăzi lumea ne cunoaşte: Ropân zice, Vfeaz zice. 


Mirceşti, 28 noiembrie 1877 


POSTUME 

P/ugul blestemat 





CUPRINS 


Vecină cu moşia bogată şi domnească 
Se-ntinde o câmpie mănoasă, tăzeşească, 

Pe care o pândeşte avanul domnitor 

Cu poftă nesăţioasă, cu ochi adunător. 

EI vrea ca să-şi cârpească hlamida aurită 

Cu zdreanţa sărăcimii de veacuri moştenită. 
Dar nu vrea răzeşimea să-i vândă-al său ogor, 
Căci e legat prin sânge pământul de popor. 
“Nu vrea? răcneşte vodă... Prostimea înteţită 
Ridică azi din ţărnă fiinţa-i umilită 

Şi îndrăzneşte-a-şi pune vroinţa-n faţa mea? 
Să afle dar ce-i vrerea atunci când domnul vrea!"* 


A doua zi o ceată de mulţi neferi călare, 
Inconjurând pe vodă, păşesc peste hotare, 
Şi ca să tragă-o brazdă, aduc un mare plug, 
Unealtă de răpire cu şase boi în jug... 
Câmpia năvălită luceşte verde-n soare, 
Dar un fior pătrunde în orice fir şi floare. 
ŞI via ciocârlie cântarea şi-a curmat, 

ŞI zarea se-nveleşte c-un nor întunecat. 


Din capătul câmpiei începe plugul rece 
Să tragă brazda neagră pe locul unde trece 


ŞI pajiştea atinsă geme ne-ncetat 


*Vodă Mihail Sturza. 

De-a fi-njumătăţită prin fierul blestemat. 
Văzduhul se răsună de strigăte de ură 

Şi plugul lasă-n urmă-i în verdea bătătură 
O rană lungă, largă, din care amărât 
Se-nalţă-n cer blestemul pământului răpit. 


ŞI tot înaintează plugarii... când deodată 

O falnică româncă în cale se arată, 
Frumoasă, tristă, naltă, pe frunte cu ştergar 
ŞI c-un pruncuţ la sânu-i, păşind măreț şi rar. 
Ea vine şi în faţă cu boii se opreşte, 

Din ochi aruncă fulgeri, apoi aşa grăieşte: 
“Vrei să ne prăzi tu, vodă, avutul strămoșesc? 
A! dacă nu ai teamă de trăsnetul ceresc, 


Nal... zi să treacă plugul pe-al meu copil din faşă, 


Ca să rămâlte-n lume pomină ucigaşă“. 

Ea zice şi depune odoru-i lângă boi. 

Minune!... Cei din frunte, plăvanii amândoi, 

Cu ochi plini de blândeţe pe dânsul capul pleacă, 
Îl mirosă; el râde şi el nu vor să treacă. 


“În lături? strigă vodă, şi glasu-l răgușit 

Se pare de păcatu-i în piept înăduşit. 

Iar falnica româncă pe sânu-i alb cruceşte 
A sale braţe albe, obrazu-şi dezveleşte 
Ş-adaugă-n glas tare: “Mai bine mort de mic 
Decât s-ajungă-n lume prin tine un calic. 
Da! trage brazda, fiară, şi-ngroapă laolaltă, 
Alăture cu pruncul, mândria ta înaltă!” 

Năprasnic atunci vodă c-un bici cumplit de foc 
Loveşte-n boi să-i mâie, dar boii stau pe loc 
Ş-acoperă copilul cu-o caldă înfăşare 

Prin aburii ce iesă din deasa lor suflare. 

Şi ciocârlia-ncepe cântările-a-şi urma, 

Şi mama în uimire începe-a lăcrima. 


“Muiere! strigă vodă turbat, schimbat în fiară. 
Pieri deci şi tu pe brazdă, şi ţâncul fraged piară! 
Nebun, el se repede, dar n-a făcut doi paşi, 
ȘI iată că tufarii se mişcă a vrăjmaşi. 

ŞI iată că s-aude un glas de răzbunare, 

ŞI iată că se vede o gloată-n fuga mare 
Venind cum vine zmeul pe aripă de vânt, 
Cu-o falcă sus în ceruri şi alta pe pământ. 
Răzeşii sunt, răzeşii!... Fugiţi, pieriţi cu toţi. 
Păcatul vă ajunge, neferi şi domni, voi, hoţii! 
Răzeşii i în urgie s- apropie de voi 

Ca să vă puie-n juguri, să dați plugul napoi. 


Dispar în clipă hoţii, şi zarea se deschide, 
Şi gloata strigă: “Oarbal...” şi copilaşul râde. 


12 oct. 1888 

Uzor critici 


Voi, ce cătaţi defecte în scrierile mele 

ŞI intonaţi fanfare când constataţi în ele 
Greşeli, imagini slabe, cuvinte ce vă par 
Lipsite de-armonie, erori chiar de tipar, 

Voi, care vă daţi truda de-a şterge de pe lume 
Tot lucrul de o viaţă întreagă ş-al meu nume, 
De ce atâta râvnă ş-atâtea opintiri 

Ca să aflaţi în mine a voastre însuşiri? 


Poetul care cântă natura-n înflorire, 

Simţirea omenească, a Patriei mărire, 

Chiar slab să-i fie glasul, e demn de-a fi hulit 
Când altul vine-n urmă-i cu glas mai nimerit? 
Şi oare se cuvine, şi oare-i cu dreptate 

De a schimba în crime a sale mici păcate?... 
O! critici buni de fașă, poeţi în şapte luni, 
Vulturul nu se mişcă de-un țipăt de lăstuni. 


Oricare păsărică îşi are ciripirea, 

Ce-n treacăt pe-astă lume încântă auzirea, 
Nălţând un imn la ceruri prin alte imnuri mii 
Ş-adăugând o notă l-a lumi armonii. 


Am scris eu multe versuri şi poate chiar prea multe, 


Dat n-am cetut la nime cu drag să le asculte, 
Nici mi-a trecut prin minte trufaş ca să păşesc 
În fruntea tuturora ce-ntruna versuiesc. 

E unul care cântă mai dulce decât mine? 
Cu-atât mai bine ţării, și lui cu-atât mai bine. 
Apuce înainte ş-ajungă cât de sus. 

La răsăritu-i falnic se-nchină-al meu apus. 

lar voi, care asupră-mi săgeți tocite trageţi, 
Cântaţi, dacă se poate, fiţi buni şi nu mai rageți! 


Mirceşti [1888] 


CUPRINS 


APRECIERI CRITICE 


În fruntea noii mişcări e drept să punem pe Vasile Alecsandri. Cap 
al poeziei noastre literare în generaţia trecută, poetul Doinelor şi 
Lăcrimioarelor, culegătorul cântecelor populare păruse a-şi fi terminat 
chemarea literară. Şi nici atenţia publicului nu mai era îndreptată spre 
poezie; o agitare stearpă preocupa toate spiritele. Deodată, după o lungă 
tăcere, din mijlocul iernii grele ce o petrecuse în izolare la Mirceşti, şi 
iernii mult mai grele ce o petrecea izolat în literatura ţării sale, poetul 
nostru reînviat ne surprinse cu publicarea Pastelurilor..., un şir de poezii, 
cele mai multe lirice, de regulă descrieri, câteva idile, toate însufleţite de 
o simţire aşa de curată şi de puternică a naturii, scrise într-o limbă aşa 
de frumoasă, încât au devenit fără comparare cea mai mare podoabă a 
poeziei lui Alecsandri, o podoabă a literaturii române îndeobşte. 


Titu MAIORESCU, Cre, vol. |, Editura pentru literatură, Bucu- 
reşti, 1967, p. 158—159. 


În 1840, când Vasile Alecsandri debutează, poezia românească eta 
dominată de puternica personalitate lirică a lui Grigore Alexandrescu. 
Poate că nu e lipsită de înţeles coincidenţa care juxtapune în paginile 
aceleiaşi reviste “Dacia literară“, de la 1840, nuvela de debut Buchetiera 
de la Florenţa a lui Alecsandri cu magnifica meditaţie poetică-socială 
Anul 1840 a lui Grigore Alexandrescu. Până la înălţimea de cugetare şi 
până la perfecțiunea formală a poetului muntean nu se mai ridicase nici 
unul din poeţii vremii, necum unul din cei de mai nainte: nici Eliade, 

nici Asachi, cu toate parţialele lor victorii, nici Cârlova, cu promisiunile 
lui atât de prematur curmate, şi cu atât mai puţin Văcăreştii sau Conachi. 
Grigore Alexandrescu taie un adânc şi despărțitor val troian în stepa 
poeziei româneşti de până la dânsul. Pe al doilea îl va tăia Eminescu, la 
o distanţă destul de simetrică, şi între aceste două valuri troiane se 
situează, ca un podiş dezmierdat de zâne, poezia lui Vasile Alecsandri. 
Ea şi începe, de altminteri, sub protecţia zânelor locale, mai corect — 
sub protecţia geniului popular, care-l va călăuzi de-a lungul întregii lui 
activităţi poetice... Ciclul de Doine, elaborat între 1840 şi 1862, e străbătut 
de ecourile poeziei populare, pe care în tovărăşia lui Alecu Russo o 
culege în peregrinările prin munţi. Cu motivele acestea folclorice în 
care pătrund fie alintările, fie vigoarea baladelor, fie superstiții tulburătoa- 
re sau de-a dreptul reminiscenţe haiduceşti, Alecsandri pune un sigiliu 
distinct pe hrisovul de nobile tradiţii al lirismului nostru... 


PERPESSICIUS, 4/fe meniu; de istoriografie literară şi folclor (11), 1958— 
1962. Editura pentru literatură, Bucureşti, 1964, p. 6—7. 


Datorită faptului că maturizarea mijloacelor creatoare s-a întâlnit 
[...] cu spititul naţional şi popular şi cu năzuinţa lui fierbinte de a elogia 
viaţa înnobilată prin muncă, rodnicie şi puritate morală a oamenilor 
simpli, Alecsandri a izbutit una din marile victorii ale sale şi ale liricii 
româneşti. Fără nici o exagerare, Pastelurile marchează trecerea poieziei 
noastre pe o treaptă superioară în dezvoltarea ei[...]. 

Dumbrava roşie merita, fără îndoială, laudele ce i se aduceau. 
Folosind tradiţia unor încercări mai vechi epice pe teme istorice, cum 
fusese cele din propria sa creaţie, sau din a lui Costache Negruzzi, a lui 
Bolintineanu şi a altora, Alecsandri depășea tot ce se făcuse până atunci 
prin amploare şi prin biruinţă artistică, marcând un moment însemnat, 
de deplină maturitate, în creaţia sa şi chiar în literatura noastră. Poemul 
deschidea drumul unui nou ciclu în poezia lui Alecsandri, ceea ce el a 
numit Legende. Specia nu fusese cu totul absentă din literatura noastră 

până atunci, dar poemele lui Alecsandri au un timbru nou în ansamblul 
lor, îmbinând în mod ingenios izvoarele istotice şi vibrația patriotismului 
cu bogate elemente folclorice, cum este în acea nepieritoare capodoperă 
a literaturii noastre, care e Dan, căpitan de plai. 


G. C. NICOLESCU, Viaza /4i Vasile Alecsandri. Ediţia a doua, 
revăzută. Editura pentru literatură, Bucureşti, 1965, p. 504, 532. 


Cu Pastelurile Alecsandri atinge treapta deplinei maturizări a 
talentului. Versul îşi păstrează simplitatea, cursivitatea, limpezimea, evitând 
în schimb poncifele şi spaţiile apoase, rezolvate altădată prin automatisme 
verbale. Formula compoziţională, de obicei de patru strofe, recurge la o 
mică înscenare, terminată adesea în poantă, pentru destinderea atmosferei. 
Ansamblul e arhitectonic, posedă o organizare temporală şi se reazemă 
solid pe netezimea şi finisarea îngrijită a fiecărui element de sprijin. 
Imaginea, bazată pe percepţie, traduce momentan senzaţia, fără digresiuni 
sau paranteze. 'Tabloul se încheagă prin juxtapunere, e dinamic şi concis. 


Paul CORNEA, A/ecsandri. Pasteluri. Colecţia “Texte comentate”. 
Editura Albatros, Bucureşti, 1972, p. 48. 


„Când Alecsandri se mărgineşte la înfăţişările întâmplătoare ale 
naturii, când nici un curent pasional nu străbate dedesubturile zugrăveli 
sale, când în toată procedarea sa mărturiseşte preocupare realistă de a 
fixa amănuntul precis, el dovedeşte în același timp că natura şi viaţa 
aceasta nu este pentru el nici problemă, nici obiect compensatoriu pentru 
dezamăgirile existenţei, ci izvor permanent de încântare, dezgustat cu 
liniştea omului garantat de o singură posesiune. Se ştie că Schiller făcea 
din nostalgia faţă de natură, în contrast cu familiaritatea naivă a omului 
în mijlocul ei, temeiul deosebiri dintre moderni şi clasici. În lumina 
acestei diferențieri Alecsandri este un clasic şi la această sursă de clasicism 

ne putem totdeauna întoarce cu o sete pe care nici astăzi, nici în trecutul 
literaturii româneşti, nimic nu o poate îndestula mai bine. 


Tudor VIANU, Serzzfori români, vol. I, Editura Minerva, 
București, 1970, p. 41—42. 


Producţia de versuri corecte a lui Vasile Alecsandri este vastă cum se 
cuvine unui harnic scriitor de profesie, dar nota comună a inspiraţiei, 
fragilitatea sensibilităţii dau un caracter adeseori fastidios acestei facil întinse 
opere, totuşi înviorată printr-o uimitor de organică întrepătrundere cu lirismul 
popular, dincolo de puternicele influenţe ale literaturii franceze contem- 
porane; versurile corecte ale lui Alecsandri înving scleroza versurilor corecte 
ale lui Negruzzi, faţă de care par împrimăvătrate. În acea epocă era la noi o 
minune să dai cadenţei scurte naturaleţe artistică, iar minunea odată înfăptuită 
s-a răsfrânt binefăcător şi asupra cadenţelor lungi. Alecsandri a respins 
teoretic “versurile tărăgănate de 16 picioare”, ce se practicau la începutul 
veacului al nouăsprezecelea și, oricât de apoasă, avântata senzualitate a unor 
ritmuri mai săltăreţe a apărut atunci ca o eliberare. Dar conturul liric adevărat 
al poetului se cere desprins cu răbdare dintre dulcegăriile neostenite, dintre 
ostenitoare clarităţi, dintre poncife repetate, pe un teritoriu estetic laguna. 
Căci poeziile integral realizate rămân puţine: Maiorului Iancu Bran, 
Dezrobirea ţiganilor, Odă către Bahlui, Zimbrul şi Vulpea, Curcile, 
Romanţă, Adio Moldovei, Noaptea sfântului Andrii, Sfârşitul iernii 
şi Oaspeţii primăverii, primele şase scrise între 1843 şi 1850, ultimele — 
între1853 şi 1868, dintre care patru social-patriotice, două fabule, două 
pasteluri, una amabil satirică şi alta erotică. Preeminenţa tematicii civice în 
această minimă statistică de culme nu este întâmplătoare, întrucât întreaga 
opetă a lui Alecsandri (poezie, teatru, proză) e străbătută de acute preocupări 
sociale şi sentimente patriotice, ideologia paşoptismului reflectându-se aici 
estetic în modul cel mai convingător. 

I. NEGOITȚESCU, Isforia /teraturii române, Editura Minerva, 
București, 1991, p. 80. 

În legende, deşi fără imaginaţia luxutriantă a lui Hugo şi viziunile lui 
ciclopice, inspirându-se din cronici şi din basme, Alecsandri rămâne cel 
mai bun poet epic român. Dumbrava Roşie (1872) e o mică epopee 
din vremea lui Ştefan cel Mare; Dan, căpitan de plai (1874), un poem 
eroic, Hodja Murad Pașa, vizirul sultanului Ahmet — 1604, Murad Gazi 
sultanul şi Becri Mustafa îşi scot subiectele din Istoria Imperiului 
Otoman de Cantemir. Grui-Sânger, Ghioaga lui Briar, Răzbunarea 
lui Statu-Palmă, Legenda rândunicăi, Legenda ciocârliei, Legenda 
lăcrimioarei şi Legenda crinului au subiect de basm sau de mitologie, 
ultimele putând fi raportate la Metamorfozele lui Ovidiu. Pădurea 
infernală, Codrul-fără-viaţă al lui Grui-Sânger, goana lui Briar (un fel 
de Briareu) după năluca minţii sale, competiţia dintre Sfarmă-Piatră şi 
Strâmbă-Lemne în Răzbunarea lui Statu-Palmă, zborul Liei înspre 
palatul Soarelui pe calul Graur sunt evocate cu mijloace afară din comun, 
după cum Pohod na Sybir, simplă legendă la o litografie după o pictură 
de Arthur Grother, oferă o imagine de neuitat. Ca şi atâtea poezii din 
ciclul Suvenire şi din cele două cicluri Varia, poeziile din ciclul Ostaşii 
noştri, balade din războiul de independenţă de la 1877, scrise concomi- 
tent cu desfășurarea evenimentelor, conservă nealterat memoria lor. 


AL.PIRU, Istoria /iferaturii române, Bucureşti, Editura Grai şi suflet — 
Cultura Naţională, 1994, p. 61—62. 


Alecsandri are incontestabilul merit de a-i fi lăsat lui Eminescu un 
exemplu de voinţă, de sinteză. Plugul eminescian se împlântă uşor într- 
un pământ hrănit cu rădăcinile vii ale creaţiei alecsandriene. 


Mihai CIMPOI, Sfinre firi vizionare, Chişinău, CPRI “Anons $. 
Ungurean”, 1995, p. 8. 


